Modi Haadha Heyofulhey Haadha Oagaatheri Ey Govaa Vareh Adhi Nuvey - Vaguthu\n12 މަސް ކުރިން ( ޖޫން 10, 2019 )\nއިންޑިއާގެ ބޮޑުވަޒީރު ނަރެންދުރަ މޯދީ ދެވަނަ ދައުރަކަށް ބޮޑުވަޒީރުކަމުގެ ހުވާ މޭމަހުގެ 31 ވަނަ ދުވަހުގެރޭ ކުރެއްވުމަށްފަހު ގައުމުން ބޭރަށް ކުރައްވާ ރަސްމީ ފުރަތަމަ ދަތުރުފުޅުގައި ހޮނިހިރު ދިވެހިރާއްޖެއަށް ވަޑައިގެންނެވުމުން އެތައް މިލިއަން ބަޔަކަށް ވަރަށް ބޮޑު ހައިރާންކަމެއް ލިބުނެވެ. ދުނިޔޭގެ އެންމެ ބޮޑު ޑިމޮކްރަސީކަމަށް ދައުވާ ކުރާ އިންޑިއާ، އަދި ދުނިޔޭގެ ދެވަނައަށް އެންމެ އާބާދީ ބޮޑު، އަދި "ސާރކު"ގެ އެންމެ ބޮޑު ގައުމުގެ ބޮޑުވަޒީރު ރާއްޖެ ފަދަ ކުޑަކުޑަ ގައުމަކަށް ވަޑައިގަތުމުންނެވެ.\nކީއްވެގެން މޯދީ އެންމެ ފުރަތަމަ ރާއްޖެއަށް ވަޑައިގެންނެވީ؟\nމޯދީ ވިދާޅުވި ގޮތުގައި ބޮޑުވަޒީރުކަމުގެ މަގާމާ ދެވަނަ ދައުރަކަށް ހަވާލުވެވަޑައިގަތުމަށްފަހު ގައުމުން ބޭރަށް ކުރައްވާ ފުރަތަމަ ދަތުރުފުޅުގައި ރާއްޖެއަށް ވަޑައިގަންނަވަން ނިންމެވީ ރާއްޖެއަކީ އަވަށްޓެރި ގައުމަކަށް ވާތީއެވެ. އަވަށްޓެރިންނަށް އިސްކަންދެއްވާ ސިޔާސަތެއް ގެންގުޅުއްވާނެކަމަށް ވެސް މޯދީ ވަނީ ވިދާޅުވެފައެވެ.\nމޯދީގެ ދެވަނަ ދައުރުގެ ފުރަތަމަ ދަތުރުފުޅުގައި ރާއްޖެއަށް ވަޑައިގެން މޯދީގެ ފައިންޕުޅުު ރާއްޖޭގައި ބީއްސެވުމަކީ ރާއްޖެއަށް ލިބުނު ބޮޑު ޝަރަފެކެވެ. އެކަމަކު ރާއްޖެއަކީ އިންޑިއާގެ އަވަށްޓެރިއަކަށް ވެގެންނޭ ކިޔައި މޯދީގެ ދެވަނަ ދައުރުގެ ހުވާކުރުމުގެ ރަސްމިއްޔާތަށް ރާއްޖެއަކަށް ދައުވަތެއް ނުދެއްވައެވެ. އަވަށްޓެރި ޕާކިސްތާނުގެ ބޮޑުވަޒީރު ޢިމްރާން ޚާނަކަށް ވެސް ދަޢުވަތެއް ނުދެއްވައެވެ. އަދިި އަވަށްޓެރިއަކަށް ވެގެންނޭ ކިޔައި ޕާކިސްތާނާއި އިންޑިއާގެ ގުޅުން ރަނގަޅު ކުރުމުގެ ސިގުނަލެއް ވެސް މިހާތަނަށް ދެއްވާފައެއްނުވެއެވެ.\nބޮޑުވަޒީރުކަމުގެ ދެވަނަ ދައުރުގައި ގައުމުން ބޭރަށް ކުރައްވާ ފުރަތަމަ ދަތުރުފުޅުގައި މޯދީ ރާއްޖެއަށް ވަޑައިގަތުމާ ގުޅޭގޮތުން "ވަގުތު"ގެ ކިއުންތެރިއަކު "މަޒީނާ"ގެ ނަމުގައި ކޮމެންޓުކޮށްފައިވެއެވެ.\n"ތިޔަ ހައްދަވަނީ ދޮގު. ރާއްޖެއަކީ އެންމެ އަވައްޓެރި ގައުމު ނަމަ މީގެ ކުރީން ރައީސް ޔާމީންގެ ވެރިކަމުގައިވެސް އިންޑިޔާއިން ރާއްޖެއަށް އައީސް. މިހާރު ތެޅިފޮޅިގެން ބައި ދުވަހުގެ މުއްދަތައް ތިޔަ އަންނަނީ މިތަން ފެލާލާނެ ބޮޑެތި ފުރުސަތުތަކެއް މިރާއްޖޭގައި ވެރިކަންކުރަމުން އަންނަ ފަރާތުން އިންޑިޔާއަށް ތަބަކަކައްލާފަ ދޭތީކަން ހުރިހާ ދިވެހީންނަށް އެނގެއެވެ. ޔޫ އާ ނޮޓް ވެލްކަމް."\n"އިސްމާއީލު"ގެ ނަމުގައި އެހެން ކިއުންތެރިޔަކު ކޮމެންޓުކޮށްފައިވެއެވެ. "މިރާއްޖެ މީހުން އިންޑިޔާ މާމޮޅުބަޔަކަށް ވެގެން އުޅެނީ ދުނިޔޭގެ އެއްވެސް ބަޔަކު ގަބޫލުކުރާ ބައެއްނޫން މީ."\nދެނަމާދު ދެމެދު ތަޤުރީރު ކުރައްވާތީ ހިތް ހަމައެއް ނުޖެހޭ\nބޮޑުވަޒީރު މޯދީ ރާއްޖެއަށް ކުރެއްވި ޒިޔާރަތުގައި ބައިވެރިވެވަޑައިގެންނެވި ރަސްމިއްޔާތުތަކުގެ ތެރެއިން އެންމެ ގިނަބަޔަކު އަޅައިގަތް ކަމަކީ މޯދީ ރައްޔިތުންގެ މަޖިލީހުގައި ދެނަމާދު ދެމެދު ތަޤުރީރު ކުރެއްވުމެވެ. މޯދީ ދެނަމާދު ދޭތެރޭގައި ރައްޔިތުންގެ މަޖިލީހުގައި ތަޤުރީރު ކުރައްވާތީ ވަރަށް ގިނަ އަދަދެއްގެ ދިވެހީން ވަނީ އެކަމާ ނުރުުހި، ޝުޢޫރު ފާޅުކޮށްފައެވެ.\nދެނަމާދު ދެމެދު މޯދީ މަޖިލީހުގައި ތަގުރީރު ކުރައްވާތީ "މިހާރު" ނޫހުގެ ކިއުންތެރިއަކު "ރީތި މޫސަ"ގެ ނަމުގައި ކޮމެންޓުކޮށްފައިވެއެވެ.\n"ނަމާދު ކުރުމާއި ނުކުރުމެއްނޫން، ކީއްކުރަންހޭ ބުދުފައްޅީގެ މީހުން ތަޤުރީކުރާގަޑީގަ ދިވެހިރާއްޖޭގެ ރައްޔިތުން ތަމްސީލުކުރާތަނުގަ ތިމޯޑީޔަކު ތަޤުރީރުކުރަންވީ. ރާއްޖޭގެ އެހެންތަންތަން ހުންނާނެނޫންތޯ. އެހެންނޫނަސް ތިމޯޑިއާ އިޒްރޭލުގެ ބޮޑުވަޒީރާ ޗައިނާގެ ރައީސަކީ މިވަގުތު ދުނިޔާގަ ތިބި އެންމެނުބައި ތިންމީހުން. މިވަރުގެ ނުބައިމީހުން ތިފަދަ މަތިވެރި ޝަރަފު ނުދިނަސް ވެދާނެނޫންތޯ؟"\n"ޙަޔާތްކުޑޭ'ގެ ނަމުގައި އެހެން މީހަކު ކުރި ކޮމެންޓެއްގައި ވެއެވެ.\n"ދެ ނަމާދު ދޭތެރެއޭ ބުނީީމާ އޮޅުވާލުމަށްޓަކާ ފާޑުފާޑުގެ ޙުއްޖަތް ދައްކާނެ ކަމެއްނެތް. ރާއްޖޭގެ ޒަމާނުއްސުރެން އޮންނަ އާދަޔަކީ ދެ ނަމާދު ދޭތެރޭގައި ގުރުއާން ކިޔަވާ ހެޔޮކަންތައް ކުރުން. މި ދެ ނަމާދު ދޭތެރޭގައި ބޮޑެތި ބިޔަ ޖަލްސާތަކެއް ބޭއްވުމަކީ އެއްއިރެއްގައި ވެސް މީގެ ކުރިންކޮށްފައިވާ ކަމެއްނޫން."\nމަޖިލީހުގައި ތަގުރީރު ކުރެއްވުމަށް މޯދީއަށް ދައުވަތު ދެއްވީ މަޖިލީހުގެ ރައީސް މުޙައްމަދު ނަޝީދެވެ.\nމޯދީ ތަގުރީރު ކުރައްވާ ޖަލްސާ ދޫކުރައްވައި ޓޮމް ވަޑައިގެންނެވި\nރާއްޖޭގެ ރައްޔިތުންގެ މަޖިލީހުގައި އިންޑިއާގެ ބޮޑުވަޒީރު ނަރެންދުރަ މޯދީ ތަގުރީރު ކުރައްވަން ހަމަޖެހިފައިވާ ޖަލްސާގައި މޯދީ ވާހަކަފުޅު ދެއްކެވުމުގެ ކުރިން ޖަލްސާ ދޫކުރައްވައި ނިކުމެވަޑައިގަންނަވާނެ ކަމަށް މަހިބަދޫ ދާއިރާގެ މެންބަރު އަޙްމަދު ޠާރިޤު (ޓޮމް) ވަނީ ވިދާޅުވެފައެވެ.\nޓޮމް ފޭސްބުކްގައި ކުރެއްވި ޕޯސްޓެއްގައި ވިދާޅުވީ މޯދީ ތަޤުރީރު ކުރައްވާ ޖަލްސާ ދޫކުރައްވާ ނިކުމެވަޑައިގަންނަވަން ނިންމެވީ އިންޑިއާ ގައި މުސްލިމުންނާއި ދޭތެރޭގައި ހިންގާ ލާއިންސާނީ އަމަލުތަކާއި ދުއްތުރާތަކަށް އިހުތިޖާޖު ކުރުމުގެ ގޮތުން ކަމަށެވެ.\nމޯދީ މަޖިލީހުގައި ތަގުރީރު ކުރެއްވުމުގެ ކުރިން ޠާރިޤް މަޖިލީހުން ނިކުމެވަޑައިގަތެވެ.\n"މޯދީ އިސްވެ ހުންނަވާ ބީޖޭޕީ އިންޑިއާގެ ވެރިކަމަށް އައި ފަހުން އެ ގައުމުގެ މުސްލިމުން މެރުމާއި އަނިޔާ ކުރުން ވަނީ އާއްމު ވެފައި. އެކަންތައް ހުއްޓުވަން އެ ސަރުކާރަކުން ނޫޅޭ. އަޅުގަނޑުމެންނަކީ ސައްތައިން ސައްތަ މުސްލިމް ގައުމެއް. އެހެންވީމާ މުސްލިމުންނަށް ކުރާ އެ އަނިޔާއާ މެދު ނުރުހުން ފާޅުކުރުމުގެ މެސެޖް އެންމެ ކުޑަމިނުން ކޮންމެވެސް އެކަކު ޖެހޭ ފޯރުކޮށްދޭން. އެއީ އަޅުގަނޑު މިކުރި ކަމަކީ،" ޠާރިޤް ވިދާޅުވިއެވެ.\n"ޢިއްޒަތްތެރި މެމްބަރު ޠާރިޤް އެ ދެއްކެވީ ވަރަށް ހިތްރުގަދަ މިސާލެއް. އޭނާއަށް ނިޝާން ޢިއްޒުއްދީންގެ ލަޤަބު ހައްގު." ޠާރިޤްގެ ހިތްވަރުގަދަ ފިޔަވަޅަށް ތާރީފުކޮށް މަޖިލީހުގެ އެހެން މެމްބަރަކު ވިދާޅުވިއެވެ.\nހަ އެއްބަސްވުން އާދަޔާ ޚިލާފު އެއްބަސްވުންތަކެއް ނޫން!\nބޮޑުވަޒީރު މޯދީ ރާއްޖެވަޑައިގެން ފަސް ދާއިރާއަކުން މުހިއްމު ހަ އެއްބަސްވުމެއްގައި ސޮއިކުރެވޭނޭކަމުގެ އަޑުތައް އޮތީ ވަރަށް ގަދައަށް ފެތުރިފައެވެ. ނަމަވެސް ދެ ގައުމުގެ ދެމެދުގައި ބަދަލު ކުރެވުނު އެއްބަސްވުންތަކަށް ބަލާއިރު އާދަޔާ ޚިލާފު ބޮޑު އަދި ރާއްޖެއަށް އިންތިހާއަށް ފައިދާ ކުރާ އެއްބަސްވުންތަކެއް އޭގެތެރޭގައި ހިމެނިފައެއްނެތެވެ.\nރައީސް އިބްރާހީމް މުޙައްމަދު ޞާލިޙާއި ބޮޑުވަޒީރު ނަރެންދަރު މޯދީގެ ހާޒިރުގައި ބަދަލު ކުރެވުުނު އެއްބަސްވުންތަކުގެ ތެރޭގައި ދިވެހި ސިވިލް ސާރވިސްގެ މުވައްޒަފުންގެ ފެންވަރުމަތިކޮށް ތަމްރީނުދިނުމާ ބެހޭ ގޮތުން އެކުލަވާލެވިފައިވާ، އެއްބަސްވުމާއި މޯލްޑިވްސް ކަސްޓަމްސްގެ މަސައްކަތްތައް މިހާރަށްވުރެ ހަރުދަނާކޮށް ޒަމާނީ ފެންވަރަށް ގެންދިއުމާ ގުޅޭ އެއްބަސްވުމާއި ކަސްޓަމްސްގެ މުވައްޒަފުންގެ ހުނަރު އިތުރުކުރުމަށް ތަމްރީނު ޕްރޮގްރާމްތައް ހިންގުމަށްވެސް އެއްބަސް ވެފައިވެއެވެ. އަދި އިންޑިއާގެ ކޮޗިނުން ހދ. ކުޅުދުއްފުށި ނުވަތަ އެއްބަސްވެވޭ ރާއްޖޭގެ ބަނދަރަކަށް ފަސިންޖަރުންނާއި މުދާ ހިފައިގެން ދަތުރުކުރާ ފެރީ ދަތުރުތައް ބޭއްވުމާބެހޭ އެއްބަސްވުމެއްވެސް ބަދަލު ކުރެވުނު އެއްބަސްވުން ތަކުގެ ތެރޭގައި ހިމެނެއެވެ.\nރާއްޖެއާއި އިންޑިއާގެ ޞިއްޙީ ދާއިރާއާއި ދެމެދު ވެވުނު އެއްބަސްވުމުގެ ދަށުން ޞިއްޙީ ދާއިރާގައި މަސައްކަތް ކުރާ ފަރާތްތަކަށް ތަމްރީނުގެ ފުރުސަތު ފަހިކޮށް ދިނުން ހިމެނެއެވެ. މީގެއިތުރުން ޞިއްޙީ ދާއިރާގެ ދިރާސާތައް ކުރުމާއި އެ ދާއިރާއަށް ބޭނުންވާ އާލާތްތައް ފޯރުކޮށްދިނުންވެސް ހިމެނެއެވެ. މީގެ އިތުރުން މި އެއްބަސްވުމުގެ ދަށުން ކެންސަރު ބައްޔަށް ފަރުވާދިނުމުގައި އެހީތެރިކަން ފޯރުކޮށްދިނުންވެސް ހިމެނިފައި ވެއެވެ. އަދި ދެޤައުމުގެ ކަނޑުގެ ސަރަހައްދުގައި ހިނގާފާނެ ކަންކަމަށް ހޭލުންތެރިކަން އިތުރުކޮށް އެއްބާރުލުން އިތުރުކުރުމާ ބެހޭ ގޮތުން "މެމޮރެންޑަމް އޮފް އަންޑަސްޓޭންޑިންގ ބިޓްވީން އިންޑިއަން ނޭވީ އެންޑް ދަ މޯލްޑިވްސް ނެޝަނަލް ޑިފެންސް ފޯސް އޮން ވައިޓް ޝިޕިންގ" ގެ ނަމުގައި ވެވުނު އެއްބަސްވުން ވެސް ހިމެނެއެވެ.\nމޯދީ ރާއްޖެވަޑައިގެން އެއްބަސްވެވުނުކަމަށް ސަރުކާރުން އަޑުފަތުރަމުންދާ އެއްބަސްވުމުގައި ހިމެނޭ ބައެއް ކަންތައްތަކަކީ އިންޑިއާއާއި ރާއްޖެއާ ދެމެދު މިހާރުވެސް ކުރެވެމުންދާ ކަންތައްތަކެވެ.\nމޯދީގެ އަރިހުގައި ބޮޑު "ލަޝްކަރެއް"\nހަނގުރާމަވެރި ހަތިޔާރާއެކު 1988ގެ ނޮވެމްބަރ3ގައި ރާއްޖެ އައި ތަމަޅަ ހަނގުރާމަވެރިންނަށްވުރެ، ބޮޑުވަޒީރު މޯދީ އަރިހުގައި މި މަހު 8 ގައި ވަޑައިގެންނެވި "ލަޝްކަރު" މާބޮޑެވެ.\nމޯދީ ރާއްޖެއަށް ވަޑައިިގަތުމުގެ ކުރިން ފޮރިން މިނިސްޓްރީގައި ބޭއްވި ބައްދަލުވުމެއްގައި ވާހަކަފުޅު ދައްކަވަމުން، އެ މިނިސްޓްރީގެ ސްޓޭޓް މިނިސްޓަރ އަޙުމަދު ޚަލީލު ވިދާޅުވީ، މޯދީގެ ދަތުރުފުޅުގައި ރަސްމީ ހައިސިއްޔަތުން 10 ބޭފުޅުން އަދި ނުރަސްމީ ހައިސިއްޔަތުން 100 ވަރަކަށް ބޭފުޅުން ބައިވެރިވެ ވަޑައިގަންނަވާނެ ކަމަށެވެ.\nމޯދީ ރާއްޖެވަޑައިގަތުމަށް ފަހު ފުރާވަޑައިގެންނެވިއިރު ވެސް އަރިހުގައި ވަޑައިގެންނެވި ބޭފުޅުން ކުރެއްވި ކަމެއް ސަރުކާރުން ހާމައެއްނުކުރައްވައެވެ.\nލޯނުގެ ވާހަކަ މޯދީ އިއުލާނެއް ނުކުރައްވާ\nރާއްޖެއަށް 21 ބިލިއަން ރުފިޔާގެ ލޯނެއްދޭން ނިންމާފައިވާކަން މޯދީ އިއުލާންކުރައްވާނެ ކަމަށް މީޑިއާގައި ދައުރުވަމުން ދިޔައެވެ. އެކަމަކު ދަތުރުފުޅު ނިިންމަވާލައްވާފައި ފުރާވަޑައިގެންނެވި އިރުވެސް އެ ލޯނުގެ ހިލަމެއް ވެސް ނުވެއެވެ. އަދި މޯދީގެ ދަތުރުފުޅުގައި އިންޑިއާ އެމްބަސީގެ ބިންގާ އަޅާގޮތަށް ހަމަޖެހިފައިވާ ކަމަށް ވާހަކަދެކެވުނަސް ފަހުން ވަނީ އެއީ ހަމަޖެހިފައި ނުވާކަމެއްކަމަށް ޚަބަރު ލިބިފައިވެއެވެ.\nއިންޑިއަން ހައިކޮމިޝަންގެ އިމާރާތެއް އެޅުމަށް ސޯސަން މަގުން ބިމެއް ކަނޑައަޅާފައިވާތާ އަހަރުތަކެއް ވެއްޖެއެވެ. މިހާރު އަޑު އިވެނީ އެތަން އަޅާނީ ހުޅުމާލޭގައިކަމަށެވެ.\nމޯދީގެ ސަރުކާރުން ރާއްޖެއަށް ވާނެ ބައެއް އެހީގެ ވާހަކަ\nތިރީގައި އެ ވަނީ އިންޑިއާ ސަރުކާރުން ރާއްޖެއަށް ދީފައިިވާ 100 މިލިއަން ރުފިޔާގެ ހިލޭ އެހީގެ ދަށުން ކުރުމަށް ހަމަޖެހިފައިވާ ބައެއް ކަންތައްތަކެވެ.\nއިންޑިއާގެ އެހީގައި ފޯކައިދޫގައި ކޮމިއުނިޓީ ސެންޓަރެއް\nސިޓީކައުންސިލާއި ކަރެކްޝަންސްއަށް ބޭނުންވާ ވެހިކަލްސް ވެސް ހޯދަނީ އިންޑިއާގެ އެހީގައި\nރާއްޖެއާއި އިންޑިއާއިން ޖިނާޢި ކުށްތަކުގެ މައުލޫމާތު ހިއްސާކުރަން އެއްބަސްވަނީ\nދެ ރަށެއްގައި އައިސް ޕްލާންޓް އެޅުމަށް އިންޑިއާ ސަރުކާރުގެ ހިލޭ އެހީ\nފެހެންދޫ ސްކޫލް ދަރިވަރުންގެ ފެރީ ވެސް އިންޑިއާ ސަރުކާރުގެ ހިލޭ އެހީގައި\nއިންޑިއާއިން ޑީޓޮކްސިފިކޭޝަން ސެންޓަރެއް އަޅަނީ\nއިންޑިއާ ސަރުކާރުގެ އެހީގައި ރަސްދޫގެ ގޮނޑުދޮށް ހިމާޔަތްކޮށްދޭ މަޝްރޫޢެއް ފަށަނީ.\nއުކުޅަހުގައި ސައްލާ ކުރާ މަރުކަޒެއް އަޅައިދެނީ\nއައްޑޫގެ ތަރައްގީއަށް ހިންގާ މަޝްރޫޢަށް އިންޑިއާގެ އެހީ\nމޯދީ ސަރުކާރުން ރާއްޖެއަށް ދިނީ ވެހިކަލް އަދި މެޝިނަރީ: ފޮރިން މިނިސްޓްރީ\nމިނޫންވެސް މިފަދަ އެތައް ސުރުޚީތަކެއް މޯދީގެ ދަތުރުފުޅުގެ ކުރިން ރާއްޖޭގެ އޮންލައިން ނޫސްތަކުން ފެންނަމުން ދިޔައެވެ.\nމޯދީއަށް ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު\nދިވެހި ދައުލަތުން ބޭރުގެ ޢިއްޒަތްތެރިންނަށް އަރުވާ އެންމެމަތީ ޝަރަފް، ނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބު އިންޑިއާގެ ބޮޑުވަޒީރު ނަރެންދުރަ މޯދީއަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވަނީ އަރުވާފައެވެ.\nރައީސް އިބްރާހީމް މުޙައްމަދު ޞާލިޙު އިންޑިއާގެ ބޮޑުވަޒީރު ނަރެންދުރަ މޯދީއަށް ޢިއްޒަތް އެރުވުމަށް ނިންމެވީ ދިވެހިރާއްޖެއާއި އިންޑިއާއާ ދެގައުމުގެ ދެމެދުގައި އުފެދިފައިވާ ޒަމާންވީ އެކުވެރިކަމުގެ ގާތް ގުޅުން އިތުރަށް ބަދަހިކުރައްވައި ދިވެހި ޤައުމުގެ ކުރިއެރުމަށާއި ދިވެހި ރައްޔިތުންގެ އިޖްތިމާޢީ އަދި އިޤްތިޞާދީ ތަރައްޤީއަށް އިންޑިއާގެ ބޮޑުވަޒީރު ނަރެންދުރަ މޯދީ ދެއްވާ ޚާއްޞަ އަހަންމިއްޔަތާއި އެކި ރޮނގުރޮނގުން ދިވެހިރާއްޖެއަށާއި ރާއްޖޭގެ ރައްޔިތުންނަށް ވެދެއްވަމުން ގެންދަވާ ދީލަތި އެހީތެރިކަމުގެ އަގު ވަޒަންކުރެއްވުމަށްޓަކައެވެ.\nމޯދީއަށް ނިޝާން ޢިއްޒުއްދީންގެ ލަޤަބް ރައީސް އިބްރާހީމް މުޙައްމަދު ޞާލިޙު އަރުވާ ވާހަކަ ނޫހުގައި ލިއުމުން ކިއުންތެރިއަކު "ގައުމީދޫ"ގެ ނަމުގައި ކޮމެންޓުކޮށްފައިވެއެވެ.\n"އިންޑިއާގެ މުސްލިމުން މޫނުމަތީގައި މި މުސްލިމް ގައުމުން ޖަހާ ތަފާލެއްތަ؟!!"\n"ހަސަންބޭ"ގެ ނަމުގައި އެހެން ކިއުންތެރިއަކު ކުރި ކޮމެންޓެއްގައިވެއެވެ.\n"ދިވެހި ގައުމު ލަދުގަންނަވާލި ދުވަހެއް، އިންޑިޔާ މީނުންގެ އަޅުވެތިކަމުން މިގަމު ސަލާމަތްކޮށްދެއްވި، އައްސުލްތާނު ހަސަން އިއްޒަތްދީނުގެ ނަމަށް ނިސްބަތްވާ އެ ލަގަބު މިއަދު ތިދިނީ، އިހަކަށްދުވަހު އިންޑިޔާ ސިފައިން އަރާ އަނެއްފަހަރު މިގައުމު އަޅުވެތި ކުރުމަށް ގޮވާލި، ބީޖޭޕީ ގެ ވެރިއަކަށް! އަދި ހަމަ އެއާއެކު، އެތަކެއް މުސްލިމުން މަރާލިކަމުގެ ތުހުމަތު އެމީހެއްގެ ބޮލުގަ މިއަދުވެސް މުޅިދުނިޔެ އަޅުވާ މީހަކަށް. ގައުމުގެ ހުރުމަތް ކަޑާލީ."\nރާޑަރު ސިސްޓަމްތައް، އިސްތިގުލާލު ވަޅުލުން\nއިންޑިއާގެ ރާޑަރު ސިސްޓަމްތަކެއް ރާއްޖޭގައި ހަރުކޮށް އެސިސްޓަމްތައް މިދަތުގައި ވަނީ އިފްތިތާހް ކޮށްފައެވެ. މިރާޑަރު ސިސްޓަމުން ރާއްޖޭގެ ކަނޑުގެ ސަރަހައްދުގައި ދަތުރުކުރާ އުޅަނޑުތަކުގެ މައުލޫމާތު އަބަދާއި އަބަދު، ވަގުތުން ވަގުތައް އިންޑިއާ އަށް ލިބެމުންދާނެއެވެ.\nމިއީ ރާއްޖޭގެ މިނިވަންކަމާއި އިސްތިގުލާލު ދިރިއޮއްވާ ވަޅުލުމަށް ފަހު، ހުރިހާ އާރަކާއި ބާރެއް އިންޑިއާ އަށް ދިން ދިނުމެކެވެ. މިނިވަން ގައުމެއްގެ ނަމުގައި އޮވެ، ރާއްޖޭގެ ގައުމީ ސަލާމަތައް ނުރައްކާ ކުރިމަތި ކުރުވާފާނެ ކަމެއް އިންޑިއާ އަށް ދިވެހި ސަރުކާރުން މިވަނީ ފަހިކޮށްދީފައެވެ. މިކަމުގެ ނުރައްކާ މާދަމާ އެތައް ގުނައަކަށް ބޮޑުވެގެން ދާނެއެވެ. އިންޑިއާ އިން ބޭނުންވާ މަޤުޞަދުތަކެއް ރާއްޖެ މެދުވެރިކޮށް ހާސިލް ކުރުމުގެ ފުރުސަތު ފަހިވެގެން މިވަނީ ގޮސްފައެވެ.\nބޮޑު ވަޒީރު މޯދީ ރާއްޖެއިން ފުރާވަޑައިގަތުމުން\nމޯދީ ރާއްޖެއަށް ކުރެއްވި ފުރަމާނަ ދަތުރުފުޅަށްފަހު ފުރާވަޑައިގަތް ޚަބަރު "މިހާރު" ނޫހުގައި ލިއުމުން އެޚަބަރަށް ކޮމެންޓު ކުރެއްވި ބޭފުޅަކު "ރަޓުޚަބަރެ" މި ނަމުގައި ލިއުއްވާފައި ވެއެވެ.\n"އެއަރޕޯޓްގެ ފްލައިޓް ޝެޑިއުލްއަށް ބަދަލު ގެނެސް، ފެރީ ނިޒާމަށް ބަދަލު ގެނެސް، ހުޅުމާލޭއާ ހުޅުލެއިން ބައެއް ބަންދުކޮށް، މާލޭ ގްރީންޒޯން ކިޔުނު ސަރަހައްދު ބަންދުކޮށް، އެސަރަހައްދު ވަށައިގެން ވަކި ދާއިރާއެއްގަ ހަރަކާތްތެރިވާ އެންމެން ފާސްކޮށް އެސަރަހައްދުގެ ބެލްކަނި ތަކުގަ ފޯރިމަރަން ސިފައިން ބައިތިއްބައިގެން ޖެހި ހުރިހާ ސަކަރާތެއްގެ ނަތީޖާއަކީ ކްރިކެޓް ބެޓަކާ ފެހެންދޫ ކުދިންނަށް ފެރީ ދޯންޏެކޭ ކިޔާއަޑު އިވޭ. ބޫޓާނުގެ ބޮޑުމީހާ ގެނަޔަސް ތިވަރު ވެދާނެ."\n"އެމްއެމް އެކްސްޕޯޓް"ގެ ނަމުގައި ކިއުންތެރިއަކު ކުރި ކޮމެންޓެއްގައިވެއެވެ.\n"ފޮނިކަނޑާފަ އައިސް އާރުލާއެއް އެއްކަމެއްވެސް އިއުލާނެއް ނުކުރެވުނު ދޯ؟ ރާއްޖޭގެ ކަނޑުގެއަޑިއާއި ޖައްވު އެމީހުނަށް ހިތުހުރިހާ ގޮތަކަށް ބޭނުންކުރަންދިނީމަވެސް އަހަރުމެންނަށް ލިބުނު އާރުލާހަރުދަނާ އެއްޗެއް ކަމެއްނެތް. އެއްބަސްވި އެއްބަސްވުންތައްވެސްހުރީ 1960އަހަރުތަކުގައި ބޭނުންވާ ކަހަލަ ކަންކަން، މިސާލަކަށް ކަނޑުމަގުން ފެރީ ނިޒާމް އިންޑިއާއިން ރާއްޖެއަށް. މިއީ މިޒަމާނާއި ގުޅޭ ކަންކަމެއްނޫން. މިދަތުރުގެ ސަބަބުން އަހަރުމެންގެ އަމިއްލަވަންތަކަން ނެތިދިޔައީ."\nއިންޑިއާގެ ބަދަލުވަމުންދާ ސިޔާސަތު\nރައީސް މުޙައްމަދު ނަޝީދުގެ ވެރިކަމުގައި އިންޑިއާގެ ޖީއެމްއާރަށް ރާއްޖޭގެ އެއާޕޯޓު ފަދަ ތަންތަން ކުއްޔަށް ދީގެން އެދުވަސްވަރު އިންޑިއާ ސަރުކާރުގެ ލޯބި ރާއްޖޭގެ ވެރިކަމަށް ލިބުނެވެ. ނަމަވެސް ރައީސް ޑރ. މުޙައްމަދު ވަޙީދު ޙަސަންމަނިކުގެ ސަރުކާރުން އެ އެއްބަސްވުން އުވާލުމުން އިންޑިއާއިން ރާއްޖޭގެ "ކަރުގޮހޮރު" ދަމައިގަތްކަހަލައެވެ. ދީފައިވާ ލޯނުފައިސާ ޖަހައިގަތެވެ. ބަލިމީހުންނަށް ވިސާދިނުން ދަތިކޮށް އެމީހުން އިންޑިއަން ހައިކޮމިޝަނންގެ ބޭރުގައި "ހަތަރުކަކޫ ޖައްސައި" ކިއު ހައްދައި ކިއުގައި ބޭތިއްބިއެވެ.\nއިންޑިއާއަކީ އިންޑިއާއެވެ! އިންޑިއާގެ ބަނޑުން އުފަންވި ޕާކިސްތާނާއެކު ބޭނުމެއް ފައިދާއެއް ނެތް އެތައް ހަނގުރާމައެއް އިންޑިއާއިން ކޮށްފިއެވެ. އަދި މިހާރު ވެސް ދެ ގައުމު ވަނީ ހަނގުރާމައެއްގެ ތުންފަތްމަތީގައެވެ. ދެގައުމު މިނިވަންވީ ފަހުން ސަރަހައްދީ ރޮނގުގައި ދެ ގައުމުން އެތައް ހާސް ހަމަލާއެއް ބަދަލުކޮށް އެތައް ސަތޭކަ ބަޔަކު ވަނީ މަރާލާފައެވެ. އަވަށްޓެރި ޗައިިނާއާއި އިންޑިއާއާ ދެމެދު ސަރަހައްދީ ހަނގުރާމަ ވަނީ ހިނގާފައެވެ.\nއިންޑިއާގެ ސްޓޭޓުތަކުގެ މެދުގައި އިންތިހާއަށް ހަމަނުޖެހުން ބޮޑެވެ. ކަރުނާޓަކާ ސްޓޭޓާއި ޓެމިލްނާޑޫ ސްޓޭޓުގެ މެދުގައި ފެން ބަހާނެ ގޮތުގެ ހައްލެއް ނުހޯދިގެން ހިނގާ ހަނގުރާމައިގެ ނަތީޖާ ވަށް ހިއްޗެވެ.\nއިންޑިއާގެ ބައިމަދު މުސްލިމުންނާއި އެހެން ދީންތަކުގެ މީހުންނަށް ހައްދުފަހަނަޅާފައިވާ ހިންދޫންގެ އަނިޔާއާއި ދުއްތުރާ އިންތިހާއަށް ބޮޑެވެ.\nހިންދޫން މުސްލިމުންނަށް އަނިޔާ ނުކުރާ ދުވަހެއް ނުދޭ\nއިންޑިއާގެ ނޫސްވެރިއެއްކަމުގައިވާ ސީޖޭ ވާރލެމަން ބުނާ ގޮތުގައި މޯދީ ވެރިކަމަށް ވަޑައިގަތްފަހުން ހިންދޫން މުސްލިމުންނަށް އަނިޔާ ނުކުރާ ދުވަހެއް ނުދެއެވެ.\nވާރލެމަންގެ ލިއުމެއްގެ ތަރުޖަމާ "ވޮއިސް.އެމްވީ"ގައި ދާދިފަހުން ޝާއިޢު ކޮށްފައިވެއެވެ. އެ ލިއުމުގައިވެއެވެ.\n"އިންޑިއާގެ މުސްލިމް ޖަމްއިއްޔާތަކުން ބުނާ ގޮތުގައި އާރް.އެސް.އެސް ގެ މެންބަރުން އަބަދުވެސް މުސްލިމުންނަށް އަނިޔާ ކުރެއެވެ. އެހެން ނަމަވެސް ކުރިން ކުރަނީ ސިއްރުންނެވެ. މޯދީ ވެރިކަމަށް އައި ހިސާބުން ބިރެއް ނެތި ނިކުމެ ފާޅުގައި މިފަދަ އަމަލުތައް ކުރަން ފެށީއެވެ. އަދި އެކަން އެގޮތަށް ކުރުމަށް އެހެން ހިންދޫންނަށް ހިއްވަރުވެސް ދޭން ފެށީއެވެ. މޯދީ ދުނިޔެއާއި އިންޑިއާގެ ގިނަ މީހުންނަށް ފުރަތަމަ އެނގިގެން ދިޔައީވެސް މިކަހަލަ ކަމެއްގެ ތެރެއިންނެވެ.\nފާއިތުވި އަހަރުތަކުގައި ހިންދުވްތާ ފިކުރުގެ ހަރުކަށި ހިންދޫން ގެ މިފަދަ އަމަލުތައް އިންޑިއާގައި ވަނީ ވަރަށް ގިނަ ވެފައެވެ. އާރް.އެސް.އެސް ގެ މެންބަރުން މިހާރު ދަނީ ބިރަކާއި ނުލައި މުސްލިމުންނާއި ނަސޯރާއިންނާއި އަދި ބުދިސްޓުންނަށް ވެސް އަނިޔާ ދެމުންނެވެ. މިކަން ބިރެއް ނެތި ގައުމީ ފެންވަރުގައި ކުރަން ފެށުނީ މޯދީ އިންޑިއާގެ ވަރިކަމަށް އައި ހިސާބުންނެވެ. މޯދީ އަކީވެސް ހިންދުވްތާ ފިކުރުގެ އާރް.އެސް.އެސް މެންބަރެކެވެ."\nއޯގާތެރި މޯދީއޭ ހާދަ އޯގާތެރިއޭ ގޮވާވަރެއް އަދި ނުވޭ!\nހިލޭއެހީ ދިވެހިރާއްޖެއަށް އެންމެ ގިނައިން ދީފައިވާ ދީލަތި އަދި އޯގާތެރި ގައުމަކީ ޖަޕާނެވެ. ޖަޕާނުން ރާއްޖޭގެ ތަރައްގީއަށް ވެދީފައިވާ އެހީތަކާއި ޗައިނާއިން ދީފައިވާ އެހީތައް ހަނދާންނައްތާލައި އިންޑިއާއަށް ޝުކުރު އަދާކޮށްކޮށް، އިންޑިއާއަށް ބަރޯސާކޮށްގެން ތިބުމަކީ ބުއްދިވެރިގޮތެއް ނޫނެވެ. ތެދެކެވެ. އިންޑިއާއިން ދިވެހިރާއްޖެއަށް 100 މިލިއަން ރުފިޔާގެ ހިލޭ އެހީ ދީފިއެވެ. ދަރަންޏަށް 1.4 ބިލިއަން ރުފިޔާ ލިބޭނޭ މަގު ތަނަވަސްކޮށްދީފިއެވެ. އެކަމަކު އޯގާތެރި މޯދީއޭ ހާދަ ހެއުުފުޅޭ ހާދަ އޯގާތެރިއޭ ގޮވަގޮވާ ތިބޭވަރެއް އަދި ނުވެއެވެ.\nއިންޑިއާއިން، އިންޑިއާގެ ނިކަމެތި ފަގީރު ރައްޔިތުންނަށް ނުވާ އެހީ ދިވެހި ރައްޔިތުންނަށް ދޭންއުޅެނީ ކީއްވެގެންބާވައެވެ! އިންޑިއާގެ އެހީ ރާއްޖޭގެ އެންމެ ދެކުނުން އައްޑުއަށް، އުތުރުން ބޮޑު ތިލަދުންމައްޗަށް ފޯރުކޮށްދޭން މިއުޅެނީ ކީއްވެގެންބާވައެވެ!\nމިހާރު އުފެދޭ ސުއާލަކީ ހަމަކުއްލިއަކަށް ފާއިތުވި އަށެއްކަ މަސްދުވަހުން ފެށިގެން ރާއްޖެއާމެދު އިންޑިއާއިން ގެންގުޅެންފެށި "ލޯބީގެ އެޖެންޑާ"ގައި ވަނީ ކޮން ކަންތައްތަކެއް ބާވައެވެ! މިއީ ޖަވާބުދޭން އަދި ދަތި ސުއާލެކެވެ. ނަމަވެސް މި ސުއާލުގެ ޖަވާބު ދާދި އަވަހަށް ބޭޒާރުވެ، އާއްމުވެގެންދާނެއެވެ.\nޖޫން 10, 2019 10:17\nމޯދީގެ ދަތުރަކީ ގޮތް ދެއްކުމުގެ ދަތުރެއް. ނަމަވެސް ޗައިނާއިން މިގައުމަށް ވީވަރުގެ އެހީއާއި ގާތްކުރާވަރުގެ އެހީތެރިކަމެއްވެސް އަދި ތަރައްގީއެއްގެނައުމަށްވެސް އިންޑިއާއިން އެހީތެރިކަމެއް ދީފައިނެތް. ރައީސް އޮފީހުގައި މޯދީ ދެއްކި ވާހަކައިގާ ފެހެންދޫ ސްކޫލް ކުދީންގެ ފެރީގެ ވާހަކަ ފާހަގަ ކުރިއިރު އެއީ ގައުމެއްގެ ރައީސަކު ގައުމަކަށް ކޮށްދޭ ކަމެއްގެ ގޮތުގައި ފާހަގަކުރާވަރުގެ ބޮޑު ބިޔަ ނުވަތަ އެހާ މުހިއްމު ދިވެހިން އަމިއްލައަށްވެސް ނުކުރެވިގެން އުޅޭވަރުގެ ކަމެއްތޯ؟\nޖޫން 10, 2019 10:25\nއަހަރެން ހީކުރީ ވިލިނގިލި - މާލެ ބްރިޖްގެ ބިންގާ އަޅައި ދޭނެކަމަށް.\nޖޫން 10, 2019 10:28\nޖަވާބަކީމޮޔަބޯހަމަނުޖެހޭކުއްޖެއްގެ އަތުގައި އޮތްކިތަންމެ އަގުބޮޑުއެއްޗެއްވެސްމަކަރާއި ހީލަތުން ދަމައިގަނެވިދާނެ.\nޖޫން 10, 2019 10:36\n" ....... ތެދެކެވެ. އިންޑިއާއިން ދިވެހިރާއްޖެއަށް 100 މިލިއަން ރުފިޔާގެ ހިލޭ އެހީ ދީފިއެވެ......" މިއީ އަދި ޙަގީގަތުގަ ދިންއެއްޗެއް ނޫން، ދީފީމޭ ބުނާއެއްޗެހި. މިސާލަކަށް ޢަރަބިގައުމުތައް ކޮންމެ ފަހަރަކު ސުންނާފަތި ކޮށްލާފަ ހުޅަނގުން އެއްވެގެން ފަންޑު އެއްކުރާގޮތަށް.!! ...... އެއީ ކިޔާ ޢަދަދުތަކެއް! ދުވަހަކު ލިބޭ އެއްޗެއްނޫން! ރާއްޖެއިން އިންޑިޔާ ހޯދިއެއްޗެއްސަކީ ޙަގީގަތުގަ އެމީހުންނަށް މިހާރުވެސް ލިބިފަހުރި އެއްޗެހި/ކަންކަން . މިސަރުކާރާދޭތެރޭ ވަރަށް ކަންބޮޑުވޭ. އެއްގޮތަކީ ވަރަށްނުބައި އެޖެންޑާއެއް، އަނެއްގޮތަކީ ހޭވެރިކަން ނުވާ، ސިޔާސީގޮތުން ތަޝައްރަފު ނުފުދޭ، މޮޔަ ބަޔަކީ!\nލައިލާ މެ ލައިލާ\n21 ބިލިއަންގެ އެހީ ނުދިނީ އަންނި އަޑީގަ ހުރެގެން....އެއީ މި ސަރުކާރު ދެ އަހަރު ބައިގެ ތެރޭގައި އިސްތިއުފާދޭންޖެހޭ .... ތަރައްޤީގެ މަޝްރޫއުތައްވެސް ކުރިއަށް ނުގެންދެވިގެން އެ އުޅެނީ އަންނިގެ ނުހުރުއްޕާނާހެދި... އިބޫ ބޭނުން އެއްވެސް ކަމެއް ނުކުރެވޭ... އިބޫ ހުންނެވީ ޕަޕެޓްހެދިފަ... މި ހުރިހާ ކަމަކީ ރާއްޖެއަށް ފާވެފައި މި ހުރި ކެނެރީގޭ ނަޝީދުގެ ނުބައިކަން.\nޖޫން 10, 2019 10:44\nސަރުކާރާ މޯދީޔާ ބޭއްވި ރަސްމީ މަޝްވަރާ\nއިބޫ: މޯދީ މޯދީ\nމޯދީ: ޔެސް ބޭޓާ\nއިބޫ: ޕްލޭއިން ކްރިކެޓް\nއިބޫ: ބެޓް އެންޑް ބޯލް\nމޯދީ: ހިޔަރ ބޭޓާ\nއިބޫ: ހައް ހައް ހާ\nޖޫން 10, 2019 10:54\nހުރިހާ ލިޔުންތަކުގައިވެސް " 100 މިލިއަން ރުފިޔާ" މިޖަހަނީ ސައިކޮލޮޖިކަލީ މީހުންނަށް މާ ބޮޑު އަދަދެއްކަމަށް ހީކުރުވަންވެގެން... އަނެއްހެން ބަލާއިރު މީ ގާތްގަޑަކަށް އެންމެ6މިލިއަން ޑޮލަރު...\nޖޫން 10, 2019 11:27\nމާތާހިރުވާނެ އިންޑިޔާ އިންތިދިން އެހީ ރައްޖެއައް ނުދީ އިންޑިޔާގައި އެކިހިސާބުތަކުގައި ސާފު ފާހާނަބަރިކޮޅެއް އެޅިއްޔާ\nޖޫން 10, 2019 11:40\nގެރިބެ ތީ އެހެންމީހުނަށް ހެޔޮއެދިގެން ކަންތައްކުރާމީހެއްނޫން.. އަމިއްލަ ގައުމު އޮތް ހާލަތުބަލާ.. އޭނަގެ ބާރުގެދަށުގައޮތް މަލިކުގެ ހާލަތުބަލާ.. މިހުރިހާކަމެއް ބާއްވާފަ ދިވެހިރާއްޖެޔާހެދި ތެޅިބާލަނީ ކޮންމެސް އަމިއްލަ ފައިގާގަނޑަކާ، މި ސަރަހައްދަށް އަތްގަދަކުތުމުގެ ސިޔާސަތެއްގެ އަމިއްލަ ފައިދާގަނޑެއް ނަގަން.. އެހެންނޫންނަމަ ދެން ކޮންކަމެއްމީ.. މިސަރަހަށްދަށްޖެހިފައޮތް ހަމަ ބޮޑުވެގެންވާ މުސީބާތެއްމީ.. ދެންވެސް އެމްޑީޕީން އަތާފަޔާ ބާރަށްޖަހާ..\nޖޫން 10, 2019 12:42\nހުރިހާއެންމެންވެސް މޯދީ ގޯސްކޮށް ވާހަކަދައްކަނީ ކީއްވެ؟؟ މުސްލިމުންނޭ ކިޔާ އަގަފުޅާކޮށްވާހަކަދައްކާ "އިއްޒަތްތެރި މެމްބަރުން" 18 ގަޑި ސުމްމިނެޓަށް އެތަނަށް ވަތްގޮތަށް އިޝާނަމާދަށް ގޮވިއިރުވެސް ތިބީ އެތާ ޖަލްސާގަ. މަޣްރިބުނަމާދެއް ނުކުރޭ. މުސްލިމަކަށްވީތީ ފަރުޟުފަސްނަމާދު ވަގުތުގަ ކުރުން އެއީ ވާޖިބެއް. ނަމާދު އަޅާމީހާއީ ކާފަރެއް. ނަމާދުއަޅާފަ އެއްވެސް ކަމެއްކުރުން ހުއްދަނުވާނެ މުސްލިމަކަށް. އެހެންވީމަ މޯދީގެ ވާހަކަދެއްކުމެއްނެތް މިތާކު.\nޖޫން 10, 2019 12:47\nއެއީ ދިވެހި ރައްޔިތުން ރުޅި އަންނަ މީހަކަށް ވާތީ ރައްޔިތުންނަށް ޖެއްސުމަށް ކުރި ކަމެއް. ދެން ގެންނާނީ އިޒްރޭލުގެ ބޮޑުވަޒީރު. ގައުމެއްގެ ވެރިކަމުގަ ތިބެ އެ ގައުމުގެ ރައްޔިތުން ހާރުވާ ބަޔަކު މި ނޫނީ ނޫޅޭނެ.\nޖޫން 10, 2019 13:02\nރާޑަރ ތައް ދޯ ..ހަލާކުވެސް ވެދާނެ ކަރަންޓް ކެނޑެން ވެސްދިމާވެދާނެ ދޯ\nޖޫން 10, 2019 13:04\nއަމައްޔާއި އިބޫވެސް އުުޅޭވައްތަރެއް.. އިސްލާމުންގެ ބިޑު ހަތުރަކީ ރަހުމަތްތެރިޔަކައް ހަދައިގެން ބައްދަ ބައްދާފަ.. އެއީ ގެރިޔައް އަޅުކަން ކުރާ ބަޔެކޭ.. އެއީ ޔަހޫދީން ނަގާފަ މުސަލިމުންގެ ދެވަނައައް އެންމެ ބޮޑު ހަތުރުން.. ގުރުއާނުގެ ތަފްސީރު ކިޔާބަލަ.\nޖޫން 10, 2019 13:35\n'ހަކުރު ދެންޏާ ބޮޑުބޭބެ'، މިއުސޫލުން ކޮންމެހެން ފޯކައިދޫގައި ކޮމިއުނިޓީ ސެންޓަރެއް އަޅަދީފައި ޤައުމު ހިސާރު ކުޅެން އުޅޭާނެ ކަމެއްނެތް، ފޯކައިދޫ ކައުންސިލާއި ރައްޔިތުނަ ގުޅިގެން އެއޮތީ ޕާކެއްވެސް އަޅަދީފައި، މަމެން ހަމައިގަ ތިއްބަ ލާހިކެއް ނޫން މޯދީގެ ކެހިވެރި މަޅީގަ ތިޔަ ސެންޓަރގެ ބިންގާ އެަަަަޅިޔަދޭކަށް\nތިހާ ހެޔޮ އެދޭނަމަ ފެހެންދޫ، ގޮއިދޫ، ހިސާބު ފަޅުގަ ބްރިޖެއް އަޅާދޭނީ، ކަން ފެރީއެއްތަ، އާދައިގެ ރައްޔިތަކުވެސް ފެރީއެއް ހަމަޖައްސަދިނީސް. ޢަޖާއިބެއް ފެރީއަކަށް އަހަރެމެންގެ ކަނޑު ފާރަވެރިންނަށް ދީފަ، މިއީ ރާއްޖެ ހިސާރު ކުރުމުގެ ދަޅަމަތި\nޖޫން 10, 2019 15:26\nމޯދީއަށް މިގައުމުގެ އެއްމެމަތީ ޝަރަފް ހައްގެއްނޫން ރައިސްބޭނުންވެއްޖެނަމަ އަންނިޔައްވެސް ދެވިދާނެ\nޖޫން 10, 2019 15:35\nއަހަރެމެން ވެރިކަމަށް އަރާފަ ތިސަރަފް އަބުރާ އަތުލާނަށް ހަދާންކުރާތި...\nޖޫން 10, 2019 15:45\nމޯދީގެ ދަތުރަކީ ރާއްޖެއަށް ވުރެބޮޑަށް ވަކިމީހަކު\nބޭނުންވާ ކަންކަން ކަށަވަރުކުރުމަށް ހިންގާފައިވާ\nބޮޑު ޖަރީމާއެކެވެ މިދަރުގެ ތެރެއިން ރާއްޖެއަށް\nލިބޭނެ ގެއްލުމާއި ހަލާކު ފެންމަތިވާ އަދި ދުވަސް\nޖޫން 10, 2019 16:22\nޖޭ ވާ މީހުން ވެސް އުޅޭތަ؟ މަ ހީކުރީ ނޫޅޭ ކަމަށް!!\nޖޫން 10, 2019 17:46\nމާތްﷲގެ ވާގިފުޅާއި އެކު އަހަރެމެން މި ރާއްޖެ އިންޑިޔާ އަދި އެމްޑީޕީގެ ކިބައިން ސަލާމަތް ކުރާނަން. ތިޔަ ގޮތަށް ފިރުއައުނާއި، ހާމާނު ވެސް އުޅުނު.\nޖޫން 10, 2019 17:58\nޔާމީނުގެ ވެރިކަމުގައި އެޅި ޓާފް ފުޓްސަލް ދަނޑުތަކުގެ އަގު އެކަނިވެސް ތިޔަ ގެރިމޯދީ ތިއިޢުލާނު ކުރި އެހީތަކަށްވުރެ ބޮޑުވާނެ. ރީދޫ ބަލިޖެހުނީމާ މިކަހަލަ ހިސާބުތަކެއް ނުފެންނާނެ\nޖޫން 10, 2019 19:24\nމޯދީ އަރިހުގައި ގެންނެވި "ލަޝްކަރު"ގައި ޖީއެމްއާރުގެ "ހަނގުރާމަވެރިން" ނޫޅޭބާ! އެމީހުން ހަނިމާދޫ އެއާޕޯޓުގައި ދާއިމީ ގޮތެއްގައި ތިބެން ބޭނުންވެގެން އުޅޭ ވާހަކަ އަޑުއިވޭ.\nޖޫން 10, 2019 19:46\nއެމްޑީޕީ: މޮދީ ޒިންދާ ބާތު.. މޮދީ ޒިންދާ ބާތު.. މޮދީ ޒިންދާ ބާތު..\nމޮދީ: ޔޭލޯގް އުލޫކާ ޕައްޓާހޭ.. ހަމް އިސް އުއްލޫކާ ދޭޝް ލުޓުވާނގޭ.. ހައް ހައް ހައް.. ޖައޭ ހިންދު..\nޖޫން 10, 2019 20:55\nޙިޔަޅުވެސް ފުރަތަމަ ވަރަށް އޯގާތެރިކޮށް ބަލަން އޮނާނީ އިރުކޮޅަކުން ހަމަލާދޭނީ\nޖޫން 11, 2019 05:36\nއިންޑިއާ އަކީ މީގެކުރިންވެސް އޮންނަ ގައުމެކެވެ. ނަމަވެސް މިގައުމަށް ނުފޫޫޒު ފޯރުވާ، މިގައުމު ފެލައިގެން ފައިދާ ހޯދާކަށް ނޫޅެއެވެ. މިހާރު އެހެން އެ އުޅެނީ މިހާރު ވެރިކަމުގައި އޮތް ޕާޓީ އަށް އެގޮތް ރަގަޅުވެ. އެމީހުންގެ އަމިއްލައެދުމަށް ޓަކައި އިންޑިއާ އަށް ނުފޫޒު ފަތުރަން ފުޅާ ދާއިރާއެއްގައި ހުޅުވާލި ހިސާބުންނެވެ. މިގޮތަށް އިންޑިއާ އަށް ފުރުޞަތު ހުޅުވާލި މީހަކީ އެމްޑީޕީގެ ރޫހާނީ ޑީލަރު ކެރަފާ ނަޝީދެވެ. މިއަދުވެސް ރައީސް ޞޯލިޙު ވެރިކަމުގައި ހުއްޓަކަސް އިންޑިއާއަށް މިގައުމު ވިއްކުމުގެ ޣަދަރުވެރި މަސައްކަތް އެކުރަނީ ހަމަ ޣައްދާރު ޚާއިނު ނަޝީދެވެ. އެހެންކަމުން އިންޑިއާދެކެ ރުޅިއައުމުގެ ބޭނުމެއް ނެތެވެ. ކޮންމެ ގައުމެއްވެސް އެގައުމެއްގެ މައްޗަށް ގަދަވެ ގަންނަން އެހެންގައުމަކަށް ފުރުސަތުދީފިނަމަ އެކަން އެގައުމަކުން ކުރާނެ އެވެ. އިންޑިއާގައި މޯދީގެ ސަރުކާރު ނޫން ސަރުކާރެއް އޮތަސް ހަމަ މިގޮތަށް ކަންތަށް ދިމާވާނެ އެވެ. އެންމެންނަށްވެސް އެގޭނޭ ފަދައިން ނަޝީދު އިންޑިއާ އަށް މިގައުމު ވިއްކަންފެށީ މޯދީގެ ބީޖޭޕީ ސަރުކާރު އައުމުގެވެސް ކުރިން ކޮންގްރެސް ސަރުކާރުގެ ދުވަސްވަރު އެވެ.\nފުލެޓް ކޮމެޓީގެ އެންމެ ފަހުގެ ހަބަރެއް ގެނެސްދީބަލަ\nޖޫން 14, 2019 21:57\nމޯދީ އެއްނޫން މައްސަލަ އަކީ. މައްސަލަ އުޅެނީ އަދި އިސްލާހުވެ ދީނުގަ އަންގަވާފައިވާ ގޮތަށް އެނބުރެން ޖެހެނީ އަހަރުމެން މުސްލިމުން ދެއްތޯ.


MTCC Ge "Kashavaru Promo" Fashaifi – adduLIVE\nއެމްޓީސީސީ ގެ "ކަށަވަރު ޕްރޮމޯ" ފަށައިފި\nNov 17, 2021, 20:57 ހަސަން ރަޝީދު\n"ކަށަވަރު ޕްރޮމޯ" ގެ ނަމުގައި މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިން ޕްރޮމޯޝަނެއް ފަށައިފިއެވެ.\nއެމްޓީސީސީ ކަށަވަރު ޝޯރޫމްގައި މިއަދު ބޭއްވި ރަސްމިއްޔާތެއްގައި އެ ޕްރޮމޯޝަން ލޯންޗުކޮށްދިނީ އެ ކުންފުނީގެ ޗީފް އޮޕަރޭޓިން އޮފިސަރު ޝާހިދު ހުސެއިން މޫސާއެވެ. ކޯވިޑު-19އާ ގުޅިގެން އެއް އަހަރުގެ މެދުކެނޑުމަކަށް ފަހު ފެށި މި ކެމްޕޭން މި އަހަރުގެ ނިޔަލަށް ކުރިއަށް ގެންދާނެއެވެ.\nމި ޕްރޮމޯޝަން ޙާއްސަކުރެވިފައިވަނީ ފައިސާ ދައްކަވާ ތަކެތި ގަންނަ ފަރާތްތަކަށެވެ. އެގޮތުން މި ޕްރޮމޯގެ ދަށުން ޑިސްކައުންޓް ދެވޭ ޕްރޮޑަކްޓް ތަކަކީ ޔަންމާ އަދި ސުޒުކީ އިންޖީނުގެ ސްޕެއާރ ޕާރޓްސް، ކާސްޓްރޯލް އަޑީތެޔޮ، ޕީޕީޖީ ކޯޓިންގްސް، ސްކޮޓް ބާޑާ ފައިބަރު ސާމާނު، އިންޑަސްޓްރިއަލް ގޭސް އަދި މެރިން ލައިޓެވެ.\nމި ޕްރޮމޯގެ މުއްދަތުގައި ކުރާ ކޮންމެ 5000 ރުފިޔާގެ ވިޔަފާރިއަކަށް ކޫޕަނެއް ލިބޭނެ އެވެ. އަދި ގުރުއަތުން ހޮވޭ ފަރާތަކަށް 89،000 ރުފިޔާގެ އަގުހުރި ސުޒުކީ 25 ހޯސްޕަވަރުގެ އިންޖީނެއް ލިބޭނެ ކަމަށް އެމްޓީސީސީން ބުނެ އެވެ.\nމި ކެމްޕޭނުގެ މުއްދަތުގައި ރޭވިފައިވާ އިތުރު ހަރަކާތްތަކުގެ ތެރޭގައި، މާލޭ ބަނދަރު މަތީގައި އަޅާފައިވާ އޮޑިފަހަރަށް ޒިޔާރަތް ކުރުމާއި ކ. ތިލަފުއްޓާއި ކ. ގުޅި ސްލިޕްވޭ އާއި ކ. ހިންމަފުށްޓާއި ދިއްފުށީގެ ބޯޓު ޔާޑާއި ޑޮކް ޔާޑުތަކަށް ޒިޔާރަތް ކުރާނެއެވެ.


Supporterun thibeythi, Shahudhaan annaanan!\nހަސަން ޝަހުދާން -- | ފޮޓޯ: އަހްމަދު ޝުރާއު\nއައިޑޮލްގެ ސީޒަން އެކެއްގައި ވެސް ފެނުނު ބައިވެރިއެކެވެ. އެ ސީޒަންގެ އޮޑިޝަންގައި ޖަޖުންގެ މަގުބޫލުކަން ހޯދާ ގޯލްޑެން ޓިކެޓާއެކު ދެ ވަނަ ބުރަށްވެސް ދިޔަ އެވެ. ނަމަވެސް ކަންދިމާކުރި ގޮތުން ވަކި ހިސާބަކުން ޝޯއިން ވަކިވި އެވެ. ދެ ވަނަ ސީޒަންގައި ނުފެނުނު ނަމަވެސް މިހާރު ކުރިއަށްދާ އައިޑޮލްގެ ތިން ވަނަ ސީޒަންގައި ބައިވެރިވެ، ޖަޖުންނާއި އާންމުންގެ ލޯބި ހޯދާއި އޭނާގެ ނަން ވަނީ ޖައްވުގައި ގުގުމާލި އެވެ.\nއައްޑޫ ހިތަދޫއަށް އުފަން ހަސަން ޝަހުދާން، 19، އަކީ މި ސީޒަންގެ ގަދަ ހަވަނަ ބައިވެރިޔާ އެވެ. ޝަހުދާންއަކީ "އަވަސް" އިން ގެނެސްދެން މި ފަށާ "ޖާނީ" ގެ ފުރަތަމަ މެހުމާނެވެ. "ޖާނީ" އަކީ މޯލްޑިވިއަން އައިޑޮލްގެ ތިން ވަނަ ސީޒަންގައި ބައިވެރިވި ކުދިން އެމީހުން އައިޑޮލްގެ ދަތުރު ދިޔަގޮތާއި މުސްތަގުބަލަށް ކުރާ އުއްމީދުތަކުގެ ވާހަކަތައް ހިއްސާކުރުމަށް ގެނެސްދޭ ހާއްސަ ޕްރޮގުރާމެކެވެ.\nގަދަ ހަޔަކުން ޝޯއިން ވަކިވާންޖެހުނު ނަމަވެސް ޝަހުދާންގެ އަޒުމަށް ގުޑުމެއް އައިސްފައެއް ނުވެ އެވެ.\n"މޯލްޑިވިއަން އައިޑޮލްގެ މި ޖާނީ ޝަހުދް ސިފަކުރާނީ އިންޓަނޭޝަނަލް ޕްލެޓްފޯމެއްގައި ވަރަށް ގިނަ ކުދިންގެ ތެރެއިން މިހާ ހިސާބަށް އާދެވުން އެއީ ޝަހުދްއަށް ލިބުނު ވަރަށް ބޮޑު އެކްސްޕީރިއެންސްއެއް އަދި ކުރިއެރުމެއް ކަމަށް. ވަރަށް އުފާވޭ މިހާ ހިސާބަށްވެސް އާދެވުނީމަ."\n"ޓޮޕް ސިކްސްއާއި ހިސާބުން ވަކިވުން އަސްލުއެއީ އެންމެނަށްވެސް އިނގޭނެ މިފަހަރުގެ ސީޒަންގައި ކުރީގައި ސީޒަންތަކާއި އަޅާ ބަލާފައި ކޮންޕެޓިޝަން ވަރަށް ހައިކަން. ކޮންމެ ހަފްތާއަކުވެސް ކުއްޖަކު ކަޓާނެ. އެހެންވީމަ ޝަހުދްއަށް ވެސް ކަންދިމާކުރި ގޮތުން ހަމަ ވަކިވާންޖެހުނީ."\n"ސަޕޯޓަރުން ކައިރިން އެދެނީ ހަމަ ތި ގޮތުގައި ތިބޭށޭ، ޝަހުދް އިރާދަކުރެއްވިޔާ މި ދާއިރާއިން ޝަހުދަށް ކުރެވުނު އަދި ދެވުނު އެންމެ ދުރަކަށް ދާނަމޭ. ތިބޭފުޅުން ކުރި އެސްއެމްއެސް ބޭކާރެއް ނުވާނެ."\nއައިޑޮލްއިން ވަކިވާންޖެހުމަށްވުރެ އެ ދުވަހު އެހެންކަމަކާއި މާ ދެރަވިކަމަށް ޝަހުދާން ބުންޏެވެ.\n"އެ ދުވަހު ގެއަށް ދިޔާމަ އެނގުނީ، ރަށުން ކުދިންތަކެއް ގެއްލިގެން އުޅޭކަން. އެ ދެ ކުދިންނަކީވެސް ޝަހުދުގެ އާއިލާގެ ވަރަށް ގާތް ތިމާގެ ދެ ކުދިން. އައިޑޮލްއިން ވަކިވުމުން ލިބުނު ހިތާމައަށްވުރެ މިކަންވީ މާ ބޮޑު ހިތާމައަކަށް."\nއެންމެ ހިތްހަމަޖެހޭ ގޮތަށް ދެވުނު ހުށަހެޅުމެއްކަމަށް ޝަހުދާން ގަބޫލުކުރަނީ މޭނާ ހައްސާންގެ ލަވަ "ހުޅެވި ހަނދު" އެވެ. ނަމަވެސް ބެލުންތެރިންގެ މެދުގައި އެންމެ މަގުބޫލު ލަވައަކަށް ވުން ގާތީ ތިއޭޓާ ރައުންޑުގައި އޭނާ ކީ ލަވަ "ލުޖެއިން" ކަމަށް އޭނާ ބުންޏެވެ. ޝަހުދާންއަށް ވަނީ ތިއޭޓާ ރައުންޑުގައި އެ ލަވައިން ގޯލްޑެން މައިކްވެސް ލިބިފަ އެވެ.\n"މިހާރު ތިބި ފަސް ބައިވެރިންނަކީ ވަރަށް މޮޅު ފަސް ބައިވެރިން. އެއްވެސް ކުއްޖަކަށް ދޫކުރާނެ ކުއްޖެއް ނެތް، ކޮމްޕެޓިޝަން ވަރަށް ހައި. އެކަމަކު ޝަހުދްއަށް ހަމަ ހުރިހާ ކުދިންގެ ތެރެއިންވެސް ވަރަށް މޮޅު ކުއްޖެއްގެ ގޮތުގައި އަޒަލް ފާހަގަކޮށްލެވޭ. އެކަމަކު އައިޑޮލްގެ ޓައިޓުލް ކޮންމެ ބައިވެރިޔަކުވެސް ގެންގޮސްފާނެ."\n"ކުރިއަށް އޮތް ތަނުގައި ޝަހުދް ބޭނުންވަނީ ޝަހުދްގެ އަމިއްލަ ރާގުތައް އިރާދަކުރެއްވިޔާ ބެލުންތެރިންނާއި ހަމަ ގެެނެސްދިނުން. އަމިއްލަ އަލްބަމެއް ނެރުން. ކުރިއަށް އޮތްނަނުގައި ހަމަ ޝަހުދު ވަންތަ ލަވަތަކެއް ވަރަށް އަވަހަށް ފެނިގެންދާނެ."\nރާއްޖޭގެ ލަވަ ކިޔުމުގެ ދާއިރާއަށް ކުރިއަށް ގެންދިޔުމަށް ކުޑަ ތަންކޮޅެއް ހިއްލާލެވެން އޮތް ނަމަވެސް އެކަން ކޮށްދޭނެ ކަމަށް ޝަހުދާން ބުންޏެވެ.\nމިހާ ހިސާބަށް އާދެވުމުން ޝަހުދާން އެންމެ ބޮޑު ޝުކުރެއް އަދާކުރީ އޭނާގެ މަންމައާއި އާއިލާ އަށެވެ. އެހާ ފުއްދުންތެރި އާއިލާއެއް ނޫން ނަމަވެސް މިހާ ހިސާބަށް ގެނެސްދިނުމަށް އާއިލާގެ ހުރިހާ މެމްބަރުން ވަރަށް ގިނަ މަސައްކަތް ކޮށްދިން ކަމަށް ބުންޏެވެ. އާއިލާގެ މީހުންގެ އިތުރުން ރަށުގެ އެންމެންގެ ފަރާތުން ލިބުނު ތަރުހީބު އޭނާ ފާހަގަކުރި އެވެ.\n"ޝުކުރު އަދާކޮށްލަން ބޭނުންވޭ ޝަހުދްއަށް ސަޕޯޓުކުރާ އެންމެނަށް. އަދި ޝަހުދުގެ މެނޭޖަރު، ރިޗީ އާއި ޒޯލޯއަށް ވަރަށް ބޮޑަށް ޝުކުރިއްޔާ އެ ކޮށްދެއްވި މަސައްކަތައް."


Valencia ge farithakurun thah maadhama fashanee, Coach akah Aathi - Vaguthu\nވެލެންސިޔާގެ ފަރިތަކުރުންތައް މާދަމާ ފަށަނީ، ކޯޗަކަށް އާތީ\n1 ހަފްތާ ކުރިން ( އޮކްޓޯބަރ 16, 2020 )\nއަންނަ ސީޒަނުގެ ފުރަތަމަ ޑިވިޝަނުގައި ވާދަކުރާ ކުލަބް ވެލެންސިޔާގެ ކޯޗަކަށް ތަޖުރިބާކާރު ކޯޗު މުހައްމަދު އާތިފް (އާތީ) އައްޔަނުކޮށް، ޓީމުގެ ފަރިތަކުރުންތައް މާދަމާ ފެށުމަށް ނިންމައިފިއެވެ.\nއެންމެފަހުން އާތީ މަސައްކަތްކުރީ ޓީސީގެ ކޯޗަކަށެވެ. ނަމަވެސް ވަކި ހިސާބަކުން އެ ޓީމުން އޭނާ ވަކިވިއެވެ. ވެލެންސިޔާގެ ކޯޗުކަމާއި އޭނާ ހަވާލުވިއިރު އެ ކުލަބަކީ މިއަހަރު ފަރިތަކުރުންތައް ފަށާ ދެވަނަ ކުލަބެވެ. އެންމެ ފުރަތަމަ ފަރިތަކުރުންތައް ފެށީ މާޒިޔާއިންނެވެ.\nއާތީ އެންމެ ބޮޑަށް ފާހަގަކުރެވުނީ ރާއްޖޭގެ ޤައުމީ ޓީމުތަކުގެ ކޯޗިން ޓީމުންނެވެ. އެގޮތުން އަންހެން ފުޓުބޯޅަ ޓީމުގެ ހެޑް ކޯޗުކަން އޭނާ ކޮށްފައިވާއިރު ޒުވާން ޤައުމީ ޓީީމުތަކުގައި ވެސް އޭނާ މަސައްކަތްކޮށްފައި ވެއެވެ.\nވެލެންސިއާ އެނބުރި ފުރަތަމަ ޑިވިޝަނަށް އައީ ދެވަނަ ޑިވިޝަނުގެ ޗެމްޕިއަންކަން ހޯދައިގެންނެވެ. އެ ޓީމު ފުރަތަމަ ޑިވިޝަނަށް ކޮލިފައިވީ ގިނަ މަސައްކަތްތަކަށް ފަހުގައެވެ. ހާއްސަކޮށް އިސްމާއީލް އާސިފް (ކުޑަހީނާ) އާއި އެ ޓީމަށް ކުޅުނު ފުރަތަމަ ޑިވިޝަނަށް ކުޅުނު ގިނަ ކުޅުންތެރިން ފާހަގަކޮށްލެވެއެވެ.\nވެލެންސިޔާއަށް މި ސީޒަނުގައި ސޮއިކުރި ކުޅުންތެރިންގެ ތެރޭގައި ސްޕެއިންގެ ހަތަރުވަނަ ޑިވިޝަނަށް ކުޅުނު ޒާން އާއި ގޯލްޑް ކެޕްޓަން އަކޫ ފާހަގަކޮށްލެވެއެވެ މީގެއިތުރުން ކުރިޔަށްއޮތް ދުވަސްތަކުގައި އެ ޓީމަށް ފާހަގަކޮށްލެވޭ ކުޅުންތެރިންތަކެއް ސޮއިކުރާނެ ކަމަށް އެ ކުލަބުން މައުލޫމާތުދެއެވެ.\nމިފަހަރުގެ ލީގުގައި ވާދަކުރާ 8 ކުލަބަކީ އެންމެ ފަހުގެ ޗެމްޕިއަން މާޒިޔާ އާއި ޓީސީ ސްޕޯޓްސް ކްލަބް، ކްލަބް ގްރީން ސްޓްރީޓްސް، ކްލަބް އީގަލްސް، ކްލަބް ވެލެންސިއާ، ޔުނައިޓެޑް ވިކްޓްރީ ދަ ގްރާންޑޭ ސްޕޯޓްސް ކްލަބް އަދި ސުޕަ ޔުނައިޓެޑް ސްޕޯޓްސް (ސަސް) އެވެ.\nސީޒަން ފެށުމަށް މަސައްކަތްކުރަނީ މިއަހަރުގެ ފަހުކޮޅުގައެވެ. ނަމަވެސް ތާރީހެއް އެފްއޭއެމުން އަދި ފައިނަލެއް ނުކުރެއެވެ.


Golden futsal challenge: Innamaadhoo aai badhdhalukoh Dhuvaafarah faseyha molheh | Fainu Online\nފޮޓޯ: ގޯލްޑެން ފުޓްސަލް\nގޯލްޑަން ފުޓްސަލް ޗެލެންޖު: އިންނަމާދޫއާއި ބައްދަލުކޮށް ދުވާފަރަށް ފަސޭހަ މޮޅެއް\n4 މާރިޗު 2022, ހުކުރު, 22:35\nރާއްޖޭގައި މިހާތަނަށް ބާއްވާ އެންމެ ބޮޑު ފުޓްސަލް މުބާރާތް ކަމަށްވާ ގޯލްޑަން ފުޓްސަލް ޗެލެންޖުގެ ރ. އަތޮޅު ރައުންޑްގައި މިރޭ ކުޅުނު ފުރަތަމަ މެޗް ފަސޭހަކަމާއިއެކު ދުވާފަރު ޓީމުން ކާމިޔާބު ކޮށްފިއެވެ.\nއަތޮޅު ރައުންޑުގެ ފުރަތަމަ މެޗްގައި ދުވާފަރު މިރޭ ބައްދަލު ކުރީ އިންނަމާދޫ ފުޓްސަލް ޓީމާއެވެ.\nމި މެޗް ދުވާފަރު ކާމިޔާބު ކޮށްފައިވަނީ6–0ގެ ނަތީޖާއަކުންނެވެ.\nމި މެޗްގައި ދުވާފަރު ޓީމްގެ މުޙައްމަދު ޖުމާން އަޙްމަދު ވަނީ4ގޯލް ޖަހައިދީފައެވެ. އޭގެ އިތުރުން މުޙައްމަދު އިޝާމް އަދި މުޙައްމަދު ހަފީޒް މި ދެ ކުޅުންތެރިން ވެސް ކޮންމެ ކުޅުންތެރިޔަކު ގޯލެއް ކާމިޔާބު ކޮށްދީފައިވެއެވެ.\nމިރޭގެ މެޗްގެ މޭން އޮފް ދަ މެޗް--\nމިރޭގެ މެޗްގެ މޭން އޮފްދަ މެޗަކީ ދުވާފަރު ޓީމްގެ މުޙައްމަދު ޖުމާން އަޙްމަދެވެ.\nދެން މި މުބާރާތުގައި ރ. އަތޮޅު ރައުންޑުގެ މެޗެއް ކުޅޭނީ7މާޗް ގައެވެ. އެދުވަހު ކުޅޭ މެޗްގައި ބައްދަލު ކުރާނީ ދުވާފަރު އަދި އިނގުރައިދޫއެވެ. އަތޮޅު ރައުންޑުގައި ރ. އަތޮޅުގެ އެންމެ ފަހު މެޗްގައި ބައްދަލު ކުރާނީ އިނގުރައިދޫ އަދި އިންނަމާދޫއެވެ. މި މެޗް އޮންނާނީ މާޗް 10 ވަނަ ދުވަހުއެވެ.\n2019 ވަނަ އަހަރު ބޭއްވި މި މުބާރާތުގެ ރ. އަތޮޅުގެ ޗެމްޕިއަން ޓީމަކީ އިނގުރައިދޫއެވެ.\nއިތުރު ލިޔުންތައް ރ. ދުވާފަރު ރ. އިންނަމާދޫ ގޯލްޑަން ފުޓްސަލް ޗެލެންޖު


MNU ge course thakaa gulhey mauloomaathu dhinumuge harakaatheh | Mihaaru\nއެމްއެންޔޫގެ ކޯސްތަކާ ގުޅޭ މައުލޫމާތު ދިނުމުގެ ހަރަކާތެއް\nއެމްއެންޔޫގެ ދަސްވެނިވުން ރަސްމިއްޔާތުގައި ބައިވެރިވި ބައެއް ދަރިވަރުން: އަންނަ އަހަރު 110 ކޯހެއް އެމްއެންޔޫގައި ކިޔަވާދޭ -- ފޮޓޯ: ރައީސް އޮފީސް\nވެލާނާގެ އާއި އައިޖީއެމްއެޗާއި އެމްއެންޔޫ ބިޒްނަސް ސްކޫލް އަދި ވިލިނގިލި ފެރީ ޓާމިނަލް ކައިރީގައި ހަރަކާތްތެރިވާ ޓީމުތަކުން ކޯސްތަކުގެ މައުލޫމާތު ދޭނެ އެވެ. ވެލާނާގެ ކައިރި ފިޔަވައި އެހެން ތަންތަނުގައި މި ހަރަކާތްތައް ހެނދުނު 9:00 އިން ހަވީރު 5:00 އަށް ކުރިއަށް ދާނެ ކަމަށް އެމްއެންޔޫއިން ބުންޏެވެ. ވެލާނާގެ ކައިރީގައި މިކަން ކުރިއަށް ގެންދާނީ ހަވީރު 3:00 އާ ހަމައަށެވެ.\nއަންނަ ފެބްރުއަރީ މަހު ފަށަން ނިންމާފައިވާ 110 ކޯހާ ގުޅޭ މައުލޫމާތު މި ހަރަކާތުގައި ފޯރުކޮށްދޭނެ އެވެ. އަދި ކެރިއާ ގައިޑެންސްގެ ހަރަކާތްތަކެއް ވެސް ކުރިއަށް ގެންދާނެ ކަމަށް އެމްއެންޔޫ އިން ބުންޏެވެ.\nފައުންޑޭޝަން ކޯސްތަކުން ފެށިގެން ޕީއެޗްޑީ ލެވެލްގެ ކޯސްތައް ކިޔެވުމުގެ ފުރުސަތު އެމްއެންޔޫ އިން ލިބެ އެވެ. އެ ޔުނިވާސިޓީން ކިޔަވައިދޭ ދާއިރާތަކުގެ ތެރޭގައި ފައުންޑޭޝަން ސްޓަޑީސް އާއި ސައިކޮލޮޖީ އާއި ހެލްތު ސައިންސަސް އާއި ޖާނަލިޒަމް އާއި ލެންގުއެޖާއި ޕޮލިޓިކަލް އެންޑް އިންޓަނޭޝަނަލް ރިލޭޝަންސްގެ އިތުރުން އިސްލާމިކް ސްޓަޑީޒް އާއި ބިޒްނަސް މެނޭޖްމެންޓު ހިމެނެ އެވެ.\nގިނަ ކޮލެޖް ތަކުގައި ޖޮބަށް ދަމުން ކިޔެވޭ...އެމް.އެން.ޔޫ ކޯސްތައް ހުންނީ ދުވާލާއި ރޭގަނޑު އެކި ގަނޑިތަކަށް ފިކްސް ކޮށްފައި..މުޅި ދުވަސް ގެއްލޭ..އަނެއްކާ ކްލާސް ކެންސަލްވުން އިންތިހާއަށް ގިނަ..ހައްލު ގެންނަވާ..\nއެމްއެންޔޫ ގައި ކޯސް ހިންގާނެ ކަމުގެ ގެރެންޓީއެއް މިހާރު ނޯވޭ. ކޯހަށް ކުރިމަތި ލައިގެން ކޯސް ފަށާތޯ އިންތިޒާރުގައި އަބަދު ތިބެނީ. ކޯސް ނުފަށާ ކަމަށް ދަރިވަރަށް އަންގަނީވެސް އެހެންތަންތަނުން ކޯހަށްވަނުން މެދުކަނޑާލާ ފަހުން. ސަރުކާރުން ބޭނުންވަނީ ބިދޭސީ ޓީޗަރުން މަދުކޮށް ރާއްޖެއިން ގިނަ ޓީޗަރުން އުފެއްދުމަށް. ނަަމަވެސް ކޯސްތަށް ނުހިންގާ ކަމުގައިވަނީނަމަ ޓީޗަރުން އުފެއްދޭނެތޯ؟. މިހާރުވެސް ޓީޗިންގ ހަދަން ބޭނުންވާ އެތަށް ކުދިންނެއް ނެހެދިފަ އެބަތިބި.\nކޮންމެ ކޮންމެ މީހަކީ އަތުން ފައިސާ ދައްކައިގެން ކިޔެވޭނެ ފެންވަރު ހުންނަ މީހުންނެއް ނޫން. މާލެ އައިސް ހުންނަން މި ޖެހެނީ ގެޔަށް ކުލި ދައްކައިގެން. ޕްރައިވެޓް ތަނަކަށް ކިޔަވަން ގޮއްސިއްޔާ ދެގުނަ ފައިސާ ދައްކަން ޖެހޭ.. ކޯސް ހިންހާނެކަމުގެ ގެރެންޓީ ލިބެންޔާ ވަރަށް ރަނގަޅު\nއަނެއްކާ ގިނަ ކުދިންނަކީ ވަޒީފާއަށް ދަމުން ކިޔަވާ ކުދިން..އެމް.އެން.ޔޫ ގައި ކިޔަވާނަމަ މުޅިދުވަސް ހުސްކުރަންޖެހޭ...


Kim Jong-nam maraalan moonugai fothigandu alhaa v | Mihaaru\nނޯތު ކޮރެއާގެ ލީޑަރުގެ ބޭބެގެ މޫނުގައި ވިހަލާފައިވާ ފޮތިގަނޑު އަޅާ މަންޒަރު\nކިމް ޖޮން-ނަމް މަރާލަން ހަމަލާ ދޭ ވީޑިއޯ އާއްމުކޮށްފި\n20 ފެބުރުއަރީ 2017 - 15:033comments\nކުއާލަ ލަމްޕޫރު (ފެބްރުއަރީ 20) - ނޯތު ކޮރެއާގެ ލީޑަރު ކިމް ޖޮން-އުންގެ ބޭބެ ކިމް ޖޮން-ނަމް މަރާލަން، އޭނާގެ މޫނުގައި ވިހަ ލާފައިވާ ފޮތިގަނޑު އަޅާ މަންޒަރުގެ ސީސީޓީވީ ފުޓޭޖް އާއްމުކޮށްފި އެވެ.\nޖަޕާނުގެ ފުޖީ ޓީވީން މިއަދު އާއްމުކުރި ވީޑިއޯ އިން ފެންނަ ގޮތުގައި ޑިޕާޗާ ހޯލުގައި ކިމް ހިނގާފައި ދަނިކޮށް ހުދުކުލައިގެ ހެދުމެއް ލައިގެން ހުރި އަންހެނަކު ފަހަތުން ގޮސް މޫނުގައި ފޮތިގަނޑު އަޅަ އެވެ. އެއަށް ފަހު އެ އަންހެން މީހާ ދުވެފައި ދެ އެވެ. ހަމަލާ އަށް ފަހު ދެ ވަނަ އަންހެނަކު ދާ މަންޒަރު ވެސް ފެނެ އެވެ. އެކަމަކު ކިމް އަށް ވިހަ ދިނުމުގައި އެ އަންހެން މީހާ ބައިވެރިވިކަން އަދި ޔަގީނެއް ނޫނެވެ.\nހަމަލާ އަށް ފަހު މޫނު ފޮހެމުން މީހަކު އަންނަ މަންޒަރު ވެސް ފުޓޭޖުން ފެނެ އެވެ. އޭގެ ފަހުން އޭނާގެ މޫނަށް އިޝާރާތްކޮށް މީހުންގެ އެހީ އަށް އެދެ އެވެ. އަދި ފަހުން އޭނާ ވަނީ އެއާޕޯޓުގެ ކްލިނަކަށް ގެންގޮސްފަ އެވެ. ކްލިނިކުގެ ތެރޭގައި ސިއްހީ ފަރުވާ ހޯދާ މަންޒަރު ވެސް ބައެއް އެހެން ފުޓޭޖްތަކުން ފެނެ އެވެ.\nމެލޭޝިއާ ފުލުހުން ބުނެފައި ވަނީ ދެ އަންހެނަކު ވެގެން ތެތް ފޮތިގަނޑެއް މޫނުގައި އެޅިކަމަށް ބުނެ މީހަކު ވަނީ އެއާޕޯޓް ކަސްޓަމާ ސާވިސް އަށް މައްސަލަ ހުށަހަޅާފައި ކަމަށެވެ.\nކިމް ޖޮން-ނަމް މަރުވީ އޭނާ ހޮސްޕިޓަލަށް ގެންދިއުމުގެ މަގުމަތީގަ އެވެ. ހޮސްޕިޓަލަށް ގެންދިއުމުގެ ކުރިން ވަނީ ފިޓްޖެހިފަ އެވެ.\nކިމް ޖޮން-ނަމްގެ މަރާ ގުޅިގެން މިހާރު ވެސް ވަނީ ހަތަރު މީހަކު ހައްޔަރުކޮށްފަ އެވެ. އެއީ ނޯތު ކޮރެއާ މީހަކާއި އިންޑޮނީޝިއާ އަންހެނަކާއި މެލޭޝިއާ ފިރިހެނަކާ އަދި ވިއެޓްނާމުގެ ޕާސްޕޯޓް ގެންގުޅޭ އަންހެނެކެވެ. އަދި ނޯތު ކޮރެއާގެ އިތުރު ހަތަރު މީހަކު ހޯދަން ދަނީ މަސައްކަތް ކުރަމުންނެވެ. އެ ހަތަރު މީހުން މެލޭޝިއާ އިން ފުރީ ކިމް މަރާލި ދުވަހު އެވެ.\nއިތުރު ލިޔުންތައް އުތުރު ކޮރެއާ މެލޭޝިއާ


ހައިހޫނުކަމުގެ ހަޅުތާލުކުރުމުން ހާލު ބޮޑުވި ޔަމަންގެ ޔާސިރު މަރުވެއްޖެ\nއާސިމާ ނިޒާރު 02 އޯގަސްޓް 2020\nބަނޑުހައި ހޫނުކަމުގެ ހަޅުތާލެއް ކުރުމުގެ ސަބަބުން މިދިޔަ މަހުގެ 21 ވަނަ ދުވަހުން ފެށިގެން އޭނާއަށް އަންނަނީ އައިޖީއެމްއެޗުގައި ފަރުވާ ދެމުންނެވެ. ހާލު ސީރިއަސްވެ ވެންޓިލޭޓަރުގައި ވެސް ފަރުވާ ދިނެވެ. ނަމަވެސް ފަހުން ކަރެކްޝަންސް އިން ބުނީ ޔާސިރު ހާލު ކުޑަކޮށް ރަނގަޅުވަމުން އަންނަކަމަށެވެ. އިތުރު މައުލޫމާތެއް އޭރު ނުދެ އެވެ.\nކަރެކްޝަންސްގެ މީޑިއާ އިން ވަނީ ޔާސިރު މަރުވިކަން ޔަގީންކޮށްދީފަ އެވެ. އެކަމާ ގުޅޭ އިތުރު މައުލޫމާތު އިރުކޮޅެއްގެ ތެރޭގައި ހާމަކުރާނެ ކަމަށް ބުންޏެވެ. އެނގިފައިވާ ގޮތުގައި އޭނާ މަރުވީ ހަވީރު 4:00 ގެ ފަހުންނެވެ.\nރާއްޖޭގައި ކައިވެންޏެއް ކޮށްގެން އުޅެމުން އަންނަނިކޮށް އޭނާގެ ހަގީގަތް އެނގުމުން އިމިގްރޭޝަންގެ ބެލުމުގެ ދަށަށް ގެންދިޔައީ މާޗު 3، 2017 ގަ އެވެ. އެކަމަކު މިހާތަނަށް އޭނާގެ މައްޗަށް އެއްވެސް ދައުވާއެއް ނުކުރެ އެވެ.\nދޫކޮށްލާފައި ހުރެއްޖެނަމަ ރާއްޖޭގެ ސަލާމަތާއި ރައްކާތެރިކަމަށް ގެއްލުން ވެދާނެ ކަމަށް ބެލެވޭތީ ހައްޔަރުކޮށްފައި ހުރި ޔާސިރު ދިވެއްސަކާ އިނދެ ދަރިއަކު ވެސް ހުރެ އެވެ. އޭނާގެ ހަގީގަތް އެނގުނު ހިސާބުން ވިސާ ކެންސަލްކޮށް ރާއްޖެ އިން ފުރައިގެންދާން އެއް މަސް ދުވަހުގެ މުއްދަތެއް އިމިގްރޭޝަނުން ދިނެވެ.\nއެކަމަކު އޭނާ ފުރަން އިންކާރުކުރީ އެވެ. ފުރަން އެއްބަސްވިހާ އަވަހަކަށް އެކަން ހަމަޖައްސައިދޭނެ ކަމަށް ހޯމް މިނިސްޓްރީން މީގެ ކުރިން ބުނެފައި ވެ އެވެ. އެހެންވެ ފުރުވައިލެވެން ދެން ޔާސިރު ބަހައްޓާފައި ހުރީ ހުޅުމާލޭ ޑިޓެންޝަން ސެންޓަރުގަ އެވެ.\nއަރުޝީފަށް ނެގީ 02/08/2020 17:21\nއެންމެފަހުން އަޕްޑޭޓްކުރީ 02/08/2020 17:21


ފަތުރުވެރިން ރާއްޖޭގައި ޗުއްޓީ ހޭދަކޮށްފައިވާ ދުވަހުގެ އަދަދު އެވްރެޖްކޮށް އުޅެނީ 23ގައި\nމިއަހަރުގެ މިހާތަނަށް ފަތުރުވެރިން ރާއްޖޭގައި ޗުއްޓީ ހޭދަކޮށްފައިވާ ދުވަހުގެ އަދަދު އުޅެނީ 23 ގައިކަމަށް ތަފާސް ހިސާބުތައް ދައްކައިފިއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާގޮތުން މިދިޔަ އަހަރާއި އަޅާބަލާއިރު މިއަހަރު ފަތުރުވެރިން ރާއްޖޭގައި ހޭދަކޮށްފައިވާ ދުވަހުގެ އަދަދު ވަނީ އިތުރުވެފައެވެ. މިއަހަރު އެވްރެޖްކޮށް ފަތުރުވެރިން 23 ދުވަސް ރާއްޖޭގައި ހޭދަކޮށްފައިވާއިރު މިއީ 2019 ވަނަ އަހަރާއި އަޅާބަލާއިރު 16.7 ދުވަސް އިތުރު އަދަދެއްކަމަށް ޓޫރިޒަމް މިނިސްޓްރީގެ ތަފާސްހިސާބުތަކުން ދައްކައެވެ.\nރާއްޖޭގައި ފަތުރުވެރިން ހޭދަކޮށްފައިވާ ދުވަހުގެ އަދަދު އިތުރުވިނަމަވެސް މި މުއްދަތުގައި ބެޑް ނައިޓްސް ވަނީ 60.2 އިންސައްތަ ދަށްވެފައެވެ. ބެޑް ނައިޓްސްއަކީ ރާއްޖޭގައި ފަތުރުވެރިންނަށް ޙިދުމަތްދޭންހުރި އެނދާއި އަޅާބަލާއިރު އެތަންތަނަށް ލިބިފައިވާ ބުކިންގެ އަދަދެވެ.\nމިއަހަރުގެ އޮގަސްޓް މަހުގެ ނިޔަލަށް ރާއްޖެއަށް އައިސްފައިވާ ފަތުރުވެރިންގެ ޖުމްލަ އަދަދަކީ 402089 (ހަތަރުލައްކަ ދެހާސް އަށްޑިހަ ނުވަ) ފަތުރުވެރިންނެވެ. މިއީ މިދިޔަ އަހަރުގެ މި މުއްދަތާއި އަޅާބަލާއިރު 65.1 އިންސައްތައިގެ ދަށްވުމެކެވެ.\nރާއްޖެއައި ފަތުރުވެރިންގެ ތެރެއިން 392،176 ފަތުރުވެރިން ރާއްޖެ އައިސްފައިވަނީ ވައިގެ މަގުންނެވެ. އަދި 9913 ފަތުރުވެރިން ރާއްޖެއައީ ކަނޑުމަގުންންކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައެވެ.\nމިއަހަރުގެ އޮގަސްޓްމަހުގެ ނިޔަލަށް އެންމެ ގިނަ އަދަދެއްގެ ފަތުރުވެރިން ރާއްޖެ އައިސްފައިވަނީ ވެލާނާ އިންޓަނޭޝަނަލް އެއަރޕޯޓް މެދުވެރިކޮށެވެ.2ވަނަ އަށް އެންމެ ގިނަ ފަތުރުވެރިން އައީ ގަން އިންޓަނޭޝަނަލް އެއަރޕޯޓް މެދުވެރިކޮށްކަމަށް ޓޫރިޒަމް މިނިސްޓްރީގެ ތަފާސްހިސާބުތައް ދައްކައެވެ.\nމިއަހަރުގެ މިހާތަނަށް އެންމެ ގިނަ އަދަދެއްގެ ފަތުރުވެރިން ރާއްޖެ އައިސްފައިވަނީ އިޓަލީ ވިލާތުންނެވެ. އެއީ ޖުމްލަ 45،169 ފަތުރުވެރިންނެވެ.\nރާއްޖޭގެ ބޯޑަރުތައް ޖުލައިމަހުގެ 15 ވަނަ ދުވަހު އަލުން ފަތުރުވެރިންނަށް ހުޅުވާލާފައިވާއިރު، ފަތުރުވެރިންގެ އަދަދު އިތުރުކުރުމަށް ޓުއަރިޒަމް މިނިސްޓްރީންނާއި އެމްއެމްޕީއާރުސީން ދަނީ ގިނަ މަސައްކަތްތަކެއް ކުރަމުންނެވެ.\nއަރުޝީފަށް ނެގީ 17/09/2020 11:52\nއެންމެފަހުން އަޕްޑޭޓްކުރީ 17/09/2020 11:52\nކޮވިޑް: މަރުވެފައިވާ ވައިރަސް ހުރިނަމަ ޕޮޒިޓިވް ވެދާނެ\nއެންމެ ރައްކާތެރީ ސިލްކް ފޮތީގެ މާސްކު\nފާތުމަތު އަނީސާ 11 މިނެޓު ކުރިން\nދުނިޔޭގެ އެންމެ ބޮޑު ވޯޓާވިލާތައް ރާއްޖެއަށް


Maariyaa Agu Vattaali Muassasaathakun Dhekky Thaureef Haggu...\nމާރިޔާ އަގު ވައްޓާލި މުއައްސާސާތަކުން ދެއްކީ ތައުރީފު ހައްގު މަސައްކަތެއް!\n2 މަސް, 1 ހަފްތާ,5ދުވަސް,9ގަޑި,2މިނެޓް,2ސިކުންތު ކުރިން 1990މަރިޔަމް އިސްއާދާ\n1988 ވަނަ އަހަރުގެ ނޮވެމްބަރު މަހުގެ3ވަނަ ދުވަހު ރާއްޖެއަށް ދިމާވި އުދުވާނި ހަމަލާގައި ދިވެހި ސިފައިން ދެއްކި ހިތްވަރާ ފަންވަރަކީ ޝުކުރު ހައްގު ކަމެކެވެ.\nތިމާމެންގެ އަމިއްލަ ފުރާނަ އަތްމައްޗަށް ލައިގެން އެދުވަހު ދިވެހި ޤައުމީ ސަލާމަތީ ބާރުތަކުން ކުރި މަސައްކަތް ބައެއް ބޭފުޅުން ބަލައިގަނެފައި ނުވާ އިރު އަނެއް ބައި ބޭފުޅުން ވިދާޅުވެފައިވަނީ އެ ދުވަހު ދިވެހި ސިފައިން މައިދާން ދޫކޮށް ދުވެ ފިލީ ކަމަށެވެ. ނަމަވެސް ހަގީގަތަކީ އެއީ ނޫންކަން ދިވެހި ކޮންމެ ފަރުދަކަކށްވެސް އެނގޭނެއެވެ.\nޤައުމަށް ދިމާވާ ކޮންމެ ޚައްޞާޞު ދަނޑިވަޅެއްގައި ފުލުހުންނާ ސިފައިން ކަށިން ހިތްވަރު ނެރެގެން ތިމާ މެންގެ އާއިލާތަކަށްވުރެ ވެސް ޤައުމު އިސްކޮށް އެ ދައްކާ ހިތްވަރަކީ ތައުރީފު ހައްގު ކަމެކެވެ.\nއެގޮތުން ސެޕްޓެމްބަރުމަހުގެ 20 ވަނަ ދުވަހުގެ ރޭގައި ގ.އަބަދަށް ފެހި މަގުގައި ހިނގި ނުރައްކާތެރި އަލިފާނުގެ ހާދިސާގައި ދިވެހި ޤައުމި ސަލާމަތީ ބާރުތަކުން އެ ދެއްކި ހިތްވަރަކީ ހަމަ އަޖައިބުކުރުވަނި ފަދަ ކަމެކެވެ. އަމިއްލަ ފުރާނައަށް ބެލުމެއް ނެތި ރޯވެފައި ހުރި އަލިފާން ގަނޑުގެ ތެރެއިން މީހުން ސަލާމަތް ކުރުމަށް މަސައްކަތް ކުރަމުން ދިޔައީ ޖެހިލުން ކުޑަކަމާއެކުއެވެ.\nއަލިފާނުގެ ހާދިސާ ހިނގައިގެން އުޅުނު ސަރަހައްދުގައި އެންމެ ފުރަތަމަ ހަރަކާތްތެރިވަމުން ދިޔަ ސިފައިން މަސައްކަތް ކުރީ މުޅި ސަރަހައްދުގައި ދުން ފެތުރޭތީ، ކަންބަލަން ތިބި މީހުން އެ ސަރަހައްދުން ދުރު ކުރުމަށެވެ.\nއެތަނުގައި އެހީވާން ގޮސް ތިބި އާންމުންގެ މީހުން ވަގުތުން އެކަމުގައި ސިފައިންނާއި ފުލުހުންނަށް އެއްބާރުލުންދީ މީހުން ދުރުކުރުމުގެ މަސައްކަތް ފެށި އެވެ. މުޅިތަން ކޯޑަން ކުރުމުގައިވެސް އެ މީހުން އުޅުނެވެ. އަމިއްލަ ނަފްސަށް ބެލުމަށް ނެތި އެ މީހުންގެ ދަރުމަވެރި މަސައްކަތް ފެށީ އެވެ.\nއަލިފާންގަނޑު ކޮންޓްރޯލު ކުރަން ފަޔާ ލޮރީތައް ވައްދަން ޖެހުނީ ހަނި ގޯޅިތަކަށެވެ. އެ ގޯޅިތަކުގައި ސައިކަލުތައް ޕާކްކޮށްފައި ހުރި ގޮތުން ލޮރީތައް ވައްދަން ލަސްވި މަންޒަރު ފެނިގެންދިޔައެވެ.\nއެ ސައިކަލުތައް އެހެން ސަރަހައްދުތަކަށް ބަދަލު ކުރުމުގެ މަސައްކަތް ސިފައިންނާއި ފުލުހުން ކުރަމުން ފެށުމުން، ދަރުމަވެރިންވެސް އެކަމުގައި ބައިވެރިވެ ފަޔާ ލޮރީތަކަށް ވަދެވޭނެ ޖާގަ ހެދި އެވެ. ބޮޑެތި ކާރުތައް ފަދަ ވެހިކަލްތައްވެސް ނެރުމުގައި ސިފައިންނާއި ފުލުހުންނާއި އާންމު ރައްޔިތުން ގުޅިގެން މަސައްކަތް ކުރިއެވެ.\nއަލިފާން ނިއްވަން ފެން ޖެހުމުގެ މަސައްކަތް ފަޔާ އެންޑް ރެސްކިއުއިން ކުރަމުން ދިޔަ އިރު، ފެން ހޮޅިތައް ޖެހުމާއި ފެން ދައުރުވާން އެހީތެރިވުމުގައި އާންމުން އުޅުނެވެ. ސިފައިން ފެން ހޮޅިތައް އަނބުރާލަން ބޭނުންވި ގޮތަކަށް ނުވަތަ އުފައްލަން ބޭނުންވި އުސްމިނަކަށް އުފުލުމަށް އެމީހުން ފޯރިއާއެކު އެހީތެރިވަމުން ދިޔައެވެ.\nއުސް އިމާރާތްތަކުގައި ތާށި ވެފައި ތިބި މީހުން ސަލާމަތްކުރުމަށް ބޯ ދުންތަކުގެ ތެރެއިން އެއްވެސް އަލިކަމެއް ނެތި މަސައްކަތް ކުރީ ފަހުން ވެދާނެ ގޮތަކަށް ފަރުވާލެއް ބެހެއްޓުމެއް ނެތިއެވެ.\nޤައުމީ ޚިދުމަތުގައި ރޭދުވާ ހޭދަކުރާ އެ މުއައްސަސާތަކުގެ މުވައްޒަފުން ޤައުމީ ވާޖިބު އަދާކުރުން މަތީ ދެމިތިބީ ވަމުން ދިޔަ ހޫނަކަށް ނުބަލައެވެ. ﷲގެ ރަހުމަތުން ހަމަ އެ ވަގުތާ ދިމާކޮށް ވާރޭ ވެހެން ފެށިއެވެ.\nނަމަވެސް ސަލާމަތީ ބާރުތަކުން ކުރަމުން ދިޔަ މަސައްކަތުގައި އެބޭފުޅުން އިންޗިއެއްވެސް ފަހަތަށް ޖެހި ނުލައެވެ. ފަސް ގަޑިއިރުގެ ބުރަ މަސައްކަތައްފަހު އަލިފާންގަޑު ކޮންޓްރޯލު ކުރެވި ނިވާލެވުނެވެ.\nދިވެހި ރައްޔިތުންގެ ހިތްތަކަށް ފިނިކަމެއް ލިބިގެންދިޔައެވެ. މި ހިނގާ ދިޔަ ކަންކަމުގެ ތެރޭގައި ޑިފެންސް މިނިސްޓަރު މާރިޔާ އަހުމަދު ދީދީ ގެ ވާހަކައަށް ވެސް ބަލާލަމާދެއްތޯއެވެ. މީހުން ސަލާމަތް ކުރުމާ ރޯވެފައިވާ އަލިފާން ގަނޑު ނިއްވާލުމަށް ސަލާމަތީ ބާރުތަކުން މަސައްކަތް ކުރަމުން ގެއްނދިޔައިރު އެކަމަނާ އެ ސަރަހައްދުގައި ހުއްޓެވެ. މޫނު މައްޗަށް އަރާ ފައިބަމުން ދިޔަ ކުލަވަރުން އެކަމަނާގެ ހިތްޕުޅަށް އަރަމުން ދިޔަ ކަންކަން ސާފުވާހާ ވެއެވެ.\nފުލުހުންނާ ސިފައިން މި ކުރާ ޤައުމީ ޚިދުމަތުގެ ނުރައްކާތެރިކަމާ އެ ޤުރުބާނީގެ ހުރި އަސަރު ފެނި މީގެ ކުރިން އެކަމަނާގެ މަލާމާތްރައްދުވި މުއައްސަސާތަކުގެ ދިފާއުގައި ބަސްބުނަން އެކަމަނާއަށް މަޖުބޫރު ވެގެން ދިޔައެވެ.\nއެގޮތުން މާރިޔާ ވިދާޅުވެފައިވަނީ ނުރައްކާތެރި އަލިފާނުގެ ހާދިސާގައި މީހުން ސަލާމަތްކުރަން ދިފާއީ ބާރުތަކުން މަސައްކަތް ކުރީ ފުރާނަ އަތްމައްޗަށް ލައިގެން ތިބެ ކަމަށެވެ. އެކަމަނާއަށް އެވަރު ވިސްނުނީތީވެސް ހަމްދު ކުރަމެވެ.\nކޮންމެ އަކަސް ސެޕްޓެމްބަރު 20 ވަނަ ދުވަހުގެ ރޭ ހިނގައިގެން މިދިޔައީ މާލޭގައި މި ފަހުން ހިނގި އެންމެ ބިޔަ ބިރުވެރި އަލިފާނުގެ ހާދިސާ އެވެ. މި ހާދިސާގައި ބޮޑެތި ގެއްލުންތަކެއް އެތައް އާއިލާތަކަށް ލިބިގެން ދިޔަ އެވެ. އެ ހިތާމައިގެ ތެރެއިން ހިތްތަކަށް ކުޑަވެސް ފިނިކަމެއް ލިބުނީ، ދިވެހީންގެ ފަރާތުން ޒަމާންތަކަށް ފަހު މި ފެނުނު އެއްބައިވަންތަކަމުންނެވެ.\nހަމަ މިނޭވާގައި ފާހަގަކޮށްލަން ބޭނުންވާ އަނެއް ކަމަކީ ބިދޭސީން ހާއްސަކޮށް ބަނގުލަދޭޝް މަސައްކަތްތެރިން ދިވެހިންނަށް އެހީވުމަށް ކޮށްދިން މަސައްކަތްތަކާއި އިހުސާންތެރިކަމެވެ. އެއީ ތައުރީފު ހައްގު މަސައްކަތެކެވެ.\nކޮންމެ އަކަސް ހ. ތިލަފުށީގޭގައި ހިނގާދިޔަ އަލިފާނުގެ ހާދިސާގެ ސަބަބުން މީގެ ކުރިން ދިވެހި ޤައުމީ ސަލާމަތީ ޞާރުތަކުގެ އަގު ވައްޓާލާ އެ މުއައްސަސާތަކުން ކުރަމުން އަންނަ ބުރަ މަސައްކަތުގެ އަގު ވަޒަން ބަޔަކަށް ކުރެވިއްޖެއެވެ.\nއަގު ވައްޓާލި މުއައްސާސާތަކުން ދެއްކީ ތައުރީފު ހައްގު މަސައްކަތެވެ. އޭގެ ސަބަބުން އެއްކަލަ މަލާމާތާ ފުރައްސާރަ ރައްދުކުރި ދޫތަކުން މިޖެހުނީ ތައުރީފުގެ ބަސްތައް އޮއްސާށެވެ. ދިވެހި ޤައުމީ ބާރުތަކުން ތިޔަ ދެއްކެވި ނަމޫނާއަށް އައްސަރި ބަހާއި ސާބަހެވެ.\nއަޅުގަޑުމެން ދިވެހިންގެ ހައްގުގައި ތިޔަ ދެ މުއައްސަސާއިން ވަމުން ގެންދާ ޤުރުބާނީތަކަކީ އަބަދުވެސް އަޅުގަޑުމެން ދިވެހިން ހިތުގެ އެންމެ ފުންމިނުން ބަލައިގަނެ ޝުކުރާއި ތައުރީފު އަބަދުވެސް އޮހޭނެ މަސައްކަތެވެ.\nދިވެހި ފުލުންނާއި ސިފައިން ތިޔަ ދައްކަވާ ނަމޫނާ ހިތްވަރަށް\nއައްސަރި ބަހާއި ސާބަސް ފޮނުވަނީ ހެޔޮ ހިތުން ތިޔަ އަރިއަހަށް\nޑިފެންސް މިނިސްޓަރ އަލްއުސްތާޒާ މާރިޔާ އަހްމަދު ދީދީ ފުލުހުން އެމްއެންޑީއެފް ހ. ތިލަ ފުށީގޭގައި ހިނގި އަލިފާނުގެ ހާދިސާ


SunOnline: Zamzam musaara nulibeyhen suspend kuree olhumakun\nޒަމްޒަމް މުސާރަ ނުލިބޭހެން ސަސްޕެންޑުކުރީ އޮޅުމަކުން\nމުހައްމަދު ޔަމީން 25 Apr 2022, 10:59\nޝެއިޚް ޒަމްޒަމް ފާރިޝް ---\nޢަރަބިއްޔާ ސްކޫލުގެ ޙަދީޘް ޓީޗަރެއްގެ މަގާމުގައި ހުންނެވި ޝެއިޚް ޒަމްޒަމް ފާރިޝް މުސާރަ ނުލިބޭ ގޮތަށް ސަސްޕެންޑުކުރެވުނީ އޮޅުމަކުން ކަމަށް އެޑިއުކޭޝަން މިނިސްޓްރީން ޒަމްޒަމްއަށް އަންގައިފިއެވެ.\nޒަމްޒަމް ފާރިޝް "ސަން"އަށް ވިދާޅުވީ ސަސްޕެންޑުކުރި ކަމުގެ ލިޔުން އިއްޔެ އޭނާއަށް އަލުން ލިބިފައިވާ ކަމަށާއި، އެ ލިޔުމުގައިވާގޮތުން ސަސްޕެންޝަނުގައި މުސާރަ ލިބޭނެކަމަށެވެ. އަދި، ކުރިން ފޮނުވި ލިޔުމުގައި މުސާރަ ނުލިބޭނެކަމަށް ޖެހިފައިވަނީ އޮޅުމަކުން ކަމަށް މިނިސްޓްރީން އެ ލިޔުމާއެކު ފޮނުވި މެސެޖުގައި ބުނެފައިވާކަމަށް ޒަމްޒަމް ވިދާޅުވިއެވެ.\nޒަމްޒަމް ވިދާޅުވީ އެ މައްސަލައިގައި ބަޔާނެއް ދިނުމަށް މިއަދު ހާޒިރުވުމަށް މިނިސްޓްރީން އަންގާފައިވާކަމަށެެވެ.\nމިދިޔަ ބުރާސްފަތި ދުވަހު ޒަމްޒަމް ސަސްޕެންޑުކުރީ "އިންޑިއާ އައުޓް" ހަރަކާތާ ގުޅިގެން ރައީސް އެ ދުވަހު ނެރުއްވި ގަރާރަށް ފާޑުކިޔައި، ޓްވީޓުކުރުމުންނެވެ.\nއެޑިއުކޭޝަން މިނިސްޓްރީގެ ޕާމަނަންޓް ސެކްރެޓަރީ އަޙްމަދު ޢަލީ ސޮއި ކުރައްވައި އެދުވަހު ޒަމްޒަމަށް ފޮނުއްވި ސަސްޕެންޝަނުގެ ލިޔުމުގައި ވަނީ، އޭނާގެ އަމަލަކީ ސިވިލް ސާވިސް މުވައްޒަފުންގެ ސުލޫކީ މިންގަނޑާއި، ދައުރާއި، ޒިންމާތަކާ ޚިލާފުކަމެއް ކަމަށެވެ.\nރައީސްގެ ގަރާރަށް ފާޑުކިޔާ ޒަމްޒަމް ކުރެއްވި ޓްވީޓުގައި ވަނީ، އިސްލާމްދީނާ ދެކޮޅަށް ރިޕޯޓު ލިޔުމުން ވެސް ގައުމީ ސަލާމަތަށް ނުވި ނުރައްކަލެއް އިންޑިއާ ސިފައިން ތިބުމާ ދެކޮޅަށް ދަމާ ބެނާ އަކުން ވާނެ ގޮތެއް ނުވިސްނޭ ކަމަށެވެ.\nރައީސްގެ ގަރާރުގައި ވަނީ "އިންޑިއާ އައުޓް" ހަރަކާތަކީ ގައުމީ ސަލާމަތަށް ނުރައްކަލެއް ކަމަށް ގައުމީ ސަލާމަތާ ބެހޭ މަޖިލީހުން ކަނޑައަޅާފައިވާ ކަމަށެވެ.\nއެ ގަރާރުގައި ރައީސް ވަނީ، އިންޑިއާ އައުޓް ހަރަކާތް ހުއްޓުވުމަށް ކަނޑައަޅުއްވައި، އެކަން ތަންފީޒު ކުރުމަށް ދައުލަތުގެ ކަމާބެހޭ އެންމެހާ އިދާރާތަކަށް އަންގަވާފައެވެ.


COVID-19: Dhiraagu customer service center thah ves bandhu kohfi\nކޯވިޑް-19: ދިރާގު ކަސްޓަމާ ސާވިސް ސެންޓަރުތައް ވެސް ބަންދު\nކޮރޯނާ ވައިރަސް ފެތުރުން ކޮންޓްރޯލް ކުރުމަށް މިއަދުން ފެށިގެން ސަރުކާރު ބަންދު ކުރުމުން ވައިރަހުން ރައްކާތެރިވުމަށް އަޅާ ފިޔަވަޅެއްގެ ގޮތުން ދިރާގު ކަސްޓަމާ ސާވިސް ސެންޓަރުތައް ބަންދު ކޮށްފި އެވެ.\nއެގޮތުން ދިރާގު ކަސްޓަމާ ސާވިސް ސެންޓަރުތައް މިއަދުން ފެށިގެން މާޗު 26 ގެ ނިޔަލަށް ބަންދުވާނެ ކަމަށް ދިރާގުން ބުންޏެވެ.\nދިރާގުން ބުނީ މިގޮތަށް ހިދުމަތްތައް ދިނުން ބަންދު ކުރީ މި ދުވަސްވަރު ފެތުރެމުންދާ ރޯގާ ކޮންޓްރޯލްކުރަން ހެލްތް ޕްރޮޓެކްޝަން އެޖެންސީ (އެޗްޕީއޭ) އާއި ކަމާބެހޭ އިދާރާތަކުން ދޭ އިރުޝާދުގެ ދަށުށް ކަމަށެވެ. އެކަމަކު ދިރާޣު މުވައްޒަފެއްގެ އެހީ ކޮންމެހެން ބޭނުންވެއްޖެ ހާލަތެއްގައި ވެބްސައިޓުގައިވާ ލައިވް ޗެޓް، އައި-މެސެޖިންގް، ވައިބާ ހެލްޕް އަދި ފޭސްބުކް މެސެންޖާ ފަދަ ޑިޖިޓަލް ޗެނަލްތައް ބޭނުންކުރުމަށް އެދޭ ކަމަށެވެ.\nދިރާގުން ބުނީ އަބަދުވެސް ބޭނުންވަނީ ޑިޖިޓަލް ވަސީލަތްތައް މެދުވެރިކޮށް ކަސްޓަމަރުންނާއި މުޖުތަމައަށް ލުއިފަސޭހަ ކަން ފޯރުކޮށްދިނުމަށް ކަމަށެވެ. އަދި އެ ކުންފުނިން އިލްތިމާސް ކުރަނީ ދިރާގު މޮބައިލް އެޕް އަދި ވެބްސައިޓުގައިވާ ދިރާގު މައި އެކައުންޓް މެދުވެރިކޮށް ކަސްޓަމަރުންގެ ހިދުމަތްތައް މެނޭޖްކުރެއްވުމަށް ކަމަށެވެ.\nކޮރޯނާވައިރަސް ހުރި 13 މީހަކު ރާއްޖެއިން ފެނިފައި ވިޔަސް، އޭގެ ތެރޭގައި އެއްވެސް ދިވެއްސަކު ނުހިމެނެ އެވެ. އެކަމަކު ރައްކާތެރިކަމުގެ ފިޔަވަޅެއްގެ ގޮތުން، ޓޫރިސްތުން ރަށްރަށަށް އެރުން މަނާކޮށް، ބައެއް ގައުމުތަކުން މީހުން އައުން މަނާ ކުރުން ފަދަ ފިޔަވަޅުތައް ވަނީ އަޅައިފަ އެވެ.


Hiyaanaathai maru thahugeeguthah oiy hisaabu hoadhan2committee ah\nހިޔާނާތާއި މަރު ތަހުގީގުތައް އޮތް ހިސާބު ހޯދަން ދެ ކޮމިޓީއަކަށް ފޮނުވައިފި\nމަޖިލީހުގެ 241 ކޮމިޓީގެ ބައްދަލުވުމެއްގައި އެމްޑީޕީގެ ޕީޖީ ގްރޫޕްގެ ލީޑާޝިޕް މެންބަރުންތަކެއް: މައްސަލަތައް އޮތް ހިސާބެއް ދެނެގަންނަން 241 ކޮމިޓީއާއި ޖުޑީޝަރީ ކޮމިޓީއަށް ފޮނުވި -- ފޮޓޯ: މަޖިލީސް\nރައީސް އިބްރާހިމް މުހައްމަދު ސޯލިހް އުފެއްދެވި ދެ ރިޔާސީ ކޮމިޝަނުން ތަހުގީގު ކުރަމުންދާ އެމްއެމްޕީއާރުސީގެ ބޮޑު ހިޔާނާތުގެ މައްސަލަ އާއި މަރުތަކުގެ މައްސަލަތަކުގެ ތަހުގީގުތައް ގޮސްފައިވާ ހިސާބު ސާފު ކުރަން ރައްޔިތުންގެ މަޖިލީހުގެ ދެ ކޮމިޓީއަކަށް ފޮނުވައިފި އެވެ.\nހިޔާނާތާއި މަރުތަކުގެ މައްސަލަތަކުގެ ތަހުގީގު ގޮސްފައިވާ ހިސާބާއި ދައުވާ އުފުލުމާއި ޝަރީއަތް ކުރުން ލަސްވާން މެދުވެރިވާ ސަބަބުތައް މަޖިލީހުން ހޯދައި ދެނެގަތުމަށް ހެންވޭރު އުތުރު ދާއިރާގެ މެންބަރު އިބްރާހިމް މުއިއްޒު ހުށަހެޅުއްވި އެވެ. އެ ކަމަށް އެދިވަޑައިގެން މަޖިލީހުގެ ރައީސް މުހައްމަދު ނަޝީދަށް ސިޓީއެއް ފޮނުއްވި އެވެ.\nމަޖިލީހުގެ އިދާރާއިން ބުނީ އެ މައްސަލަތައް ތަހުގީގު ކުރުމަށް ކޮމިޝަންތަކުންނާއި އިދާރާތަކުން ކުރަމުންދާ މަސައްކަތް ބެލުމަށް އެދި ހުށަހަޅާފައިވާ މައްސަލަ ބެލުމަށް ފޮނުވާފައި ވަނީ މަޖިލީހުގެ ޖުޑީޝަރީ ކޮމިޓީއަށާއި ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) އަށެވެ.\nއެމްއެމްޕީއާރު ހިޔާނާތުގެ މައްސަލާގައި މިހާތަނަށް ދައުވާކޮށް ހުކުމް ކޮށްފައި ވަނީ ކުރީގެ ރައީސް އަބްދުﷲ ޔާމީނަށް އެކަންޏެވެ. އެ ހިޔާނާތުގެ ތެރެއިން އެމަނިކުފާނުގެ އެކަންޓަށް އެއް މިލިއަން ޑޮލަރު ލޯންޑަ ކުރެއްވި ކަމަށް ތުހުމަތު ކުރެވޭ މައްސަލާގައި ފަސް އަހަރުގެ ޖަލު ހުކުމެެއް އިއްވީ މިދިޔަ އަހަރުގެ ނޮވެމްބަރުގަ އެވެ.\nއެ މައްސަލާގައި އެންމެ ބޮޑަށް ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބާއި އެމްއެމްޕީއާރުސީގެ އޭރުގެ މެނޭޖިން ޑިރެކްޓަރު އަބްދުﷲ ޒިޔަތަށް ރައީސް ޔާމީންގެ ވެރިކަމުގައި ހުކުމް ކުރި އެވެ. ނަމަވެސް މި ވެރިކަމުގައި މަތީ ކޯޓުތަކުން އެ ހުކުމްތައް ބާތިލު ކުރި އެވެ.\nފަހުން އަލުން އަދީބާއި ޒިޔަތުގެ މައްޗަށް ދައުވާތަކެއް އުފުލި އެވެ. އެކަމަކު އެ މައްސަލަތަކުގެ ޝަރީއަތް ވެސް ވަނީ މެދުކެނޑިފަ އެވެ. ރައީސް ޔާމީންގެ މައްސަލަ ވެސް ހައި ކޯޓުގައި އިސްތިއުނާފު ކުރިއިރު ކޮވިޑް-19 ގެ ބަލިމަޑުކަމުގެ ހާލަތު މެދުވެރިވި ފަހުން އެ ޝަރީއަތްތައް ވެސް އޮތީ މެދުކެނޑިފަ އެވެ.\nއެމްއެމްޕީއާރުސީ ހިޔާނާތުގެ މައްސަލާގައި ގިނަ ސިޔާސީ ބޭފުޅުންނަށް ބޮޑެތި ތުހުމަތުތަކެއް ކުރެވޭއިރު، އެ މައްސަލާގައި ހަމައެކަނި ރައީސް ޔާމީން ޖަލުގައި ބެހެއްޓިފައިވާތީ ރައީސް ނަޝީދު ވެސް ކަންބޮޑުވުން ފާޅުކުރެއްވި އެވެ. ދާދި ފަހަކުން ނަޝީދު ވިދާޅުވެފައި ވަނީ ހަމައެކަނި ޔާމީން ޖަލުގައި ބެހެއްޓުމުގެ އިންސާފެއް ނުވިސްނޭ ކަމަށެވެ.\nއެމްއެމްޕީއާރުސީ މެދުވެރިކޮށް ދައުލަތަށް ލިބެން ޖެހޭ ބިލިއަނަކަށް ވުރެ ގިނަ ރުފިޔާއަށް ހިޔާނާތްތެރިވި މައްސަލަ ހުއްޓިފައި އޮތް އިރު އެ މައްސަލަތައް ބެލުމަށް އުފެއްދި ކޮމިޝަނާއި މަރުތައް ތަހުގީގު ކުރަން އުފެއްދި ކޮމިޝަންގެ މަަސައްކަތް ލަސްކަމުން ގިނަ ބަޔެއްގެ ފާޑުކިއުންތައް އަމާޒުވެފައިވެ އެވެ.\nއެމްޑީޕީ ރައްޔިތުންގެ މަޖިލިސް ކޮމިޝަން އޮން ސްޓޭޓް އެސެޓް ރިކަވަރީ + މަރުތައް ތަހުގީގު ކުރާ ކޮމިޝަން ރައީސް ޔާމީންގެ ޝަރީއަތް


އަބްދުﷲ ޔާމިން ރަޝީދުގެ ލިޔުންތައް\nއަބްދުﷲ ޔާމިން ރަޝީދު 25 އޯގަސްޓް 20140ކޮމެންޓް\nވެރިކަމުގެ ނިޒާމެއްގެ ތެރެއިން ރައްޔިތުން ބޭނުންވަނީ ކޮންކަމެއްތޯ އެވެ؟ ރައްޔިތުން ވެރިޔަކު ހޮވަނީ ކީއްކުރަންތޯ އެވެ؟ މި ދެ ސުވާލުގެ ޖަވާބު ގުޅި ލާމެހިފައި ވަނީ، ހެޔޮވެރިކަމެވެ. ރައްޔިތުން ވެރިޔަކު ހޮވަނީ، ރައްޔިތުންގެ އަސާސީ ހައްޤުތައް ތަރުތީބުކޮށް، ފަހިކުރުމަށެވެ. ރައްޔިތުންގެ ބޭނުންތައް ފުއްދުމުގެ ނިޒާމެއް އެކަށައެޅުމަށެވެ. ތާރީޚުގެ ދިގު މާޒީއަށް ބަލާލާއިރު، ރައްޔިތުންގެ އަސާސީ ޚިދުމަތްތައް ތަރައްޤީކުރުމަށް ޓަކައި، ރައްޔިތުންގެ މާބޮޑު ތެދުވުމެއް ވާތަނެއް ނުފެނެވެ....


Vagutha Dhiyavaraky Vaki Meehakah Madu Kuraane Echcheh nun | Dhiislam\nވަޤުތާއި ދިޔަވަރަކީ މީހަކަށްޓަކައި މަޑުކުރާނެ އެއްޗެއްނޫނެވެ\nއައްޝައިޚް އަބްދުއްރަހީމް ބިން މުޙައްމަދު މެއި 4, 2011\nވަޤުތަކީ ކޮންމެ އިންސާނެއްގެ ހަޤީޤީ ހަޔާތެވެ. ތިބާގެ ހަޔާތުގައި ﷲއަށްޓަކައި ހޭދަކުރެވޭ ވަޤުތަކީ އެންމެ ހެޔޮވަޤުތެވެ. އެނޫން ވަޤުތުތަކަކީ އެއްވެސް އަގެއްހުރި ތިބާއަށް ފައިދާކޮށްދޭނެ ވަޤުތެއްނޫނެވެ. ތިބާގެ ހަޔާތުގައި ކުޅުމާއި އަދިވެސް އެނޫން ބޭކާރު ގޮތްގޮތުގައި ހޭދަކުރެވޭނަމަ އެހަޔާތުގައި އެއްވެސް އަގެއްނެތެވެ. އެޔަހާތުން ތިބާއަށް ކުރާނެ އެއްވެސް ފައިދާއެއްނެތެވެ. އޭރުން ތިބާއަށް ދިރިހުރުމަށްވުރެ މަރުވުންވެސް މޮޅުއިތުރުވެގެންވެއެވެ.\nރަސޫލާ މުޙައްމަދު ޞައްލަﷲ އަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނައިގައިވެއެވެ. " ދެނިޢުމަތެއްގެ މަތިން ގިނަބަޔަކު ފަރުވާކުޑަކުރާ ދެނިޢުމަތެއްވެއެވެ. އެއީ ޞިއްހަތާއި ހުސްވަގުތެވެ. " ( ރިވާކުރެއްވީ ބުޚާރީ)\nމާތްﷲ އެބޭކަލަކަށް ރުއްސުންލެއްވި ޢުމަރު ބިން ޙައްތާބު ވިދާޅުވެފައިވެއެވެ.\n"ތިޔަބައިމީހުންގެ ތެރެއިން އެއްވެސް މީހަކު ދުނިޔަވީ ކަމެއްނުކުރާތަނުގައި އާޚިރަތަށްޓަކައި ހެޔޮ ޢަމަލެއްނުކޮށް އެއްވެސް ކަމެއް ނެތި ދެއަތްއުރާލައިގެން ތިބޭތަން ދެކެން ތިމަންކަލޭގެފާނު ރުހިވަޑައި ނުގަންނަވަމެވެ. "\nބުއްދިވެރިޔާއަކީ ވަޤުތުގެ އަގުވަޒަންކުރާ މީހާއެވެ. އަދި އެވަގުތުގެ އަގުވަޒަންކޮށް އެވަގުތުގު ފައިދާ ލިބިގަންނަ މީހާއެވެ. ތާބިޢީ ބޭކަލަށްކަމަށްވާ ހަސަނުލް ބަޞަރީ ރަޙިމަހުﷲ ވިދާޅުވެފައިވެއެވެ.\n"އޭ އާދަމުގެ ދަރިޔާއެވެ. ތިބާއަކީ ދުވަސްތަކެކެވެ. އެދުވަސްތަކުގެ ތެރެއިން ދުވަހެއް ފާއިތުވެއްޖެނަމަ ތިބާއަށް އެގެއްލުނީ ތިބާގެ ގައިން ބަޔެކެވެ."ސަލަފުއް ޞާލިޙުންގެ ބޭކަލުން އެބޭކަލުންގެ ވަޤުތުތަކަށް ވަރަށް ސަމާލުކަން ދެއްވާ އަދި އެވަގުތުތައް ފުރިހަމަގޮތުގައި ބޭނުންކުރައްވާފައިވެއެވެ. އެކަމުގައި އެބޭކަލުންނަކީ އަޅުގަނޑުމެންނަށް ވާ ނަމޫނާތަކެކެވެ. ޢަބްދުއްރަޙުމާނު އިބުނު އަބީ ޙާތިމް ރަހިމަހުﷲ އެކަލޭގެފާނު ކެއިން ބައްލަވާ ވަގުތުގައިވެސް އެކަލޭގެފާނުގެ ބައްޕާފުޅާއި ސުވާލުކުރައްވާ އެކަލޭގެފާނުގެ އަރިހުން ފައިދާ ލިބިގަނެއެވެ. އަދި ހިންގަވާ ވަގުތުގައްޔާއި، ތަނެއްގައި މަޑުކުރައްވާ ވަގުތުގައްޔާއި އަދި ގެޔަށް ވަދެވަޑައިގަންނަވާ ވަގުތުގައިވެސް މިފަދައިން އަމަލުކުރައްވައެވެ.\nއަދި އިމާމު ސުލައިމު ބިން އައްޔޫބުއްރާޒީ އެކަލޭގެފާނުގެ އަމިއްލަ ނަފުސު އެހެން ނަފުސުތަކާއި އަޅާއި ކިޔުއްވާ ހިސާބުކުރައްވައެވެ. އެއްވެސް ވަގުތެއް ބޭކާރުގޮތުގައި ދިޔަނުދެއްވައެވެ. ގިނަގިނައިން ފޮތްލިޔުއްވުމާއި ކިޔަވައިދިނުމާއި އަދި ފޮތްކިޔުމުގައި ވަޤުތު ހޭދަކުރައްވައެވެ. ފޮތްލިޔުއްވާ ވަޤުތުގައި ޤަލަމަށް މައްސަލައެއް ދިމާވެގެން ޤަލަމް ރަނގަޅު ކުރައްވާ ވަޤުތުގައި އެކަލޭގެފާނުގެ ތުންފަތްޕުޅު ޤުރުއާން ކިޔެވުމާއި ﷲ ގެ މަތިން ހަނދުމަ ކުރުމާއި އެއިލާހަށް ތަސްބީހް ކިޔުމުގައި މަޝްޣޫލުކުރައްވައެވެ.\nއިމާމު އަބިލްވަފާއު ޢަލީ ބިން ޢަޤީލް އަލްޙަންބަލީ ރަޙިމަހުﷲ އެކަލޭގެފާނު އެކި އެކި ޢިލްމީ ދާއިރާތަކުން ވިއްސަށްވުރެ ގިނަފޮތް ލިޔުއްވިއެވެ. ދުނިޔޭގެ މިހާތަނަށް އިންސާނަކު ލިޔެފައިވާ އެންމެބޮޑު ފޮތް އެކަލޭގެފާނު ލިޔުއްވައި ތާރީޙު ޤާއިމުކުރެއްވިއެވެ. އެކަލޭގެފާނު ލިޔުއްވި އެންމެބޮޑު ފޮތުގެ ނަމަކީ ކިތާބުލް ފުނޫނެވެ. (ފަންނުތަކުގެ ފޮތެވެ). އެއީ 800 މުޖައްލަދުގެ (ވޮލިއުމް) މައްޗަށް ހިމެނޭ ފޮތެކެވެ.\nމަޝްހޫރު އަބޫ ޖަޢުފަރު ބިން ޖަރީރުއްޠަބަރީ ރަޙިމަހުﷲ ގެ މަރުގެ ތަންމަތީގައި އޮންނަވަނިކޮށް އެކަލޭގެފާނު އެކަލޭގެފާނު އަޑުނާއްސަވާ ޙަދީޘްފުޅެއް އެކަލޭގެފާނަށް އަޑުއިވިވަޑައިގަތެވެ. އެހިނދު އެކަލޭގެފާނު ލިޔެކިޔުމުގެ ސާމާނުތައް ޙާޒިރުކުރުމަށް އެދިވަޑައިގަތެވެ. އެހިނދު އެކަލޭގެފާނަށް ދެންނެވުނެވެ. މިހާލުގައިވެސް ތޯއެވެ. އެކަލޭގެފާނު ޖަވާބަކަށްވީ ކޮންފަދަ މަތިވެރި ޢިބުރަތެއް އެއިން ޙާޞިލުކުރެވޭ ބަސްފުޅެއްތޯއެވެ. ވިދާޅުވިއެވެ. ކޮންމެ އިންސާނަކުވެސް އެމީހެއްގެ މަރާއި ޖެހެންދެން ޢިލްމުހޯދަން މަސައްކަތްކުރުން އެމީހެއްގެ މައްޗަށް ހުއްޓެވެ. އާނއެކެވެ. އެކަލޭގެފާނު ވިދާޅުވިފަދައިން އަޅުގަނޑުމެންނަށް ލިބިފައިވާ ވަޤުތުގައި މަންމަގެ އުނގުން ފެށިގެން ކައްވަޅާއި ހިސާބަށް އުގެނެން ޖެހޭނެއެވެ.\nޚަތީބުލް ބަޣުދާދީ ރަހިމަހުﷲ އެކަލޭގެފާނު މަގުމަތިން ވަޑައިގަންނަވާއިރުވެސް އެކަލޭގެފާނު ހިންގަވަނީ ފޮތް މުރާޖަޢާކުރައްވަމުންނެވެ. އަދި ބަގިއްޔު ބިން މުޚްލިދު ރަޙިމަހުﷲ ޢިލްމު ހޯއްދެވުމަށް މިޞްރަށާއި ޝާމަށާއި ޙިޖާޒަށާއި އަދި ބަޣުދާދަށް ދެދަތުރުފުޅެއް ކުރެއްވިއެވެ. ފުރަތަމަ ދަތުރުފުޅުގައި އެކަލޭގެފާނު ސާދަ އަހަރު ހޭދަކުރެއްވިއެވެ. އަދި ދެވަނަ ދަތުރުގައި އެކަލޭގެފާނު ވިހި އަހަރު ހޭދަކުރައްވާފައިވެއެވެ. އެކަލޭގެފާނު ޢިލްމު ހޯދަން ޢަރަބި ގައުމުތަކަށް ވަޑައިގަތީ އަޅުކަން ނަންކޮށް މިއުޅޭ ޔޫރަޕުން ފައިމަގުގައެވެ. އެއީ އޭރު މުސްލިމުންގެ ބާރުގެ ދަށުގައި އޮތް އަންދަލުސްއިންނެވެ.\nޢިލްމަކީ މީހާގެ ޤަދަރު މަތިކޮށްދޭ އެއްޗެކެވެ. އަދި އެއީ އިންސާނާގެ ޝަރަފެވެ. އެ ހާސިލުކުރެވޭނީ ތިމާ ގެ ވަގުތު އެކަމަށް ހޭދަކޮށްގެން ބުރަ މަސައްކަތްކޮށްގެންނެވެ. އޭ އާދަމުގެ ދަރިންނޭވެ. އަޅުގަނޑުމެންގެ އެންމެން އަޅުގަނޑުމެންގެ ވަގުތުތައް ފުރިހަމަ ގޮތުގައި ބޭނުންހިފަން އަތުކުރި އޮޅާލަމާ ހިނގާށެވެ.\nއަޅުގަނޑުގެ ވަޤުތަކީ ކޮންމެވެސް ދުވަހަކުން އަޅުގަނޑުމެންގެ މައްޗަށް ހުއްޓޭނެއެވެ. ތިބާގެ މައްޗަށް ހިނގި ސިކުންތު ނައްޓާފައި މިނިޓްކަށި މާދަމާގެ ތިބާގެ މައްޗަށް ނުހުއްޓޭނެ ކަމުގެ ޔަޤީންކަމެއް އެބައޮތްހެއްޔެވެ؟ ވީމާ ވަޤުތު ހަމަވުމުގެ ކުރިން ވަގުތުގެ ބޭނުން ހެޔޮގޮތުގައި ލިބިގަންނާށެވެ. ރަސޫލާ މުޙައްމަދު ޞައްލަﷲ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނަގައިވެއެވެ.\n"ފަސްކަމެއް ފާއިތު ވުމުގެ ކުރިން ފަސްކަމެއްގެ ފައިދާ ހެޔޮގުތުގައި ލިބިގަންނާށެވެ. ތިބާ ބަލިވުމުގެ ކުރިން ޞިއްހަތުގެ ފައިދާ ލިބިގަންނާށެވެ. ތިބާ މަރުވުމުގެ ކުރިން ހަޔާތުގެ ފައިދާ ލިބިގަންނާށެވެ. ތިބާ މުސްކުޅި ވުމުގެ ކުރިން ޒުވާންކަމުގެ ފައިދާ ލިބިގަންނާށެވެ. ތިބާ ފަޤީރުވުމުގެ ކުރިން މުއްސަނދިކަމުގެ ފައިދާ ލިބިގަންނާށެވެ. އަދި ތިބާ އަވަދަނެތިވުމުގެ ކުރިން ތިބާގެ ހުސްވަގުތުގެ ފައިދާ ހެޔޮގޮތުގައި ލިބިގަންނާށެވެ."\nއަޅުގަނޑުމެންނަކީ ވަގުތުގެ ބޭނުން ހެޔޮގޮތުގައި ހިފައި ކާމިޔާބު ލިބިގަންނަ ބަޔެއްކަމުގައި ލައްވާށިއެވެ. އާމީން\n4 މެއި, 2011 | 5:08\nމިކަހަލަ ދީނީ ލިޔުން ދޭތެރެއަކުން ނަމަވެސް ކިޔާލުމުން ހިތަށް ވަރަށް ހިންހަމަ ޖެހުން ލިބޭ.އަދި އީމާން ތެރިކަން ވަރުގަދަކޮށްދޭ!


Chelsea ge Keeper Mendy ah aniyaa vejje\nޗެލްސީގެ ކީޕަރު މެންޑީއަށް އަނިޔާވެއްޖެ\nޗެލްސީގެ ކީޕަރު އެޑްއާޑް މެންޑީއަށް އަނިޔާވެ ސެނެގާލްގެ ގައުމީ ޓީމާ ވަކި ވެއްޖެ އެވެ.\nއިންޓަނޭޝަނަލް ބުރޭކްގައި ސެނެގާލްގެ ޓީމާއެކު ފަރިތަކުރުންތައް ކުރިއަށް ގެންދަނިކޮށް މެންޑީގެ ފަލަމަސްގަނޑަށް ވަނީ އަނިޔާ ވެފަ އެވެ ޗެލްސީގެ މެޑިކަލް ޓީމުގެ ބެލުމުގެ ދަށުން އިތުރު ޓެސްޓްތައް ހެދުމަށްޓަކައި އޭނާ މިހާރު ވަނީ ލަންޑަނަށް ގޮސްފަ އެވެ.\nފްރާންސްފެ ރެން އިން ޗެލްސީ އަށް ބަދަލުވި ކީޕަރު ޗެލްސީއާއެކު އަދި ކުޅުނީ ދެ މެޗެވެ. ޕްރިމިއާ ލީގްގައި ކްރިސްޓަލް ޕެލަސް އާ ދެކޮޅަށް ކުޅުނު މެޗަކީ ލީގްގައި މެންޑީ ކުޅުނު ފުރަތަމަ މެޗެވެ. އެ މެޗު ބައިކޮޅަށް ގޯލެއް ނުވަދެ ޗެލްސީ މޮޅުވީ 4-0 ންނެވެ. އެއީ މި ސީޒަންގައި ބައިކޮޅަށް ލަނޑެއް ނުވަދެ މިހާތަނަށް ޗެލްސީ ފުރިހަމަ ކުރި ހަމައެކަނި މެޗެވެ.\nދެއަހަރު ކުރިން ޗެލްސީން ވަނީ ކެޕާ އަރީޒަބަލާގާ އެ ޓީމަށް ސޮއި ކުރުވާފަ އެވެ. ދުނިޔޭގެ އެންމެ އަގުބޮޑު ކީޕަރުގެ ގޮތުގައި އެތުލެޓިކް ކުލަބު ބިލްބާއޯއިން ބަދަލުވި ނަމަވެސް ކެޕާއަށް އޭނާގެ އަސްލު ކުޅުން ދެއްކޭ ގޮތެއް ނުވި އެވެ. މެންޑީ ޓީމަށް ބަދަލުވުމުގެ ކުރިން، ޗެލްސީގެ ކޯޗް ފްރޭންކް ލަމްޕާޑް ވަނީ ކެޕާއަށް ފުރުސަތު ދީފަ އެވެ. އޭނާ އަތުން ބައިކޮޅަށް ވަނީ ފަސޭހަ ގޯލްތަކެވެ. ބައެއް މެޗުތަކުގައ އޭނާ ވަނީ ބޮޑެތި ގޯސްތަކެއް ހަދާފަ އެވެ.\nމެންޑީއަށް އަނިޔާވު މަކީ ލަމްޕާޑަށް ކުރިމަތި ވާނެ ބޮލުގެ ރިހުމެކެވެ. އަންނަ ހޮނިހިރު ދުވަހު ޗެލްސީ ނުކުންނާނީ ސައުތު ހެމްޓަން އާ ދެކޮޅަށެވެ. އަދި ޗެމްޕިއަންސް ލީގްގައި ސެވިއިްޔާއާ ދެކޮޅަށް ކުޅޭ މެޗާއި މެންޗެސްޓާ ސިޓީ އާ ދެކޮޅަށް ކުޅޭ މެޗުވެސް މި މަހު ސިޓީއަށް އެބައޮތެވެ. އެ މެޗުތަކަށް މެންޑީ ފިޓް ނުވެއްޖެނަމަ ލަމްޕާޑަށް އުނދަގޫ ކުރިމަތި ވާނެ އެވެ.\nއަބްރަމޮވިޗް ޗެލްސީގައި އަހަރެންގެ ހަޔާތް ބަދަލުކުރި\nޗެލްސީ މޮޅުވެ ބަޔާން އާއި ރެއާލް އެއްވަރު\nޒިޔެޝްގެ ބޮޑު ހިއްސާއާއެކު ޗެލްސީ ތިންވަނައަށް\nޗެލްސީ، ބާސާ، ޔުވެންޓަސްއަށް މޮޅު، ހަވާޓްޒް ޕޮޒިޓިވް


ލޯބިވެރިއެއް ތިނޫނީ މަށެއް ނޭދެމޭ…6 – Esfiya\nލޯބިވެރިއެއް ތިނޫނީ މަށެއް ނޭދެމޭ…6\nއަމިއްލަ ހިތާ ޝަކުވާކުރަމުން ދިޔަ ނާޔާ ސިއްސައިގެން ދިޔައީ ފޯނަށް މެސެޖެއް އައި އަޑު އިވުމުންނެވެ. ބޭނުންނުވެފައި އޮވެ ވެސް ފޯން ބަލައިލަން މަޖުބޫރުވީ ފުލުފުލުން އެއަށް މެސެޖް އަންނަ އަޑު އިވުމުންނެވެ. ކުދިކިޔަމުން ގޮސް ފޯން ބަލައިލި ނާޔާގެ ހިތުގެ ހިނގުން އަވަސްވެ އޮތްތަނުން ކުއްލިއަކަށް ތެދުވެވުނީ މެސެޖް ކުރަނީ ކާކުކަން އެނގުމުންނެވެ.\n” މާދަމާރޭ 8 ޖަހާއިރު ރަސްފަންނަށް.. އިންތިޒާރު ކުރާނަން…” ސޭވްކޮށްފައި ނެތް ނަމަ ވެސް އެއީ އައިޒަންގެ ނަމްބަރުކަން މީ ރޭގަނޑުކަން އެނގޭ ފަދައިން ނާޔާއަށް އިނގުނެވެ. އެކަމަކު ނޭނގުނީ އައިޒަން އޭނައަށް މެސެޖު ކުރަންވީ ސަބަބެވެ. ރައްޓެހިންގެ ހިޔާލެއް ހޯދުމަށްޓަކައި ފޯން ނެގި ނަމަވެސް ދެވަނަ ސިކުންތުގައި ފޯން އޮތްތާ ބޭއްވީ ކިތަންމެ އާދޭސް ކުރިޔަސް އެމީހުންގެ އާބަސް ނުލިބޭނެތީއެވެ. އަދި އެ އެކުވެރިން އިތުރަށް ހާސްކުރަން ބޭނުންނުވާތީއެވެ. އެހެންކަމުން ފޯން ނިއްވާލުމަށްފަހު އެނދުމަތީގައި ނާޔާ އޮށޯވެލީ ނިދާލުމުގެ ބޭނުމުގައެވެ. ނަމަވެސް ހިޔާލުތަކުގެ ސަބަބުން ނިދި ވަނީ ނާޔާގެ ލޮލާ އެތައް ހާސް މޭލެއް ދުރުގަައެވެ. ރޭގަނޑު އެއްކޮށް ކަހަލަ ގޮތަކަށް ވިސްނުމުގައި ހޭދަކުރި ނާޔާއަށް އެންމެ ފަހުން ނިދުނީ ފަތިސް ނަމާދުވެސް ކުރި ފަހުންނެވެ.\nއިރު އުދަރެހުން ބޯ ދިއްކޮށްލީ އާދުވަހަކަށް ދުނިޔެ ދޮން ކުރަމުންނެވެ. ޖެހިލާ ފިނި ވައި ރޯޅިތަކުން ހިތްތަކަށް ހަމަޖެހުން ގެނުވައެވެ. ކާޅާ ކޮވެލިތަށް އެސޮރުމެންގެ ޑިއުޓީ އަދާކުރުމުގައި ފަސްޖެހުމެއްނެތި ކުރިއަށް ދިޔަނަމަވެސް މާލޭގެ މަގުތަކުގެ ހަމަހިމޭންކަން ނަގާލީ ދުއްވާ އެއްޗެހީގެ ހަލަބޮލި އަޑުންނެވެ. ކާޅާ ކޮވެލި ތަކުގެ މިޔުޒިކީ އަޑުވެސް ފަނޑުކޮށްލަމުންނެވެ.\nދޮރުފޮތިގަނޑު ފުރޭނިގެން އައި އިރުގެ ރަންދޯދިތައް މޫނުގައި ޖެހުމުން ޝާނިމް އުނދަގޫ ގޮތަކަށް އޭނާގެ މަރާލެވިފައިވާ ދެލޯ ހުޅުވާލިއެވެ. ފަތިސް ނަމާދު ކޮށްގެން އައިސް ނިދުމުގެ ސަބަބުން ޝާނިމްގެ ހަށިގަނޑު ވަނީ ކަންނެތްވެފައެވެ. އަދިވެސް ނިދީގެ އަސަރުން އެ ފިރިހެންވަންތަ މޫނުމަތި ވަނީ ފުރާލެވިފައެވެ. ކަންނެތްވެ ވަރުބަލި ވެފައި އޮތް ޝާނިމްއަށް އޭނާގެ ހަށިގަނޑު އޮތްތަނުން ހިއްލާލަން މަޖުބޫރުވީ މެސެޖެއް އައި ކަމަށް އޭނާގެ ފޯނު ގޮވަން ފެށުމުންނެވެ. ސާޔާގެ މެސެޖެކޭ ހިތާ ޝާނިމް އަވަސް އަވަހަށް ފޯން ނެގީ ވާންމިއުޅެނީ ކިހާވަރެއްގެ ކަމެއްކަން ނޭނގޭ ހާލުގައެވެ.\n” އައި އޭމް ބެކް” ފޯން ހުޅުވާލުމާއެކު ފެނުނު މެސެޖުގެ ސަބަބުން ޝާނިމްއަށް އޭނާގެ ވަރުގަދަ ދެ ބުމަ ގޮށްޖަހާލަން މަޖުބޫރުވިއެވެ. ސިކުނޑިއަށް ބާރުލާ ވިސްނަންފެށީ އެއީ ކާކުކަން ނޭނގުމުންނެވެެ. ނަމަވެސް ދެވަނަ ސިކުންތުގައި އެ ހިތަށް ވެރިވި ނަމެއްގެ ސަބަބުން ޝާނިމްގެ ހިތުގައި ބިރުވެރި ކަމާއި ހާސްކަމުގެ ތޫފާނެތް އެނބުރިގަތެވެ. ހާސްކަމުގެ ކިއްލާއެއްގެ ތެރޭ އެ ހަށިގަނޑު ބަންދުވެލަން ނެގީ މަދު ސިކުންތު ކޮޅެކެވެ. ފިރިހެނެއް ނަމަވެސް އެ ކުޑަ ކުޑަ މެސެޖުން ޝާނިމްގެ މުޅި ތަބީޢަތަށް ބަދަލު އައިސްފިއެވެ. މުޅި މީހާއަށް ހާސްކަމެއް ލިބިގެން ގޮއްސިއެވެ. މިއީ ހަމަ އޭނަ ބާއެވެ؟ އޭނަ ހަމަ އަހަރެންގެ ފަރާތުން ބަދަލު ހިފާފާނެ ބާއެވެ؟ އެތަށް ސުވާލަކުން ޝާނިމްގެ ސިކުނޑި ހިސާރުކުރަމުން ދިޔައެވެ. ނަމަވެސް ޖަވާބު ލިބުމެއްނެތެވެ. ” ދަރިފުޅާ ޝާނިމް އާދޭ ސައިބޯން” ފުންމިން ނޭނގޭ ސުވާލުގެ ކަނޑެއްގައި ބެހެމުން ދިޔަ ޝާނިމް އަށް ހޭވެރި ކަމެއްވީ އޭނާގެ މަންމަ ސައިބޯން ގޮވާލުމުންނެވެ. އަވަސް އަވަހަށް މަންމަ އަށް ޖަވާބު ދިނުމަށްފަހު ފާޙާނަ އާއި ދިމާލަށް ހިނގައިގަތީ މަންމަ އާއި ބައްޕަ ސައި ނުބޮއެ އޭނާގެ އިނތިޒާރުގައި އިންނާނެތީއެވެ. ނަމަވެސް އެ ޙިޔާލުތަށް ތާޒާ ކަންމަތީ އެ ސިނކުޑީގައި އޭރުވެސް ހަރުލާފައި ހުއްޓެވެ.\n“ދޮންތީ ދޮންތީ…” ނިދާފައި އޮތް ނާޔާއަށް އޭނާގެ ބޮޑު ދެލޯ ހުޅުވާލެވުނީ ކުޑަ ކުޑަ އަތަކުން ނާޔާގެ ފަން ދިގު އިސްތަށިގަނޑުގައި ފިރުމާހެން ހީވެގެންނެވެ. ދެލޯ ހުޅުވާ ބަލާލިއިރު އޭނާގެ ދޮންތަ ނަޝާގެ ދެއަހަރުގެ އަންހެން ދަރިފުޅު ނީޝް އިނީ އޭނާގެ ގައި މައްޗަށް އަރައިގެން މައުސޫމު ގޮތަކަށް ނާޔާ އާއި ދިމާލަށް ބަލަހައްޓައިގެންނެވެެ.ނާޔާ ނީޝް ނަގާ އޭނާގެ އުނގަށް ލުމަށްފަހު އެނދުގައި ހަމަޖެހިލިއެވެ. އެވަގުތުވީ ނަޝާވެސް ނީޝްއަށް ގޮވަމުން އައިސް ނާޔާގެ ކޮޓަރިއަށް ވަތްވަގުތަށެވެ.\n” ނާޔޫ އާ ޔޫ އޯކޭ؟ ލޯ ހާދަ ރަތޭ” ނާޔާ ހަމަ ފެނުމާއެކުހެން ނަޝާާ ނާޔާ އާއި ސުވާލުކޮށްލިއެވެ. ވާނީވެސް އެހެންނޫން ހެއްޔެވެ؟ ނާޔާގެ ދެލޯ ހީވަނީ ރަތްކަމުން ލޭ ކޮޅެއްހެންނެވެ. މޫނުމަތީގައިވާ ވަރުބަލި ކަމުން ރޭގައި އުޅުނީ ނުނިދާކަން ބަލައިލި ކޮންމެ މީހަކަށް އެނގޭނެއެވެ. “ލައްބަ ދޮންތާ ނާޔޫ ރަނގަޅޭ.. ރޭގައި ބޮލުގައި ރިއްސާތީ ނުނިދާ އުޅޫނީމަ ލޯ އެހާ ރަތީ..” ހިނިތުންވާން މަސައްކަތް ކުރަމުން ނާޔާ ނަޝާ ކުރި ސުވާލަށް ޖަވާބު ދިނެވެ. ” އޯކޭ ސައިބޯން އާދެ އަވަހަށް.. ސައިބޮއެގެން އަރާމުކޮށްލީމަ އޯކޭވާނެ”.\nމިހެން ބުނެލުމަށްފަހު ނަޝާ ނީޝް ގޮވައިގެން ބޭރަށް ދިޔުމަށް މިސްރާބުޖެހީ ނާޔާ ކައިރި ފެންވަރައިގެން އަވަހަށް ސައިބޯން އައުމަށް ބުނެފައެވެެ. އެއާއެކު ނާޔާ ވެސް ހިނިތުންވެލަމުން އާނ އެކޭ ބުނެލިއެވެ. ނަމަވެސް އެ ހިނިތުންވުން ދެމިގެން ދިޔައީ މަދު ސިކުންތު ކޮޅަކަށެވެ. ނަޝާ ހަމަ ނިކުތުމާއެކު އެ މޫނު މަތީ ހިތާމައިގެ ކުލަތަކުން މަންޒަރު އަޅާލެވުނެވެ.\nރޭގެ ހަތަރުދަން ނުނިދާ ވިސްނުމުގައި ހޭދަކުރުމުގެ ސަބަބުން ނާޔާގެ ބޮލަށް ވަނީ ބަރުވެފައެވެ. އެހެންކަމުން އެނދުގެ ފަޑީގައި ލެނގިލުމަށްފަހު ދެލޯ މަރާލީ އެ ސިކުނޑިއަށް ކުޑަ ނަމަވެސް ލުޔެއްލިބޭތޯއެވެެ. އެތަށް އިރަކު ވިސްނުމަށްފަހު އައިޒަން ބުނެފައި އިން ކަންތައް ބުނެފައި އިން ގޮތަށް ކޮށްދޭން ނިންމީ އައިޒަން ދައްކާ ވާހަކަ ތަށް އަޑު އަހާލުމަކުން މައްސަލައެއް ނެތޭ ހިތަށް އަރުވާލަމުންނެވެ. ރައްޓެހިން ކައިރި ވެސް ނޭނގޭ ސަބަބަކާ ހުރެ އައިޒަން ބައްދަލުކޮށްލަން ބުނި ވާހަކަ ބުނަން ފަސްޖެހެވުނެވެ. އެހެން ކަމުން ނުބުނެ އެކަން ހިންދާލީ ބުނެފި ނަމަ ނާޔާ އަށް އެތަނަށް ނުދެވޭނެކަން އެނގޭތީއެވެ. އެމީހުން އެ ހުއްދަ ނާޔާ އަށް ނުދޭނެކަން ޔަގީންވާތީއެވެ. ނަމަވެސް ނޭނގޭ ބިރުވެރި ކަމެއް އެ ހިތުގައި ރަސްކަންކުރަމުން ދިޔައެވެ. ނަމަވެސް ޙިޔާލުތައް އެއްފަރާތް ކޮށްލުމަށްފަހު ފާޙާނަ އާއި ދިމާލަށްދާން މަޖުބޫރު ވީ ދޮންތަ ދެވަނަ ފަަހަރަށް ގޮވާލުމުންނެވެ.\nވަގުތަކީ ރޭގަނޑުގެ މަރިޔާދަން ވަގުތެވެ. އިޔާޝް މަގުމަތީގައި ސައިކަލު ދުއްވަމުން ދިޔައީ އެއްވެސް މިސްރާބެއްނެތި އުޅޭ މިނިވަން ދޫންޏެއް ހެންނެވެ. އެކި ތަންތާ ދުއްވުމަށްފަހު ނާޔާގެ ގެ އިންނަ މަގަށް އެޅީ ކޮންމެހެން ނާޔާ ފެންނާނެ ކަމަކަށް ނޫނެވެ. ދެވަނަ ސިކުންތުގައި އިޔާޝްގެ ތޫނު ދެލޯ ނާޔާގެ ފައިން ފެށިގެން ބޮލާ ހަމައަށް ދަތުރު ކޮށްލިއެވެ. ހީވީ މެޝިނަކުން ނާޔާގެ ހަށިގަނޑު ސްކޭން ކޮށްލިހެންނެވެ. އައިސް ބްލޫ ކުލައިގެ ޖިންސަކާ އެކު ނާޔާ ލައިފައިވަނީ މަޑު ފިޔާތޮށި ކުލައެއްގެ ކަކުލާ ހިސާބަށް އަންނަ ހެދުމެކެވެ. ހެދުމުގެ ބަނޑާ ދިމާލުން އައްސާލުމަށް ވާ ފަށެއް އިނުމުން އިތުރަށް ފުރިހަމަ ކަމަށް ދައްކައެވެެ. އަޅާފައިވާ ޑިޒައިން ނޫ އަދި ފިޔާތޮށި ކުލައިގެ ޝޯލް އިން އެ ދޮންދޮން ވަށް މޫނު ކޮޅު ހީވަނީ ސާދަ ފަނަރަ ވިލޭރޭގެ ހަނދުހެންނެވެ. ދޮންކަމުން ކޯތާފަތަށް ވެސް ވަނީ މަޑު ރަތްކަމެއް ވެރިވެފައެވެ. ބޭއިޙްތިޔާރުގައި ނަމަވެސް އިޔާޝް އަށް ނާޔާގެ ރީތިކަމަށް ހިތާ ހިތުން ތަޢުރީފް ކޮށްލެވުނެވެ.\nކުރިމަތިން ދިޔަ ޓެކްސީ އަކަށް އަތް ނަގައިގެން ހުރި ނާޔާ ސިއްސައިގެން ދިޔައީ ކައިރީގައި ސައިކަލުގައި އައިސް މަޑުކޮށްލި އިޔާޝް ފެނިފައެވެ. ހުދުކުލައިގެ ގަމީހަކާ އެކު ލައިފައިވާ ކަޅުކުލައިގެ ޖިންސް އިން އިޔާޝް ހީވަނީ މޮޑެލްއެއް ހެންނެވެ. އެ ފަން އިސްތަށިކޮޅު މޫނު މައްޗަށް ވެއްޓިފައި އޮތުމުން ހިތްގައިމު ގޮތެއް ހުއްޓެވެ. ފިރިހެންވަންތަ ކަމާއި ރީތި ކަމުގެ އިންތިހާއޭ އެވަގުތު ނާޔާގެ ހިތަށްއެރިއެވެ. ނަމަވެސް ދެވަނަ ސިކުންތުގައި އެ ޙިޔާލު ހިތުން ނެރެލާ އިޔާޝް އާ ދިމާލަށް ދެލޯ އަޅައިލީ މޫނުމަތިން ރުޅިވެރިކަން ދައްކަމުންނެވެެ. ” ހޭ ކަޕްކޭކް.. ކޮންތާކަށް ދާން ތިހާ ރީތި ވެލައިގެން.. އަނެއްކާ ބިޓެއްގެ އިންތިޒާރުގަތަ؟” އިޔާޝް އޭނާގެ އާދައިގެ މަތިން ނާޔާއާ ދިމާކޮށްލިއެވެ.” އިޓްސް ނަން އޮފް ޔުއާރ ބިޒްނަސް” ލޯ އަޅާލަމުން ނާޔާ ބުނެލިއެވެ. ” ޑްރޮޕެއް ބޭނުން؟” މަޑު ހުނުމަކާ އެކު އިޔާޝް ބުނެލީ ނާޔާ އާއެކު ހުރުމަށް އެ ހިތް އެދުނު ވަރުންެނެވެ. އެއާއެކު އޭނާ ހައިރާން ވެސް ވިއެވެ. އަހަންނަށް މިވަނީ ކީއްބާއެވެ؟ އަނެއްކާ އަހަރުން މޮޔަވީ ބާއެވެ؟ އިޔާޝްއަށް ހިތާ ހިތުން އޭނާގެ އަމިއްލަ ނަފްސާ ސުވާލު ކޮށްލެވުނެވެެ. ” ނޯ ތޭންކްސް” ހިނިތުންވުމަކާ އެކު ނާޔާ އޭނާގެ ކުރިމަތީ އައިސް މަޑުކޮށްލި ޓެކްސީއަށް އިޝާރާތް ކޮށްލަމުން ބުނެލިއެވެ. ހާދަ ލޯބި ހިނިތުންވުމެކޭ އިޔާޝްގެ ހިތަށް އެރިއެވެ. އެ ހިނިތުންވުމުގެ ސަބަބުން އިޔާޝްގެ ޒުވާން ހިތަށް ގޮތެއްވެއްޖެކަން ގައިމެވެ. ހަމަހޭވެރިކަމެއްވެސް އެ ސޮޮރަށްވީ ނާޔާ އެރި ކާރު ނައްޓާލުމުންނެވެ. ބޮލުގައި އަތް ފުނާ އަޅާލަމުން އިޔާޝް ވެސް ގެއަށް ދިއުމަށް މިސްރާބުޖެހީ ނާޔާ ފެނުމުން އޭނާ އަށް ވަމުންދާ ގޮތް ޙުދު އޭނާއަށް ވެސް ނޭނގުމުންނެވެ. ދެއަތަކަށް ބޯހޫރުވާލީ އެކަން ގަބޫލު ކުރަން ބޭނުން ނުވުމުންނެވެެ. ނަމަވެސް އިޔާޝް އަށް ނޭނގުނު ކަމަކީ އޭނާގެ ހިތުން ނާޔާ ޖާގައެއް ހޯދައިފި ކަމެވެެ.\nރަސްފަންނަށް ޓެކްސީ އައިސް މަޑުކޮށްލުމާއެކު ނާޔާ ޑްރައިވަރަށް ރުފިޔާ ދިނުމަށްފަހު ޓެކްސީ އިން ފޭބިއެވެެ. ރަސްފަންނަށް ވަނުމަށްފަހު ދެފަރާތް ބަލާލެވުނީ އައިޒަން ފެންނަ ހިސާބުގައި ހުރިތޯއެވެ. ތަންކޮޅެއް ދުރުން މީހަކު ހަނާ އަޅާތަން ފެނުމުން އެއީ އައިޒަންކަން ނާޔާ އަށް އެނގުނެވެ. އައިޒަން އާ ދިމާލަށް ހިނގައިގަތް ނާޔާގެ ހިތުގެ ހިނގުން އަވަސްވެ މީހާ ފިނިވާން ފެށީ މަދު ސިކުންތު ކޮޅެއްގެ ތެރޭގައެވެ. ނޭނގޭ ބިރުވެރި ކަމެއް އެ ހިތުގައި އަށަގަންނަން ފެށިއެވެ. ނަމަވެސް އެއީ އައިޒަން ފެނުމުން ވާގޮތެކޭ ހިތާ ހިނިތުންވެލަމުން ކުރިޔަށް ހިނގައިގަތީ މި ދެވެނީ އަލިފާނާ ދިމާލަށްކަން ނޭނގެ ހާލުގައެވެ.\nHey sis mi part vxx v habeys ingey😍😍😍…Aixan eulheny naaya ah keehkuran🙄🙄🙄…… Soo curious🤗🤗🤗…… Cover pic ga name nujaha einy kn couple eh thr?? 🙃🙃🙃I think it’s saaya nd shaanim dhw😊😊😊… Btw waiting fr nxt sissyy😉😉😉… Stay safe ingey dear😘😘😘… Ur so kind💞💞💞…. Hehe.☺☺☺… 💖💖💖LYSM sissoo\nAwwwwn Kylie dear vvv happy vehje mi part vs Kylie ah Reethi v ma.. Hingaa dhw balamaa aizan naya ah kiih tho kuranii.. Btw cover pic ga name nufeni einii saya nd shaanim bt name jahaafa innaanii pic in gothun nufennanii insha Allah nxt part ga ethan kolhu rangalhu kohlaanan nge.. Glad to hear those words dear.. Nd u r kind too.. Thnkx for ur support nd for the lovely comment.. LYM😊😊😊😘😘😘♥♥♥♥💜💜\nVarah varah reethi ❤❤❤❤❤❤❤❤❤\nMaa sha Allah 💞💞💞💞💞💞💞💞💞💞💞\nCuriously waiting waiting for the next part\nThnk u so much dear..♥😘 V ufaavehje mi part Livy ah Reethi v ma.😊😊.. Lym dear, ♥♥😘\nVarah varah reethi mi bai vx….vrh curious vehjje….Waiting for the next part….\nThnk u so much kairaa.. Glad to hear that you liked this part too.. Insha Allah next part will be uploaded soon.. Keep waiting dear❤😘❤\nAlhey sis varah reethi mi part vx❤❤❤❤❤❤😘😍😍😘😘😘👍🏻💗💗💖💖\nVarah ufaavey mi part vx dhigukohleema….. Keep it up sis\nawwn thnk u so much xeen dear.. v happy vejje dear ah mi part vx reethi v ma.. nxt part will be uploaded soon insha allah.. keep waiting…\nVarah reethi mi part ves . Masha Allah. Dhen oi baa konirakun tha genesdheny.\nalheyy thnk u so much dear.. nxt part insha allah tmrrw nyt ge kurin kiyaalan libeyne\nalheyy inthizaarakah fahu mi libunee… vv proud of you sis… mi bai ves hessa reethi..aizan ah kihineh vegntha eulhenee.. yageeney iyaash eynage cupcake rescue kuraane eh nun ❤waiting for the next paarrtt⚘⚘⚘\nAlheyyy srry dear ehaa Las koh mi part up kohla dhevuniima.. Nd glad to hear that you liked this part too.. Ys asluvs koba tha dho aizan Ge massala akii.. Hehe.. Keep waiting dear insha Allah nxt part will be uploaded soon.. Ly girl ♥♥♥😘😘\nHey sisyy…. vrh habeys mi part vx… waiting for the next parrrtt…Stay safe meyn…. love you 😋😍😘💖💖💖\nAwwwwnnn my loabi gandu.. Thnk u so much sisii for ur lovely comment.. Stay safe girl.. Lym darl♥♥😘😘\nWhen next part.. Varah inthizaaru kurevey eba\nnxt part insha allah tmrrw nunii tmrrw nyt ga kiyaalan libeyne\nNuvey dhw adhi up eh btw stry hama habbu vrh vrh vrh reethi\nAlhe kobaa tha next part\nSubmit kohlaafa vaanii bt adhivs publish eh nuvey.. Srry my dear readers..\nsaabaehy kehtherivaan dhaskohbala dhw\nI like Ur fantasy\nThis story is Sooooo good omg😍😍☺💜\nހިތާމަ އެހެނިހެން ލޯބި May 12, 2018


Dhuniyeyge enme ufaaveri qaumakah anehkaaves Finland hovijje – adduLIVE\nދުނިޔޭގެ އެންމެ އުފާވެރި ޤައުމަކަށް އަނެއްކާވެސް ފިންލޭންޑް ހޮވިއްޖެ\nMar 24, 2019, 19:08 އައިޝަތު ފަތުހީ\nދުނިޔޭގެ އެންމެ އުފާވެރި ޤައުމުގެ މަޤާމް ޖެހިޖެހިގެން ދެވަނަ ފަހަރަށް ފިންލޭންޑް ހޯދައިފި އެވެ.\nޔޫއެންގެ ސަސްޓެއިނެބަލް ޑިވެލޮޕްމެންޓް ސޮލިއުޝަންސް ނެޓްވޯކް އިން އާންމުކުރި ތަފާސް ހިސާބުތަކުން ދައްކާ ގޮތުގައި، މި އަހަރުގެ ލިސްޓްގައި ހިމެނުނު 156 ޤައުމްގެ ތެރެއިން އެއްވަނަ މަޤާމް ހޯދީ ފިންލޭންޑް އެވެ.\nފިންލޭންޑަށްފަހު ދުނިޔޭގެ އެންމެ އުފާވެރި ޤައުމްތަކުގެ ގޮތުގައި ހޮވުނީ ޑެންމާކް އާއި ނޯވެ އަދި އައިސްލޭންޑް އެވެ.\nމިފަހަރުގެ ރިޕޯޓުން ދައްކާ ގޮތުގައި އެމެރިކާ ވަނީ އެއް ދަރަޖަ ދަށަށްގޮސްފަ އެވެ. އެގޮތުން އެމެރިކާ އޮތީ މިހާރު 19 ވަނައިގައި ކަމަށްވާއިރު، އިންޑިއާ ވަނީ ހަތް ދަރަޖަ ފަހަތަށްޖެހި، 140 ވަނަ އަށް އަރައިފަ އެވެ. އުފާވެރި މީހުން އެންމެ މަދީ އެ ރިޕޯޓުގައި ބުނެފައިވާ ގޮތުންނަމަ ދެކުނު ސޫދާން ގައެވެ.\nމި ރިޕޯޓަކީ 2016 ވަނަ އަހަރާއި 2018 ވަނަ އަހަރާއި ދެމެދު ގެލަޕް އިން ނަގާފައިވާ ސާވޭތަކެއްގެ ނަތީޖާތަކުގެ މައްޗަށް ބިނާކޮށް އުފައްދާފައިވާ ރިޕޯޓެކެވެ. އެ ސާވޭތަކުގައި ޤައުމްތަކުގައި އާންމު ތަކެތީގެ އަގުތައް އުޅޭ މިންވަރާއި، އާއިލާ އާއި ރަހުމަތްތެރިންގެ ކިބައިން ލިބޭ އެއްބާރުލުމާއި، އެވަރެޖުކޮށް މީހުންގެ ދިރިއުޅުމުގެ އުމުރު ހުންނަ މިންވަރާއި، ދިރިއުޅުމުގައި އަމިއްލަ އިޚްތިޔާރުގެ ދަށުން ނިންމުންތައް ނިންމުމުގެ މިނިވަންކަމާއި، ދީލަތިކަމާއި، ކޮރަޕްޝަން އަދި ހިތާމަވެރިކަމާއި އުފާވެރިކަން ހުންނަ މިންވަރަށް ބަލާފައި ވެއެވެ.\nމިދިޔަ ބުދަ ދުވަހު އާންމުކުރި އެ ރިޕޯޓްގައިވާ ގޮތުން 2014 ވަނަ އަހަރުން ފެށިގެން ފިންލޭންޑް ވަނީ މަޑުމަޑުން މައްޗަށް ގޮސްފައެވެ. އަދި މިހާރު ފިންލޭންޑް އުޅެނީ ގަދަ 10ގައި އުޅޭ އެހެން ޤައުމްތަކަށްވުރެ މާ ކުރީގައި ކަމަށް ދިރާސާވެރިން ބުނެއެވެ.\nދުނިޔޭގެ އެންމެ އުފާވެރި 10 ޤައުމް:\n8. ނިއު ޒިލޭންޑް


SunOnline: Council thakun qaraareh nerumuge kurin thimanna mena behey kameh tho balan jehey: Azleen\nކައުންސިލުތަކުން ގަރާރެއް ނެރުމުގެ ކުރިން ތިމަންނަމެނާ ބެހޭ ކަމެއްތޯ ބަލަން ޖެހޭ: އަޒުލީން\nފާތިމަތު ސައީދު 26 Mar 2018, 00:05\nހޯމް މިނިސްޓަރު އަޒުލީން އަހުމަދު --- ސަންފޮޓޯ/ ފަޔާޒު މޫސާ\nކައުންސިލުތަކުން އެކި ކަންކަމުގައި ގަރާރުތައް ނެރުމުގެ ކުރިން އެއީ އެބަޔަކާ ބެހޭ ކަމެއް ތޯ ނުވަތަ ނޫންތޯ ބަލަން ޖެހޭ ކަމަށް ލޯކަލް ގަވާމެންޓް އޮތޯރިޓީ (އެލްޖީއޭ)ގެ ރައީސް އަދި ހޯމް މިނިސްޓަރު އަޒުލީން އަހުމަދު ވިދާޅުއްވެޖެ އެވެ.\nއެންމެ ހިންގުންތެރި ކައުންސިލުތަކަށް އެވޯޑު ދިނުމަށް ކ. ގުރައިދޫގައި އެލްޖީއޭއިން ބޭއްވި ރަސްމިއްޔާތުގައި ވާހަކަފުޅުދައްކަވަމުން އަޒްލީން ވިދާޅުވީ އިންތިހާބުވެފައި ތިބޭ ފަރާތްތަކުން މަގާމުގައި ތިއްބަވާއިރު ފިކުރު ގަބޫލުނުކުރާ ކަންތައްތަކެއް ހުންނާނެ ކަމަށެވެ.\nއަޒްލީމް ވިދާޅުވީ ކައުންސިލުތަކުގައި ތިއްބަވާ ބޭފުޅުން ތަސައްރަފު ފުދެން ޖެހޭ ކަމަށެވެ.\n"ކައުންސިލުތަކުން ނެރުއްވާ ގަރާރުތަކުގައި ވަރަށް ބޮޑަށް ވިސްނަންޖެހޭ ކަމެއް މީ. ތިމަންނަމެންގެ އިހުތިސާސްގެ ތެރޭގައި ހިމެނޭ ކަމެއް ތީ މިއީ. ތިމަންނަމެނާ ބެހޭ ކަމެއް ތޯ މިއީ ނުވަތަ ނުބެހޭ ކަމެއް ތޯ މިއީ،" އަޒުލީން ވިދާޅުވި އެވެ.\nއަޒުލީނު ވިދާޅުވީ އެމަނިކުފާނަކީ ހޯމް މިނިސްޓަރޭ ކިޔާފައި ރާއްޖެތެރޭ ރަށްރަށުގައި މިސްކިތް އަޅަން ޖެހޭނީ ކޮންތާކު ކަމެއް ނުބުނެވޭނެ ކަމަށެވެ. އަދި އެއީ އެމަނިކުފާނާ "ބެހޭ ކަމެއް ނޫން" ކަމަށް ވިދާޅުވި އެވެ.\n"އަނެއްކާ އަޅުގަނޑަށް ނުވެސް ބުނެވޭނެ ކޯޓަކުން އަމުރެއް ނެރުނީމަ ތި އަމުރަށް އަމަލެއް ނުކުރާނަމޭ. ނޫނީ އެ އަމުރު ރަނގަޅޭ މި އަމުރު ގޯހޭ. މިވާހަކަ އަޅުގަނޑުމެން ނުދައްކަމާހޭ،" އަޒުލީން ވިދާޅުވި އެވެ.\nއަޒުލީން ވިދާޅުވީ ސިޔާސީ ކަންކަން އޮންނަން ވަނީ ރައްޔިތުންގެ ތެރޭގައި އަދުލުވެރިކަން ގާއިމަ ކުރުމަށް ފަހުގައި ކަމަށެވެ. ކައުންސިލުތަކާ މެދު ފިޔަވަޅު އަޅަނީ އަދުވެރި ނިޒާމުގެ ތެރޭން ކަމަށާއި އަދި ފިޔަވަޅު އަޅާފައި ހުންނަނީ ބަލަންޖެހޭ ހުރިހާ ބެލުންތަކެއް ބެލުމަށް ފަހު އިންސާފުވެރިކޮށް ކަމަށް އަޒުލީން ވިދާޅުވި އެވެ.\n"އެއްވެސް ކައުންސިލަރަކު ގަބޫލުކުރައްވައިގެން ނުވާނެ ތިމާ ޒިންމާދާރުވާން ޖެހޭ ފަރާތެއް ނެތް ކަމަކަށް،" އަޒުލީން ވިދާޅުވި އެވެ.\nވޭތުވެ ދިޔަ އަހަރުގެ އެންމެ ރަނގަޅު ކައުންސިލަކަށް ހޮވިފައިވަނީ މާލެ އަތޮޅު ހުރާ ކައުންސިލާއި ފުވައްމުލަކު އަތޮޅު ކައުންސިލެވެ. އަޒުލީން ވިދާޅުވީ އެލްޖީއޭގެ އެވޯޑް ދިން އިރަކު ވަކި ކުލައެއްގެ ކައުންސިލެއް ތޯ ނުބަލާ ކަމަށެވެ.\n"އަޅުގަނޑުމެންގެ ސަރުކާރުގައި ނުބަލާނެ ހިދުމަތެއް ދިނުމުގައި ކުލައަކަށް އެވޯޑެއް ދިނުމުގައި ކުލައަކަށް. އެނޫން އެހެން ވަސީލަތެއް ރާއްޖޭގައި ގާއިމްކުރުމުގައިވެސް ކުލައަކަށް މިހާތަނަކަށް މިސާރުކާރުން ބަލާފައެއް ނޯންނާނެ. އެއީ އަޅުގަނޑުމެންގެ ތަފާތަކީ،" އަޒުލީން ވިދާޅުވި އެވެ.\nމިވަގުތު ރާއްޖޭގައި ހުންނެވީ މިހާރު ގައުމުގައި ހިނގާ ހުރިހާ ކުލައަކަށްވެސް ހެޔޮވަރު ރައީސުލްޖުމްހޫރިއްޔާއެއް ކަމަށް އަޒުލީން ވިދާޅުވި އެވެ. އަޒުލީން އެހެން ވިދާޅުވީ ވަކި ކުލަޔަކަށް ވެރިކަން ކޮށްދޭން އިންތިހާބު ކޮށްފައި ހުރި ވެރިއެއް ނޫން ކަމަށް ރައީސް އަބްދުﷲ ޔާމީން ވިދާޅުވެފައިވާ ބަސްފުޅަށް ބާރު ދެއްވަމުންނެވެ.\nއަޒުލީން ވިދާޅުވީ "އެންމެ ފުރަތަމަ ގައުމު" އެ ޝިއާރު އިސްނުކޮށް ރައްޔިތުންނަށް ހިދުމަތް ކުރާނެ މީހަކު ވޯޓުލައިގެން ހޮވާނަމަ ރައްޔިތުންނަށް ކުރެވޭނީ ވަރަށް ހިއްދަތި އިހުސާސްތަކެއް ކަމަށެވެ. އަދި ރާއްޖެއަށް ލާމަރުކަޒީ ނިޒާމު އައުމުގެ މާނައަކީ ގާނޫނުއަސާސީން ލިބިދޭ ޔުނިޓަރީ ދައުލަތެއްގެ ސިފަ ގެއްލިގެން ދާ ހަމައެއް ރާއްޖެއަށް އައުން ނޫން ކަމަށްވެސް އަޒުލީން ވިދާޅުވި އެވެ.


MTCC ge hissaa ge faidhaa nubaha gothah ninmaifi\nވިޔަފާރި - އެމްޓީސީސީ އަހަރީ އާންމު ޖަލްސާ 2018\nއެމްޓީސީސީ ގެ ހިއްސާ ގެ ފައިދާ ނުބަހާ ގޮތަށް ނިންމައިފި\nއެމްޓީސީސީގެ 2018 ވަނަ އަހަރު ޖުމްލަ ފައިދާ ގޮތުގައި ލިބިފައިވަނީ 238.23 މިލިއަން ރުފިޔާ\nކ. މާލެ9ޖުލައި 2019 | އަންގާރަ 03:02 2,676\nއެމްޓީސީސީ ގެ 2018 ވަނަ އަހަރުގެ އަހަރީ އާންމު ޖަލްސާ - ޓްވިޓަރ\nމޯލްޑިވްސް ޓްރާންސްޕޯޓް އެންޑް ކޮންސްޓްރަކްޝަން ކޮމްޕެނީ ގެ ހިއްސާ ގެ ފައިދާ ނުބަހާ ގޮތަށް ނިންމައިފިއެވެ.\nހޯމަ ދުވަހުގެ ރޭ ހޮޓަލް ޖެންގައި ބޭއްވި އެ ކުންފުނީގެ އަހަރީ އާންމު ޖަލްސާގައި ކުންފުނީގެ ހިއްސާދާރުންގެ އިއްތިފާގުން ވަނީ ކުންފުންޏަށް މަލީ ގޮތުން ލިބުނު ގެއްލުން ބޮޑު ވުމުގެ ސަބަބުން 2018 ވަނަ އަހަރުގެ ހިއްސާގެ ފައިދާ ނުބަހާ ގޮތަށް ނިންމާފައެވެ. މި ގޮތަށް ނިންމާފައިވާއިރު ހިއްސާ އަކަށް 2.60 ރުފިޔާގެ ފައިދާ ވަނީ ޖެހިފައެވެ.\nމި ޖަލްސާގައި ވަނީ 2018 ވަނަ އަހަރުގެ ޑައިރެކްޓަރުންގެ ބޯޑުގެ ރިޕޯޓާއި އޮޑިޓް ކޮށްފައިވާ ފައިދާ އާއި ގެއްލުމުގެ ބެލެންސް ޝީޓް ވަނީ ހިއްސާދާރުންގެ އިއްތިފާގުން ފާސް ކޮށްފައެވެ. އަދި 2019 ވަނަ އަހަރުގެ ކުންފުނީގެ އޮޑިޓަރުންގެ ގޮތުގައި ޕްރައިސް ވޯޓާހައުސް ކޫޕާރ ވަނީ 400،262 ރުފިޔާއަށް ހަމައްޖާސަފައެވެ.\nމީގެ އިތުރުން، ކުންފުނީގެ ޑައިރެކްޓަރުންގެ ބޯޑަށް ހިއްސާދާރުންގެ ފަރާތުން ދެ މެންބަރުން ވެސް ހޯމަ ދުވަހުގެ ޖަލްސާގައި ވަނީ ހޮވާފައެވެ. ބޯޑަށް ހޮވިފައިވާނީ ފަތުހުއްލާ އިސްމާއިލް އަދި އަބްދުﷲ އަބޫބަކުރެވެ.\nއެމްޓީސީސީގެ 2018 ވަނަ އަހަރު ޖުމްލަ ފައިދާ ގޮތުގައި ލިބިފައިވަނީ 238.23 މިލިއަން ރުފިޔާއެވެ. މިއީ 2017 ވަނަ އަހަރުގެ 313.90 މިލިއަން ރުފިޔާގެ ޖުމްލަ ފައިދާއާ އަޅާބަލާއިރު ދަށް އަދަދެކެވެ. ފާއިތުވެ ދިޔަ އަހަރު އެމްޓީސީސީއަށް އެންމެ ބޮޑު ގެއްލުމެއް ލިބިފައިވަނީ އެ ކުންފުނީގެ އާންމު ދަތުރު ފަތުރުގެ ހިދުމަތުންނެވެ. މި ހިދުމަތުން ކުންފުންޏަށް ވަނީ ޖުމްލަ 81.79 މިލިއަން ރުފިޔާގެ ގެއްލުން ލިބިފައެވެ.\nއެމްޓީސީސީ ގެ 2018 ވަނަ އަހަރުގެ އަހަރީ އާންމު ޖަލްސާގައި ޖުމްލަ 1694 ހިއްސާދާރުން ވަނީ ބައިވެރި ވެފައެވެ. އެއީ 56 ހިއްސާދާރުންނާއި ޕްރޮކްސީ މެދުވެރިކޮށް ބައިވެރިވި 16238 ހިއްސާދާރުންނެވެ.\nއެމްޓީސީސީ އިން ހިއްސާ ވިއްކަން ފަށައިފައިވަނީ 1980 ވަނަ އަހަރުއެވެ. އެ އަހަރު ހިއްސާގެ މޫނުމަތީ އަގަކީ 50 ރުފިޔާއެވެ. 2017 ވަނަ އަހަރު ކުންފުނީގެ އަސާސީ ގަވައިދު އިސްލާހުކޮށް ހިއްސާއެއްގެ މޫނުމަތީ އަގު ވަނީ5ރުފިޔާއަށް ބަދަލުކޮށްފައެވެ.


6 Kilo Ge Masthuvaa Thakehchaai Eku Hayyaru Kuri3Meehaku Minivan Vejje - Vaguthu\nހަ ކިލޯގެ މަސްތުވާތަކެއްޗާއި އެކު ހައްޔަރު ކުރި ތިން މީހަކު މިނިވަންވެއްޖެ\nމިދިޔަ ޖުލައި މަހު، ހަ ކިލޯގެ މަސްތުވާތަކެއްޗާއި އެކު ހައްޔަރުކުރި، ހަ މީހުންގެ ތެރެއިން ތިން މީހަކު، ކްރިމިނަލް ކޯޓުން އިއްޔެ މިނިވަން ކޮށްފިއެވެ.\nއެގޮތުން، މިނިވަން ކޮށްފައިވަނީ، ޢަބްދުﷲ އިބްރާހިމާއި އަހުމަދު ރައޫފާއި އަހުމަދު މަމްދޫހެވެ. ނަމަވެސް މި މައްސަލައިގައި ހިމެނޭ ޙަސަން ގެ ބަންދަށް އެ ކޯޓުން ވަނީ ފަސް ދުވަހުގެ މުއްދަތެއް ޖަހާފައެވެ. އޭނާގެ ބަންދުގެ މުއްދަތު ޖަހާފައިވަނީ އޭނާގެ ކުޑަކަމުދާތަކެތި، މަސްތުވާ ތަކެއްޗަށް ޕްޒިޓިވްވި މައްސަލައިގައެވެ. މީގެ އިތުރުން، މި މައްސަލައާއި ގުޅިގެން ބައްދުކޮށްފައިވާ، މުހައްމަދު ފައިސަލްގެ ބަންދާ މެދު ގޮތެއް ނިންމާނީ މާދަމާ އޮންނަ ޝަރީޢަތުގެ އަޑުއެހުމުގައެވެ.\nމި މައްސަލައާއި ގުޅިގެން، އަބްދުﷲ އިބްރާހީމާއި މުހައްމަދު ފައިސަލާއި އަލީ ހަސަންގެ މައްޗަށް ކުރަނީ ކެނަބިސް ޓްރެފިކްކުރުމުގެ ކުށުގެ ދައުވާއެވެ. އަދި އަހުމަދު ރައޫފާއި އަހުމަދު މަމްދޫހްގެ މައްޗަށް ކުރަނީ ކެނަބިސް ޓްރެފިކްކުރުމަށް އެހީތެރިވުމުގެ ކުށުގެ ދަޢުވާ އެވެ.\nމަސްތުވާތަކެތީގެ މި ބޮޑު މައްސަލާގައި ހިމެނޭ ތިން މީހުން ކްރިމިނަލް ކޯޓުން ދޫކޮށްލާފައި ވަނީ ބަންދުގައި ބައިތިއްބާތާ 62 ދުވަސް ފަހުންނެވެ. ޝަރީއަތް ނިމެންދެން ބަންދުކޮށްދިނުމަށް އެދިފައިވަނިކޮށް ކޯޓުން އެ މީހުން ދޫކޮށްލީ ޝަރުތުތަކެއް ކޮށްފަ އެވެ. ނަމަވެސް އެއީ ކޮން ޝަރުތުތަކެއް ކަމެއް ކޯޓުން ހާމަކޮށްފައެއް ނުވެއެވެ.\nމި މައްސަލައިގައި ހިމެނޭ ޢަބްދުﷲ އިބްރާޙިމަކީ، މަސްތުވާތަކެތީގެ މައްސަލަތަކުގައި އެތައް ފަހަރަކު ހައްޔަރުކޮށްފައިވާ މީހެކެވެ. މީގެ އިތުރުން މާރާމާރީ އާއި، ބަދުއަޙުލާޤީ ޢަމަލު ހިންގުމުގެ ކުށުގެ ތުޙުމަތުގައިވެސް އޭނާ ވަނީ މީގެކުރިން ހައްޔަރުކޮށްފައެވެ. ހަމައެހެންމެ، ޢަލީ ޙަސަން އާއި މުޙައްމަދު ފައިޞަލް އަކީވެސް، މަސްތުވާތަކެތި ބޭނުންކުރުމުގެ ރެކޯޑު އޮންނަ ދެ މީހުންނެވެ. މީގެ އިތުރުން، އަޙުމަދު ރަޢޫފާއި، އަޙުމަދު މަމްދޫޙު އަކީވެސް، ގުރޫޕު މާރާމާރީ އާއި، ތޫނު ހަތިޔާރު ބޭނުންކޮށްގެން މާރާމާރީ ހިންގުމުގެ އެކި އެކި މައްސަލަތަކުގައިވެސް ތުޙުމަތު ކުރެވިފައިވާ ފަރާތްތަކެކެވެ.\nމި މައްސަލައާއި ގުޅިގެން މި ހަ މީހުން ހައްޔަރުކޮށްފައިވަނީ، އެމީހުން، ކޮނޑުގައި އަޅުވައިގެން ތިބި ދަބަސްތަކުން މަސްތުވާތަކެތި ފެނުމާއި ގުޅިގެން، މާލޭގެ ޓީޖެޓީ ސަހަރައްދުންނެވެ.\nއޮކްޓޯބަރ 2, 2019 17:00\nކޮނޑު އޮތްދަބަހުން ފެނިގެން ވެސް ސާބިތު ނުވަނީތާ މީތަ އަދުލުއިންސާފު މިނިވަން ވުމަކީ\nއޮކްޓޯބަރ 2, 2019 18:59\nބުލެކް ޖަހާފައި ހުރި ޓީޝާޓް ލައިގެން ހުރިމީހާ އަކީ އެމްޑީޕީ އެންމެ އިސްމީހެއްގެ ވަރަށް ގާތް ރަޙްމަތްތެރިއެއް. އެނާ ހައްޔަރު ކުރިރޭ އެނާ ދޫކޮށްލަންވެސް އެދުނުކަމަށް ވަނީ.! އެކަމަކު އެކަން ނުކުރެވުނީ ހައްޔަރު ކުރިވާހަކަ ޓުވިޓަކުން ޙަބަރު ކޮށްފައި ވުމުގެ ސަބަބުން. މިހާރު އެކަންމިވީ! މީގައި ވެސް ކުއްވެރިވާނީ ކޯޓްތަށް. އެކަމަކު އެމީހުން ކުރާނެ ކަމެއްނެތް.\nއޮކްޓޯބަރ 2, 2019 23:15\nޜަނގަޅު ތިއުޅެނީ އަނެއްކާ ލާރިކޮޅެއް ބޭނުންވެގެން ކުދިންކޮޅެއްލައްވާ ގެނައީ ކަމައް ބުނަމުންގެންދަނީ\nއޮކްޓޯބަރ 3, 2019 14:16\nއޮކްޓޯބަރ 3, 2019 19:36\nމިނިވަންވުމުގެ މާނަ އޮޅުވާނުލުން ވަގުތާ.


Vaahaka: Dharifulhu Ge Sity - Vaguthu\nބައިބޯވެ ހަލަބޮލިވެފައިވާ މީހުންގަނޑު ތެރެއިން އިޒާން ވަރަށް ހަލުވިކަމާއި އެކު ދިޔައެވެ. އިރުކޮޅުކޮޅުން ފަހަތްވެސް ބަލައިލައެވެ. އޭނާ ލަމުންދިޔަ އަވަސް ނޭވާތަކުންނާއި މޫނުމަތިން ފެންނަމުންދިޔަ ކުލަވަރުތަކުން އޭނާ އެހުރީ ބިރުގަނެފައިކަން އެނގެއެވެ. އިޒާން ސިއްސައިގެންދިޔައީ އޭނާގެ ކަނާތް ފަރާތުން މީހަކު އައިސް އެކުޑަކުޑަ އަތުގައި ހިފައި ލަތްކެއް ޖަހައިލުމުންނެވެ. ''ނޫން މަންމާ! އަޅުގަނޑަށް އަނިޔާ ނުކުރޭ. ނޫން މަންމާ!'' އިޒާން ރޮއެ އާދޭސް ކުރަމުން ދިޔައީ އޭނާގެ އުފަން މަންމައަށެވެ. އެތުއްތު ކުއްޖާގެ އަޑު އެތަނުން އެކަކަށްވެސް ނީވޭ ކަހަލައެވެ. ''ޢީދުގެ އުފާ''ގެ ނަމުގައި ހުށަހަޅަމުންދިޔަ ޝޯގައި އެންމެންވެސް ތިބީ ކިޔަމުންދިޔަ ފޯރިގަދަ ލަވައަށް މަސްތުވެފައެވެ.\nކޮޓަރީގެ ދޮރު ބާރަށް ޖެހުމަށްފަހު އިޒާން އެނދާއި ދިމާއަށް ހޫރައިލިއެވެ. އަދި ވަރަށް ބާރަށް ހަޅޭލަވަން ފެށިއެވެ. ''މިރޭވެސް ކައިގެން ނިދަން އުޅޭށޭ ބުނީމަ ކުޅޭއެއްޗެހިތައް ނަގައިގެން ކުޅެންވިއްޔަ އެފެށީ. މަކިހިނެއްތަ ތިވަރުން ކަލޭ ގެންގުޅޭނީ.'' ފިރާޝާގެ ގަދައަޑުގެ ސަބަބުން ތުއްތު ކުއްޖާ ބިރުން ހުރީ ކޮޓަރީގެ ކަނަކަށް ވަދެ ރޯށެވެ. ކޮޓަރީގެ ނިދާ ބޮކި ޖެއްސުމަށްފަހު ފިރާޝާ ނިދަން އޮށޯތީ އިޒާން ގާތުވެސް ނިދާށޭ ބުނެފައެވެ.\nއަވަސްއަރުވާލައިފައި ގޭގެ ބޮޑު ދޮރުން ނުކުތް ފިރާޝާގެ ގައިގައި ޖެހި އިޒާން ނުވެއްޓުނީ ހަމަ ކިރިޔާއެވެ. ފިރާޝާ ފެނުމުން އިޒާންގެ ދެލޯ ބޮޑުވިއެވެ. ބިރުން ދާހިއްލަން ފެށިއެވެ. އެވަގުތު ފިރާޝާ އިޒާންއާއި ދިމާއަށް ބަލައިލި ގޮތުން ހީވަނީ އިޒާން ގޭގައި ނެތްކަން ފިރާޝާއަށް ރެއަކާއިނުލާހެންނެވެ. ރުޅިވެރިގޮތަކަށް އިޒާންއާއި ދިމާއަށްބަލައިލުމަށްފަހު އިޒާންގެ އަތަށް ތިރީސް ރުފިޔާ ދިއްކޮށްލިއެވެ. އަދި އެމަގުގައި ހުރި ''ކުރިކީލަ'' ފިހާރައިން ޕާނެއް ގަނެގެން ގެނެސްދޭށޭ ކިޔައި އެކުއްޖާފުޅު ކޮއްޕައިލިއެވެ. އެރަށަށް ޢީދު ޗުއްޓީ ހޭދަކޮށްލުމަށް އައިސް ތިބި ދެމެފިރިއެއްގެ ކުރިމައްޗަށް އިޒާން ވެއްޓުނެވެ. އިޒާން އަވަސްއަވަހަށް ތެދުވެ ގައިން ވެލިފޮޅާލުމަށްފަހު އެމީހުން ގާތު މަޢާފަށް އެދިފައި ދުއްވައިގަތީ ފިހާރައަށް ދިޔުމަށެވެ. އެވަގުތު ފިރާޝާ ވެސް ގޭތެރެއަށް ވަނެވެ.\nކޮޓަރިތެރެއިން އިވެމުންދަނީ ގިސްލުމުގެ އަޑެވެ. ކަނެއްގައި ހުރި މޭޒެއްގެ ދޮށުގައި އިށީނދެލައިގެން އިނދެ އިޒާން ކޮންމެވެސް އެއްޗެއް ލިޔަމުން ދިޔައެވެ. ކުއްލިއަކަށް ކޮޓަރީގެ ދޮރުހުޅުވުނެވެ. އިޒާން ސިއްސައިގެންގޮސްފައި ދޮރާއި ދިމާއަށް ބަލައިލިއިރު އެތާނގައި ހުރީ ފިރާޝާއެވެ. އޭނާ ހީވަނީ ރުޅިއައިސްފައިވާ މިނިކާވަގެއްހެންނެވެ. ފިރާޝާ އެއައި ގޮތަށް އައިސް އިޒާންގެ މޭގައި އޭނާގެ ފައިން ޖަހާ ކޮއްޕާލިއެވެ. އިޒާން ވެއްޓި ކައިރީގައި ހުރި ގޮނޑިއެއްގައި ބޯޖެހުނެވެ. އޭނާ ބިރުގަނެފައި ހުރިވަރުން ވަމުންދިޔަ ތަދުވެސް އިހްސާސް ނުކުރެވެއެވެ. އިޒާންގެ މޭމައްޗަށް އޭނާގެ ކަނާއަތުފައިން އަރައި ފިއްތައިލައިގެން ހުރެ ހަޅޭއްލަވަމުން ބުންޏެވެ. ''ކަލޭ ތި ހީކުރަނީ އަހަރެން މުޅި ދުނިޔެއަށް ފަޟީހަތް ކޮށްލެވޭނެ ކަމަށްތަ؟ އިތުރަކަށް އަހަރެން ފަޟީހަތް ކުރާކަށް ކަލެއަކަށް އަދި ކަލޭގެ ބައްޕައަކަށް ވެސް ޖާގައެއް ނެތް.'' އަހަރުތަކަކަށްފަހު އިޒާންއަށް އޭނާގެ ވެސް ބައްޕައެއް ހުންނަކަން އެނގުމުން ވަރަށް އުފާވިއެވެ.\nއަދި މެދުގޭތެރޭ ހުރި ޖޯލިފައްޗެއްގައި ފިރާޝާއާއި އިންވެގެން އިން ޖޯލީގައި އޭނާގެ މަންމަ އިށީނނެވެ. ވަރަށް ރުޅިއައިސްފައިހުރެ ބާރު އަޑަކުން ފިރާޝާ އޭނާގެ މަންމައާއި މުޚާތަބް ކުރިއެވެ. ''މަންމަ ކީއްކުރަންތަ އަހަރެން މިތަނަށް ތިގެނައީ. މަންމައަކަށް ނޭނގޭނެ އިޒާން އަހަރެން ފަޟީހަތް ކުރަމުން މުޅި ރަށުތެރޭގައި ހިނގާކަމެއް. އަހަންނަށް ހީވާ ކަހަލަ އޭނާގެ ބައްޕަގެ މަސައްކަތް ދިރުވަން އުޅެނީހެން.'' ފިރާޝާގެ އަނގަމަތީގައި އޭނާގެ މަންމަ އަތް އެޅިއެވެ. އަދި ހަމަޖެހިލުމަށް ބުންޏެވެ. ނަމަވެސް ފިރާޝާގެ ހިތް އެއިރުވެސް އަންދަމުން ދިޔައީ ނަފްރަތުގެ އަލިފާނެވެ.\nފިރާޝާގެ މަންމަ ފާތުމަ އޭނާގެ ދަރިފުޅަށް ވިސްނައިދޭން ވަރަށް މަސައްކަތް ކުރިއެވެ. ނަމަވެސް ''އިޒާން''އޭ ކިޔާފައި އެއްވެސް އެއްޗެކޭ ބުނުމުގެ ކުރިން ފިރާޝާ އޭނާ ހުއްޓުވައެވެ. އިތުރަށް އެންމެ ލަފުޒެއްވެސް ބުންޏަކަ ނުދެއެވެ.\nހެނދުނުގެ ހޫނުކަން އިހްސާސް ކުރެވެމުން ދިޔައިރުވެސް މަރުވެފައިވާ މައްޔިތެއް ފަދައިން ހަރަކާތް ހުއްޓިފައި، އެނދުގައި އިން ފިރާޝާ ސިއްސައިގެން ދިޔައީ މީހަކު އޭނާއަށް ގޮވާލުމުންނެވެ. ވަރަށް މަޑުމަޑުން އޭނާގެ މޫނު ދޮރާއި ދިމާއަށް އަނބުރައިލިއެވެ. އެވަގުތު އޭނާގެ ލޮލުން ހިފެހެއްޓުމެއްނެތި ކަރުނަތައް ފައިބައިގަތެވެ. ދޮރުމަތީގައި ހުރީ އިޒާންއެވެ. އަދި އޭގެއިތުރުން އޮފިސަރަކާއި އޭނާގެ މަންމައާއި ރަށަށް އައިސް އުޅުނު ބީރައްޓެހި ދެމަފިރިއެކެވެ. އޮފިސަރ ވާހަކަދައްކަން ފެށިއެވެ. ''ފިރާޝާގެ ދަރިފުޅަށް އަނިޔާ ކުރާކަމަށް އަޅުގަނޑުމެންނަށްވަނީ ރިޕޯޓް ލިބިފަ. އެމައްސަލަ އިތުރަށް ތަހުގީގު ކުރުމަށް އަޅުގަނޑުމެންނާއި އެކު ޕޮލިސް ސްޓޭޝަނަށް ހިންގަވާ'' އޮފިސަރގެ މިބަސްތަކަށް އެއްވެސް ސަމާލުކަމެއް ނުދީ ފިރާޝާ މަޑުމަޑުން ހިނގާފައި އައިސް އިޒާންގެ ގައިގައި ބައްދާލިއެވެ. އަދި މަންމައަށް މަޢާފް ކުރާށޭ ކިޔައި ރޯންފެށިއެވެ. ފިރާޝާގެ އަތުގައި ބިޑިއަޅުވައިގެން ގެންދިޔައިރު ވެސް އިޒާން ހުރީ އޭނާގެ މަންމަގެ އެޢަމަލުގެ ސަބަބުން ހުއްޓުން އަރައިފައެވެ.\nމައްސަލަ ތަހުގީގު ކުރެވެމުން ދަނީއެވެ. އެކި ދުވަސްދުވަހުގެ ހިނގާފައިވާ އެކިއެކި ހާދިސާތަކުން ސުވާލު ކުރިމަތިވަމުން ދިޔައިރު ވެސް ފިރާޝާ ހަނުހުއްޓެވެ. އޮފިސަރ ސުވާލުތައް ތަކުރާރު ކުރަމުން ގެންދިޔައެވެ. އިރުކޮޅެއްވަންދެން އެހެން އިނުމަށްފަހު ވަރަށް މަޑުމޮޅި ރާގަކަށް ވާހަކަދައްކަން ފެށިއެވެ. ''އެއީ ވަރަށް ވިއްސާރަރެއެއް. އަހަރެންގެ މަންމައާއި އެކު ކައި ނިމިގެން އައިސް ނިދަން އޮށޯތީ އަހަރެންގެ ކޮޓަރީގަ. އަހަރެންނަށް ހަމަ ނިދުނުތާ މީހަކު އުޅޭހެން ހީވެގެން އަހަރެންނަށް ހޭލެވުން. އެއިރު އަހަރެންގެ ދެއަތް އޮތީ ވާގަނޑަކުން ބަނދެލައިފަ. އަދި އަހަރެންގެ އަނގަޔަށް ފޮތިގަނޑެއް ލުމަށްފަހު އެނުލަފާމީހާ އަހަރެންގެ އިއްފަތްތެރިކަން ފޭރިގަތް. އޭގެ ހަފްތާއެއް ފަހުން އިވުނީ އެކްސިޑެންޓެއްގައި އޭނާ ނިޔާވި ވާހަކަ. އިޒާންގެ ކިބައިން އަހަރެން އެނުލަފާ މީހާގެ ބަދަލު މިހިފީ.'' އޭނައަށް ހަމަ ރޮވެނީއެވެ.\nއެވަގުތު އޮފިސަރ ކޮން ސިޓީއެއްހޭ އެހުމުން ސިޓީގައިވާ ކަންތައްތައް ފިރާޝާ ކިޔަން ފެށިއެވެ. ''ލޯބިވާ މަންމާ! މަންމަ އަހަރެން ދެކެ ތިހާ ރުޅި އަންނަނީ ކީއްވެ؟ އެއީ މަންމަ އަހަރެންދެކެ ލޯބިވާ ގޮތްތަ؟ އަހަރެން މަންމަގެ ލޯތްބާއި އަޅާލުން ބޭނުން. މަންމަ އަހަރެންނަށް ކަންތައް ކުރާގޮތުން އަހަރެންގެ ހިތަށް ވަރަށް ތަދުވޭ. އެކަމަކު އެއްވެސް ޝަކުވާއެއް ނެތް. އަހަރެންނަށް ވިސްނޭ ގޮތުގައި މަންމަ އަހަރެންނަށް ކާން ނުދީ ބަހައްޓަނީ ހާލުގައި ޖެހިދާނެ ދުވަހަކަށް ތައްޔާރު ކުރުމަށް. އަހަރެންގެ ގައިގައި ތަޅަނީ އަހަރެން ހިތްވަރުގަދަ ކުއްޖަކަށް ހެދުމަށް. އަހަރެންގެ ގައިގައި ކޮޅުފައިން ޖަހަނީ އަހަރެން ސުވަރުގެ ދިޔުމަށް މަންމަ ބޭނުންވާތީ. އަހަރެންވެސް އަޑުއަހަން ސުވަރުގެއަށް ދެވޭނީ މަންމަގެ ފައިތިލަ ދަށުންނޭ ބުނާ އަޑު. އެހެންވެގެން މަންމަގެ ފައިތިލަ ދަށަށް އަހަރެން.....''\nފިރާޝާ ވާހަކަ މެދުކެނޑުނީ އިޒާން ''މަންމާ''އޭ ކިޔާ ގޮވާލުމުންނެވެ. ފިރާޝާ އިޒާންގެ ގައިގައި ވަރަށް ބާރަށް ބައްދައިލިއެވެ. އަދި އިޒާންއަށްޓަކައި އޭނާގެ މައިވަންތަކަމުގެ ދާވަނި ފަތުރާލިއެވެ. މައްސަލަ ބަލައި ނިންމުމަށްފަހު ޕޮލިސް ސްޓޭޝަނުން އެދެމައިން ނިކުމެގެން ދިޔައީ ނުހަނު އުފަލުންނެވެ. އިޒާންއަށް އޭނާގެ މަންމަ ލިބުނެވެ. އަދި ފިރާޝާއަށް އޭނާގެ ދަރިފުޅު ލިބުނެވެ.\nއޭޕްރީލް 13, 2021 17:37


ޢާއިލާއަށް އުނގަންނައިދިނުން – DhiSalafiyyah\n04/02/2012 ދީން, ޤުރުއާނާއި އޭގެ ޢިލްމުތައްއަލް އުޚްތު އުންމު ޢަބްދިﷲ\nމުޖުތަމަޢުތައް އެކުލެވެނީ ޢާއިލާތަކެއްގެ މައްޗަށްކަމަށްވާއިރު ޢާއިލާތައް ހެޔޮގޮތުގައި ތަރުބިއްޔަތުކުރުމީ މުޖުތަމަޢުގެ ހަމަޖެހުމެވެ. ގިނަފަހަރަށް އެކަމާމެދު ފަރުވާކުޑަކުރެވެނީ އެކަމުގެ އަހައްމިއްޔަތު އޮޅުންފިލާފައި ނުވާތީއެވެ. ދެންފަހެ އެކަމަށް އިސްލާމްދީނުގައި ބާރު އެޅިފައިވާ މިންވަރު ދެނެގަތުމަށް ވަޤުތުކޮޅެއް ހޭދަކޮށްލަމާ ހިނގާށެވެ.\n”[ޢާއިލާއަށް އުނގަންނައިދިނުން]، މިއީ ގޭގެ އެންމެ އިސް ފަރާތުގެ މަސްޢޫލިއްޔަތެކެވެ. އަންނަނިވި އާޔަތުގައި މިކަމަށް ވަނީ އަމުރު ކުރެވިފައެވެ.\n﴿ يَا أَيُّهَا الَّذِينَ آمَنُوا قُوا أَنفُسَكُمْ وَأَهْلِيكُمْ نَاراً وَقُودُهَا النَّاسُ وَالْحِجَارَةُ عَلَيْهَا مَلائِكَةٌ غِلاظٌ شِدَادٌ لا يَعْصُونَ اللَّهَ مَا أَمَرَهُمْ وَيَفْعَلُونَ مَا يُؤْمَرُونَ ﴾ (سورة التحريم ٦)\nމާނައީ: ”އޭ އީމާން ވެއްޖެ މީސްތަކުންނޭވެ! ތިޔަބައިމީހުންގެ އަމިއްލަ ނަފްސުތަކާއި، ތިޔަބައިމީހުންގެ އަހުލުވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ މަލާއިކަތުންވެއެވެ. ﷲ، އެބޭކަލުންނަށް ކުރައްވާ އަމުރަކަށް އެބޭކަލުން ނުއުރެދޭނެއެވެ. އަދި އެބޭކަލުންނަށް އަމުރުކުރައްވާކަންތައް އެބޭކަލުން ކުރައްވާނެއެވެ.”\nޢާއިލާއަށް ކިޔަވައިދީ އުނގަންނައިދިނުމުގެ މައިގަނޑު އަޞްލަކީ މިއާޔަތެވެ. އެއީ އެބައިމީހުންނަށް ހެޔޮ ކަންތައްތަކަށް އަމުރުކޮށް ނުބައިކަންތައްތަކުން ދުރުކުރުމަށެވެ. ޢިއްޒަތްތެރި ކިޔުންތެރިންނޭވެ! ޤުރުއާން ތަފްސީރުކުރައްވާ ބޭކަލުން، މި އާޔަތާމެދު އަދި ގޭގެ އެންމެ އިސްފަރާތަށް ވާޖިބުވާ ކަންތައްތަކާމެދު، ވިދާޅުވެފައިވާ ބަސްފުޅުތަކާމެދު ޙާއްޞަ ސަމާލުކަމެއް ދެއްވާށެވެ.\nقتادة (رحمه الله) މިއާޔަތާމެދު ވިދާޅުވެފައިވެއެވެ: ”އެއީ ﷲ އަށް ކިޔަމަންތެރިވުމަށް އެބައިމީހުންނަށް އަމުރުކުރުމާއި އަދި އެކަލާނގެއަށް ނުކިޔަމަންތެރިވުން ނަޙީކުރުމެވެ. ﷲ ގެ އަމުރުފުޅުތައް އެބައިމީހުން ލައްވާ ކުރުވުމާއި އެކަންކަމުގައި އެބައިމީހުންނަށް އެހީތެރިވުމެވެ. އަހަރެންނަށް އެބައިމީހުން ﷲ އަށް އުރެދޭ ތަން ފެނިއްޖެނަމަ އަހަރެން އެކަމަށް ހުރަސްއަޅާ އެކަމާ ދެކޮޅު ހަދާނަމެވެ.”\nالضحاك (رحمه الله) އަދި مقاتل (رحمه الله) މިއާޔަތާމެދު ވިދާޅުވިއެވެ: ”މުސްލިމެއްގެ މައްޗަށް ވާޖިބުވެގެންވަނީ އޭނާގެ ޢާއިލާއާއި، ގާތްތިމާގެ މީހުންނާއި އަދި އަންހެން އަޅުންނަށް، ﷲ ތަޢާލާ އެބައިމީހުންނަށް އަންގަވާފައިވާ ކަންކަމާއި ނަހީކުރައްވާފައިވާ ކަންކަން ބަޔާކޮށްދިނުމެވެ.”\nޢަލީ (رضي الله عنه) ވިދާޅުވިއެވެ: ”އެމީހުންނަށް އުނގަންނައިދޭށެވެ. އަދި ރަނގަޅު އާދަތައް ދައްކުވައިދޭށެވެ.”\nالكيا الطبري (رحمه الله) މިއާޔަތާމެދު ވިދާޅުވިއެވެ: ”ދީނާއި ރަނގަޅު ކަންތައްތަކާއި އަދި ރަނގަޅު އާދަތައް އަޅުގަނޑުމެންގެ އަނބިދަރީންނަށް އުނގަންނައިދިނުމަކީ އަޅުގަނޑުމެންގެ ކޮނޑުގައި އެޅިފައިވާ މަސްޢޫލިއްޔަތެކެވެ. އަދި ރިވެތި އަޚުލާޤުގެ އަހައްމިއްޔަތު ހަނދުމަނައްތާނުލާށެވެ.” ”1\n އިންވިޓޭޝަން ޓު އިސްލާމްއިން ޗާޕުކޮށްފައިވާ (އެޑްވައިސް އޮން އެސްޓަބްލިޝިންގް އެން އިސްލާމިކް ހޯމް…) އެފޮތުން ނަގާފައި